EDWARD L BERNAYS Cristalizarea opiniei publice PARTEA I Scopul şi funcţiile Capitolul I Scopul consilierului în relaţii publice / 45 Capitolul II Consilierul în relaţii publice Importanţa tot mai mare a profesiei / 58 Capitolul III Rolul unui avocat special / 67 PARTEA A II-A Grupul şi mulţimea Capitolul I Din ce este alcătuită opinia publică? / 73 Capitolul II Opinia publică este încăpăţînată sau maleabilă? / 78 Capitolul III Interacţiunea opiniei publice cu forţele care contribuie la crearea ei / 82 Capitolul IV Puterea forţelor în interacţiune care formează opinia publică / 88 Capitolul V O înţelegere a fundamentelor motivaţiei publice este necesară pentru activitatea consilierului în relaţii publice / 95 Capitolul VI Grupul şi turma sînt mecanismele esenţiale ale schimbării publice / 103 Capitolul VII Punerea în practică a acestor principii / 107 PARTEA A III-A Tehnică şi metodă Capitolul I Publicul poate fi atins doar prin medii de comunicare încetăţenite / 111 Capitolul II Grupurile sociale care se întrepătrund, deplasarea continuă a grupurilor, schimbarea condiţiilor şi flexibilitatea naturii umane vin cu toate în ajutorul consilierului în relaţii publice / 119 Capitolul III Scurtă prezentare a metodelor care pot fi folosite pentru a modifica punctul de vedere al unui grup / 134 PARTEA A IV-A Relaţii etice Capitolul I O analiză a presei şi a altor medii de comunicare cu care lucrează consilierul în relaţii publice Capitolul II Obligaţiile faţă de public în calitate de pledant O carte apărută acum 80 de ani… o carte de public relations, care nu face parte totuşi din bibliografia obligatorie, permanent actualizată, a studenţilor din şcolile de profil… o carte depăşită, cel puţin la prima vedere… Ei bine, deschideţi Cristalizarea opiniei publice a lui Edward L Bernays şi veţi descoperi că traducerea ei este azi mai actuală ca oricînd, mai utilă ca oricînd, mai necesară ca oricînd Citiţi-o şi veţi experimenta una din acele recuperări culturale revelatoare pentru… ei bine, da… pentru opinia publică românească Mai mult decît o restituire, o dezvăluire Mai mult decît o actualizare a cunoştinţelor, o recunoa ştere a originilor atîtor fenomene socio-culturale din zilele noastre Această carte, uşor de citit, abundînd în exemple concrete (ce vin în sprijinul informaţiei teoretice), se va dovedi fără îndoială una dintre acele lecturi care „atîrnă greu“ E valabil pentru specialiştii – dar şi pentru cei ce se pregătesc – în domeniul propriu-zis al relaţiilor publice şi care află că a fi PR-ist nu înseamnă a fi un birocrat de rînd, un „oficial“ delegat de firmă să-i gîdile pe ziarişti, ci un „consilier“, un adevărat logofăt de taină al organizaţiilor (de la simple companii pînă la state sau corporaţii transnaţionale), un adevărat Richelieu al erei mediatice; şi mai află că actalul formalism standardizat al specializării de public relations a plecat dintr-un principiu viu, „în mişcare“, legat de acţiunea socială; şi mai află ceva: anume că PR-ul este, încă de la început, una dintre acele îndeletniciri creative, ambigue şi proteice, deopotrivă artă şi ştiinţă E valabil pentru oricine are tangenţă cu sferele marketingului şi comunicării, care va găsi astfel o uimitoare cale de acces către acel nucleu comun al publicităţii şi al publicity-ului; al influenţării consumului şi al criticii consumismului; al ştiinţelor comportamentale şi al practicii sociale E valabil pentru observatorii, de varii specializări, ai societăţii postindustriale, care vor surprinde acel fenomen subtil şi totuşi de impact, inefabil în devenire şi totodată impetuos în manifestare, cel al cristalizării opiniei publice – termen metaforic ce trimite la chimie… chiar la alchimie… – şi asta nu oricum, ci din relatarea unuia dintre importanţii mînuitori ai „retortei“ sociale E valabil – poate în primul rînd – pentru noi toţi în calitate de cetăţeni, de participanţi conştienţi (sau tinzînd spre o mai bună conştientizare) la procesul de cristalizare a opiniei publice Şi asta tocmai într-un moment în care, în România, opinia publică tinde să recadă treptat în starea de latenţă şi pasivitate a unor epoci (considerate) revolute De fapt, cartea lui Bernays mai are un mesaj special pentru cititorii români, atunci cînd relatează o strălucită acţiune de PR naţional-statal a regatului României, prin care acesta a cîştigat în mod irevocabil simpatia opiniei publice americane Deşi nu avem motive să spunem „românul s-a născut PR-ist“, iată un fapt care ne situează în avangarda acestui domeniu, în aceeaşi epocă fastă în care furnizam lumii pionieri ai artei moderne şi ai aviaţiei Edward Bernays (1891-1995, un adevărat om al secolului XX), cunoscut ca „părinte al PR-ului“, a intrat în istoria corporatistă, printre altele, ca strateg comunicator al unor coloşi precum Procter & Gamble, CBS, American Tobacco Company, General Electric sau Dodge Motors Lui i se datorează nu doar recunoaşterea PR-ului ca direcţie de cercetare, dar şi introducerea acestui obiect în programele de studiu ale universităţilor, el însuşi fiind cunoscut ca profesor, autor de cărţi şi (evident, nu?) formator de opinie Acestui nepot al lui Sigmund Freud, născut la Viena, îi plăcea să se numească pe sine, făcînd apel la ilustra sa înrudire, „un fel de psihanalist al corporaţiilor cu probleme“ Lui îi este atribuită ideea de a introduce metodele de studiu socio-psihologic în elaborarea strategiilor de comunicare Volumul de faţă poate fi folosit ca manual deopotrivă de manipulare şi de protecţie a consumatorilor, nefiind însă de fapt nici una, nici alta Rolul său fundamental este de a ne ipostazia ca „ac al balanţei“ între cele două atitudini, ca germene conştient al cristalizării opiniei publice E adevărat, cărţii i se poate aduce astăzi reproşul desuetudinii, avînd în vedere că arta- ştiinţă a „consilierului de PR“, în epoca elaborării ei, ignora metodele statistice de studiu care constituie acum unul dintre instrumentele principale în elaborarea strategiilor de comunicare, bazîndu-se foarte mult pe „întinsul antenelor“, pe fler, pe cunoaş- terea intuitivă, subtilă, a acelei esenţe cristaline numite, în alte contexte, conştiinţă colectivă La fel cum Ogilvy spunea „de pe vremea mea pînă acum nu s-a întîmplat nimic, în afară de inventarea televiziunii“, Bernays ar putea spune că de la vremea Cristalizării… pînă în mileniul III nu s-a întîmplat nimic, în afară de inventarea peoplemeter- ului Multiplele exemple de campanii reuşite pe care le furnizează Bernays sînt însă toate validate în timp, şi-au dovedit toate eficienţa a posteriori Bernays îşi elaborează ştiinţa prin sinteza unor fapte anume petrecute în conjuncturi anume întrunite, din teoreme ca atare demonstrate Ucenicul-consilier va şti să aplice soluţii conforme în cazuri similare Însă exigenţa unui reglaj mai fin al emiţătorului, bazat pe cunoaşterea mai temeinică a opiniei publice, apare în mod evident în teoria lui Bernays Fără a cunoaşte (încă, la vremea cînd scrie Cristalizarea…) instrumentele moderne de anchetă sociologică, Bernays le reclamă în mod latent, le anticipează, prin însăşi trasarea teoriei care avea să le prilejuiască Închipuiţi-vi-l pe Galileu înainte de a-şi construi luneta, cu toată teoria sa inovatoare gata pusă la punct: în aceeaşi situaţie se află Bernays în momentul Cristalizării… Este o situaţie de semicertitudine stimulativă, creativă, fertilă Este o situaţie pe care un bun consilier de PR, departe de a o neglija sau evita, o va preţui Este ipostaza sa de creator, de cristalizator al substanţei celei mai de preţ a modernităţii – opinia publică În anul 1990, revista Life a dedicat un număr special celor mai importanţi o sută de americani ai secolului XX Printre nume extrem de sonore, Louis Armstrong, Marlon Brando, Walt Disney, Albert Einstein, Henry Ford, George Gallup, Ernest Hemingway, John F Kennedy, Martin Luther King Jr , Richard M Nixon, J Robert Oppenheimer, Elvis Presley, Ronald Reagan, John D Rockefeller Jr , Eleonor Roosevelt şi mulţi, mulţi alţii, a fost inclus şi numele lui Edward L Bernays, un ilustru necunoscut publicului larg, ale cărui acţiuni s-au răsfrînt însă asupra a milioane de oameni Din spatele cortinei, ca un adevărat regizor al spectacolului social, Bernays a construit imagini care ulterior au devenit legende El a adus săpunul în mîinile copiilor, învăţîndu-i să-l folosească şi să-l îndrăgească, a readus cărţile în mîinile cititorilor, micul dejun pe mesele americanilor, ţigările în poşetele doamnelor, a influenţat casele de modă în definirea idealului de frumuseţe, a ridicat şi a coborît oameni politici, a consiliat trei preşedinţi ai Statelor Unite – Calvin Coolidge, Herbert Hoover şi Dwight D Eisenhower (Fry, 1991), a declinat ofertele venite din partea lui Hitler şi Franco, iar la vîrsta de 98 de ani 1 încă avea un cuvînt de spus în relaţiile publice, domeniu pe care l-a inventat în 1919 1 În 1990, anul în care revista Life a publicat lista celor mai importanţi o sută de americani ai secolului al XX-lea Obstacole şi oportunităţi Edward L Bernays s-a născut la Viena în 1891 Un an mai tîrziu, părinţii săi au decis să emigreze în Statele Unite şi, o dată ajunşi pe noul continent, tatăl său, Ely Bernays, s-a lansat în afaceri cu produse agricole pe piaţa din New York Acest lucru a marcat evoluţia tînărului Bernays, care, deşi nu era pasionat de domeniu, la insistenţele părinţilor săi a acceptat să se înscrie în 1908 la cursurile Universităţii Cornell pentru a obţine o diplomă în agronomie După absolvire, în februarie 1912, şi pînă la începutul Primului Război Mondial, Bernays a lucrat în domenii diverse: de la medicină la impresariat artistic, de la jurnalism la voluntariat pentru cauze sociale, de la agricultură la teatru Prima ofertă a venit din partea unui fost profesor care i-a propus să se alăture echipei de jurnalişti de la National Nurseryman După o scurtă perioadă petrecută în acest colectiv, Bernays a încercat să se apropie de domeniul pe care tatăl său îl practica, comerţul cu produse agricole la bursa din New York Pentru cîteva luni a activat ca agent de vînzări atît pe piaţa newyorkeză, cît şi pe cea din Roterdam şi Paris Se întoarce la New York în decembrie 1912 şi acceptă oferta fostului său coleg de şcoală Fred Robinson de a lucra la Medical Review of Reviews şi Dietetic and Hygienic Gazette, două reviste de specialitate pe care Robinson le-a primit în administrare de la tatăl său Bernays a considerat această ofertă o adevărată provocare Nici el şi nici colegul său nu aveau experienţă în editarea unor publicaţii periodice şi, de asemenea, erau departe atît de medicină, cît şi de nutriţie Au plecat însă la drum cu dorinţa de a aduce ceva nou, de a contribui la şi a acţiona în spiritul ideilor pe care New Freedom, campanie lansată de Woodrow Wilson2 în Statele Unite, le promova Cei doi tineri au folosit Medical Review of Reviews ca platformă a discuţiilor liberale şi inovatoare Printr-o campanie agresivă pentru acea perioadă (peste 137 000 de exemplare distribuite gratuit medicilor din toată ţara), tinerii editori i-au încurajat pe specialişti să discute despre subiecte considerate tabu la începutul secolului Aşa au ajuns să găzduiască dezbateri despre corset şi efectele negative ale acestuia asupra organismului femeii, despre avantajele duşului în raport cu baia clasică sau despre sifilis, un flagel al sănătăţii publice pe care nici o autoritate nu îndrăznea să-l abordeze corespunzător pentru simplu motiv că era considerat o boală ruşinoasă Redacţia revistei Medical Review of Reviews a devenit destul de repede punctul de intersecţie al tuturor celor care aveau ceva de spus, dar nu găseau cuvintele potrivite sau canalul de comunicare adecvat Pe acest fundal, cei doi editori au primit la redacţie recenzia unei piese de teatru, Damaged Goods, care prezenta drama unei familii ajunse la disperare şi faliment social din cauza infecţiei cu sifilis Recenzia a fost publicată, iar Bernays a văzut în Damaged Goods o excelentă ocazie de a promova cauzele lor prin intermediul artei Desigur, la acea vreme, nici un teatru nu era pregătit să pună în scenă o astfel de piesă, însă Bernays era pregătit să-şi asume riscul Decis să transforme controversa în cauză, el a format un comitet de sprijin, Medical Review of Reviews Sociological Fund Committee, în care a atras personalităţi ale epocii: John D Rockefeller Jr , William K Venderbith Sr , Franklin D Roosevelt şi soţia sa, William Jay Schieffelin, un medic care tocmai cumpărase drepturile de comercializare în America a unui nou tratament împotriva sifilisului, şi preotul John Haynes Holmes din New York Acest grup de personalităţi armonios combinate – miliardari sau autorităţi ale domeniului în care activau – a 2 Woodrow Wilson (1856-1924), fost profesor de ştiinţe politice (1890-1902) şi apoi rector la Princeton University (1902-1910) În 1912 devine preşedintele Statelor Unite (1912-1921), fiind susţinut de Partidul Democrat În timpul Primului Război Mondial angajează trupele americane în lupta împotriva Germaniei În 1920 primeşte Premiul Nobel pentru pace asigurat o largă vizibilitate pentru piesa de teatru care a fost pusă în scenă pe 15 martie 1913 şi s- a bucurat de un real succes, cu acoperire mediatică naţională Pentru cei doi tineri editori însă bucuria nu a durat prea mult Din lipsă de experienţă, Bernays şi Robinson au scăpat din vedere drepturile de proprietate asupra piesei iar Richard Bennett, actorul din rolul principal, care îşi luase această rezervă înainte de lansarea piesei, a renunţat la colaborara cu Medical Review of Reviews imediat după premieră Succesul public al piesei Damaged Goods s-a transformat pentru moment într-un insucces personal Dezamăgit de ceea ce se întîmplase, Bernays părăseşte Medical Review of Reviews, pleacă în Europa şi petrece vara anului 1913 alături de unchiul său, Sigmund Freud3 Cu acest prilej se apropie pentru prima dată de opera omului de ştiinţă şi devine conştient de importanţa înţelegerii comportamentului uman la nivel individual pentru modelarea omportamentului social Discuţiile cu Freud îi aduc unele răspunsuri, dar mai ales multe, foarte multe întrebări la care Bernays va încerca să găsească soluţii în anii care vor urma Relaţia cu Freud intră din acest moment pe un palier de cooperare profesională Bernays îşi asumă voluntar rolul de agent al unchiului său, poziţie care se va concretiza prin publicarea în America a operelor lui Freud, organizarea vizitelor omului de ştiinţă în universităţile din Statele Unite şi promovarea constantă prin intermediul mass media americane a activităţii pe care acesta o desfăşura la Viena (Cutlip, 1994; Grunig & Hunt, 1984; Tye, 1998) Construind o metodă În toamna aceluiaşi an (1913) revine la New York şi semnează un contract de colaborare cu Klaw & Erlanger, o agenţie care se ocupa cu promovarea pieselor de teatru pe Broadway şi pe care Bernays a numit-o în memoriile sale „un fel de General Motors în lumea show business- ului“ (Tye, 1998) Rolul lui Bernays era să sprijine lansarea comediei Daddy Long-Legs, o piesă în care personajul principal, Daddy, o fetiţă de 12 ani, înfruntă dificultăţile vieţii dintr-un orfelinat numai cu ajutorul optimismului şi firii sale deschise Ca şi în cazul piesei Damaged Goods, Bernays nu promovează piesa de teatru în sine, ci mesajul acesteia El iniţiază un comitet de voluntari, constituit în general din elevi de liceu, şi creează fondul de ajutor Daddy Long-Legs Obiectivul principal era de a strînge bani pe care ulterior să-i doneze căminelor de orfani, tînăra actriţă din rolul principal urmînd să fie transformată în mascota acestei acţiuni Strategia a funcţionat, numărul susţinătorilor a crescut simţitor iar rezultatele au fost impresionante Un producător de jucării s-a oferit să confecţioneze 10 000 de păpuşi Daddy, încasările rezultate din vînzarea lor urmînd să fie vărsate în fondul de ajutor pentru orfani Un campion al curselor de maşini şi-a înlocuit mascota tradiţională cu păpuşa Daddy, exemplul fiind urmat şi de alţi piloţi, mass media reflectînd pe larg amănuntul Elevii de liceu au organizat colecte de 15 cenţi, iar cu banii obţinuţi au susţinut campanii de informare Daddy Bilanţul acestor acţiuni a fost neobişnuit: căminele de orfani din New York şi-au sporit simţitor fondurile, iar piesa de teatru Daddy Long- Legs s-a bucurat de o stagiune în care casele de bilete au făcut cu greu faţă solicitărilor (Bernays, 1965) Succesele de pe Broadway au consolidat numele lui Edward L Bernays în lumea show business-ului, pe care începea să o îndrăgească Contractele se înmulţesc; în 1915 este angajat de Metropolitan Opera Company pentru a asigura lansarea Baletului Rus pe scenele americane iar în 1917 de Metropolitan Musical Bureau pentru a-l asista pe Enrico Caruso în turneul său în Statele Unite De această dată proiectele erau mult mai complicate Pe de o parte, Bernays nu avea nici 3 Mama lui Edward Bernays, Anna Freud Bernays, era sora lui Sigmund Freud (S C Cutlip, 1994, p 161) cea mai vagă idee despre ceea ce reprezintă baletul sau opera, iar pe de altă parte americanilor în general nu le păsa nici de Europa, nici de europeni şi nici de arta lor Probabil că majoritatea tinerilor de vîrsta lui ar fi renunţat la contracte, dar pentru Bernays ofertele venite din partea celor două companii erau exact tipul de activitate în care îi plăcea să se implice Cei trei ani petrecuţi în spatele scenelor americane au reprezentat pentru Edward L Bernays anii de acomodare cu o conduită de lucru nouă, organizată, sistematică, cu o formulă de abordare a problemelor care respecta o anumită succesiune a acţiunilor şi pe care astăzi o numim procesul relaţiilor publice El a descoperit că pentru a avea succes nu poţi să neglijezi nici una dintre componentele procesului şi nici să aplici automat aceleaşi tehnici fără a înţelege ansamblul Tehnicile trebuie să se subordoneze unei anumite logici, aflate, de regulă, la intersecţia obiectivelor clientului cu dorinţele publicurilor Fără această minimă îmbinare a parametrilor care definesc ansamblul problemei, succesul nu poate fi garantat O astfel de formulă, care ulterior a devenit standard în activitatea de relaţii publice, a experimentat-o în 1915, cu Baletul Rus, şi în 1917 cu tenorul Enrico Caruso În ambele proiecte, prima parte a muncii a dedicat-o studiului El trebuia să înţeleagă primul pentru cine lucrează şi pe ce subiect A cules toate informaţiile posibile despre balet şi operă răscolind biblioteci, anticariate, memoriile personalităţilor sau arhivele instituţiilor care l- au angajat În 1991, cu ocazia unui interviu publicat în Public Relations Journal, Edward L Bernays a mărturisit că documentarea a făcut întotdeauna parte din conduita sa profesională şi că de-a lungul vieţii a descoperit că „biblioteca publică este cea mai importantă resursă pe care o poate avea un specialist“ (Fry, 1991) Al doilea pas a fost sondarea opiniei publice Bernays a considerat că nu poate adresa un mesaj publicului fără să cunoască punctele de vedere şi opţiunile acestuia În acelaşi interviu, Bernays sublinia faptul că în anii care au urmat nu a acceptat nici un proiect de consultanţă dacă organizaţia care îi solicita serviciile nu prevedea în buget un capitol distinct pentru sondarea opiniei publice Rezultatele celor două etape au stat la baza elaborării strategiei de comunicare A patra etapă a constat în declanşarea campaniei conform unei planificări anterioare, dar avînd în orice moment pregătită o variantă B pentru situaţia în care reacţia publicului la acţiunile sale (feed-back) ar fi fost negativă Disponibilitatea de a schimba din mers sau, dacă este cazul, de a reconstrui totul au fost elemente pe care el le-a luat în calcul De altfel, Benays rememora cu plăcere una din lecţiile pe care le-a primit de la unul din prietenii săi: „La şcoală ni se predă teoria succesiunii logice a evenimentelor, pe care se bazează tot ceea ce facem [În viaţă] trebuie să fii pregătit pentru succesiunea ilogică a evenimentelor“ Maturizarea Primul Război Mondial îl găseşte pe Edward L Bernays în incapacitatea de a satisface serviciul militar Anumite deficienţe fizice îl împiedică să se înroleze pe frontul european, chiar dacă dorinţa sa fusese exprimată prin nenumărate intervenţii pe lîngă toate autorităţile la care avea acces După două controale medicale succesive verdictul era clar: inapt pentru serviciul militar ca urmare a unor deficienţe de vedere şi a platfusului Bernays nu făcea însă parte din categoria celor care se consolează în faţa unei uşi închise Experienţa sa de pînă atunci îl învăţase deja cum să transforme obstacolul în oportunitate Pentru el, războiul era o modalitate de a-şi demonstra apartenenţa la o societate care îl înfiase cu ani în urmă Voia să scape de complexul celui născut în Austria şi care întîmpină uneori suspiciunea celor din jur A abordat problema într-un cadru mai larg, iar concluzia a fost următoarea: nu înrolarea era importantă, ci participarea la război, iar acest obiectiv putea fi atins pe căi diferite De data aceasta a decis să lucreze pentru el însuşi, să-şi facă propria campanie de promovare, declanşînd o adevărată avalanşă de scrisori de intenţie Şi-a oferit serviciile Crucii Roşii din Franţa, a vîndut certificate de stat emise de Trezorerie pentru constituirea fondului de război, s-a implicat în organizarea programelor artistice pentru soldaţi, a încurajat compozitorii şi textierii să scrie piese noi dedicate armatei, a declanşat o acţiune de colectare a instrumentelor muzicale care ulterior au fost donate fanfarelor militare Dar nu toţi americanii erau la fel de entuziasmaţi de război Aşa cum am spus mai sus, detaşarea faţă de ceea ce se întîmpla pe bătrînul continent era starea de spirit care domina societetea americană Pentru cetăţenii de rînd Europa era prea departe pentru a le reţine atenţia cu problemele ei Preşedintele tatelor Unite nu era însă de aceeaşi părere Woodrow Wilson reuşise să convingă Congresul în legătură cu efectele undei de şoc pe care Europa o va transmite dincolo de Ocean dacă Franţa şi Anglia vor pierde războiul şi, la 6 aprilie 1917, a semnat declaraţia de război împotriva Germaniei Participarea la un astfel de conflict militar avea însă nevoie de susţinerea populaţiei, iar Wilson a considerat că o poate obţine dacă asigură o informare corectă şi permanentă a poporului său asupra obiectivelor armatei şi a modului în care decurg operaţiunile dincolo de Ocean La puţin timp de la semnarea declaraţiei de război, jurnalistul George Creel este numit în fruntea Comitetului Informării Publice (CIP), o structură guvernamentală nouă, care, timp de doi ani, i-a bombardat pe cetăţenii americani cu informaţii despre război Reacţia a fost imediată: numărul voluntarilor înrolaţi pe front a crescut, cetăţenii au acceptat raţionalizarea alimentelor, a energiei electrice şi materiilor prime, donaţiile în conturile Crucii Roşii au ajuns la sume impresionante (de la 200 000 $ în 1917 la 400 de milioane $ în 1919) iar vînzarea certificatelor de stat în vederea consolidării fondurilor de război a fost puternic dinamizată (mai bine de 10 milioane de deţinători de certificare la sfîrşitul războiului) (Cutlip et al , 2000; Wilcox et al , 2000) Edward L Bernays include Comitetul Informării Publice pe lista lungă a instituţiilor pe care le-a contactat pentru a-şi oferii serviciile Obţine un interviu cu Ernest Poole, şeful Departamentului de relaţii media externe, care este impresionat de experienţa lui Bernays în campaniile de promovare, cu atît mai mult cu cît la înfiinţarea Comitetului Informaţiilor Publice dificultatea principală a fost constituirea unui colectiv care să cunoască specificul activităţii de comunicare socială Personalul CIP era format în principal din voluntari, de regulă studenţi, jurnalişti, scriitori sau alte persoane care au fost dispuse să ajute şi care nu întotdeauna aveau o legătură directă cu domeniul Poole îi promite lui Bernays o poziţie în departamentul pe care îl conduce, dar condiţionează această ofertă de rezultatul analizei dosarului său Fiind născut în Austria, una dintre ţările participante la conflict, Bernays trebuia să treacă testul loialităţii, să facă dovada că nu este implicat în nici un fel de activităţi subversive Cîteva luni mai tîrziu, Serviciul de Informaţii al Armatei confirmă acest lucru După o campanie de aproape un an, Edward L Bernays îşi vede obiectivul atins, avînd posibilitatea să servească nu în, ci pentru armata Statelor Unite, implicată în războiul împotriva Germaniei Lui Bernays i se oferă poziţia de şef al biroului export şi simultan aceea de adjunct al biroului America Latină, ambele aflate în cadrul Departamentului de relaţii media externe Situaţia, într-un anumit fel, se repetă: se afla iar în faţa unei probleme despre care nu ştia prea multe Nu ştia nici ce este războiul şi nici nu avea o imagine prea clară a obiceiurilor, a tradiţiilor, în general a valorilor culturale ale popoarelor din zonele geografice care se aflau acum în aria lui de acoperire Avea însă o metodă de lucru pe care o perfecţionase cu timpul şi pe care acum putea să o aplice cu detaşare, metodă care se poate traduce prin cuvintele: cercetare, analiză, planificare, acţiune, feed-back Din analizele sale reiese clar că războiul, înainte de a fi unul al armelor, este unul al minţii umane, al încrederii în propriile forţe şi al capacităţii de a alimenta cu optimism atît soldaţii, cît şi familiile acestora Va cîştiga cel care nu se afundă în disperare şi deznădejde Ca urmare, Bernays acţionează în conformitate cu rezultatele cercetării sale, făcînd o distincţie clară între strategiile aplicate pentru Aliaţi şi cele pentru trupele inamice În primul caz, obiectivul era acela de a mobiliza trupele americane, aplicînd uneori metode simple, dar extrem de eficiente, ca de exemplu stimularea corespondenţei dintre soldaţi şi familiile acestora ca sursă de alimentare a optimismului şi speranţei A doua componentă avea ca obiectiv destabilizarea morală a trupelor inamice prin bombardamente propagandistice focalizate în principal în spatele frontului Colectivul de voluntari ai Comitetul Informării Publice număra mii de persoane răspîndite pe teritoriul Statelor Unite sau în Europa Însă activitatea desfăşurată de Bernays, profesionalismul şi ingeniozitatea sa, capacitatea de a se exprima fluent în franceză şi germană au fost atribute care au stat la baza selectării sale în delegaţia celor şaisprezece membri CIP care au participat la Conferinţa de Pace de la Paris, delegaţie condusă de George Creel Cu acest prilej, Bernays vede lumea întreagă reunită într-o singură încăpere Vede slăbiciunile ei şi incapacitatea reprezentanţilor săi de a gîndi constructiv, depăşind graniţele inteseselor de scurtă durată În 1965, în lucrarea sa autobiografică, Bernays critică cu severitate incoerenţa Conferinţei şi efectele acesteia asupra poporului american şi a lumii în general: „În 1918 am fost îngrijorat pentru viitorul lumii Încă mai sînt Istoricii au confirmat faptul că lipsa unor relaţii publice eficiente între preşedintele Wilson şi poporul american a fost unul dintre motivele pentru care Statele Unite nu au susţinut proiectul Ligii Naţiunilor Aceeaşi cauză, absenţa unor relaţii publice profesioniste, a dus la desfiinţarea Ligii la începutul anilor ’30“ (Bernays, 1965) Într-adevăr, Tratatul de pace de la Paris nu a adus Europei liniştea şi stabilitatea de care aceasta avea nevoie Evenimentul a fost marcat de o comunicare tensionată, neconstructivă, iar participanţii au plecat de aici cu frustrări care au alimentat instabilitatea anilor care au urmat Liga Naţiunilor, proiect promovat de Woodrow Wilson, acel organism internaţional care ar fi avut rolul de a echilibra orice exces al vreunui stat pe scena internaţională, s-a născut după un travaliu dureros care a afectat structura de bază a noii instituţii În opinia lui Bernays, Parisul a fost o lecţie de comunicare ratată, şi a fost nevoie de încă treizeci de ani şi un alt război mondial pentru ca omenirea să înveţe ABC-ul comunicării internaţionale iar proiectul lui Wilson să renască sub forma Organizaţiei Naţiunilor Unite Edward L Bernays se întoarce de la Conferinţa de Pace preocupat de aceste idei Ceea ce văzuse la Paris l-a intrigat şi i-a deschis apetitul pentru proiectele mari şi gîndirea inovatoare, cu implicaţii şi beneficii la nivelul societăţii şi/sau al comunităţii internaţionale Parisul şi experienţa de pînă atunci l-au ajutat să vadă dincolo de matricea promovării sau comunicării informative, tehnici unidirecţionale care asigură – eventual – beneficii pe termen scurt Este din ce în ce mai preocupat de comunicarea eficientă, bidirecţională, un concept nou pentru acea perioadă şi pe care el l-a tradus mai tîrziu în relaţii publice Este din ce în ce mai dornic să demonstreze valoarea comunicării, a înţelegerii reciproce şi a relaţiilor de durată dintre organizaţii Cristalizarea domeniului Comitetul Informării Publice a fost doar începutul ascensiunii lui Edward L Bernays în comunicarea socială eficientă În cadrul Comitetului Creel şi-a consolidat ataşamentul faţă de un domeniu nou, şi-a testat limitele, lăsîndu-şi imaginaţia să meargă dincolo de standardele general acceptate şi, fapt foarte important, şi-a asigurat legitimitatea acţiunilor sale ulterioare A plecat din echipa Creel înarmat cu tehnicile pe care Comitetul Informării Publice le aplicase la nivel macro timp de doi ani, înarmat cu o viziune mult mai largă asupra sistemului politic şi mass media la nivel naţional şi internaţional, cu un portofoliu de cunoştinţe-relaţii pe care ulterior le-a abordat ori de cîte ori a fost nevoie şi, nu în ultimul rînd, cu o înţelegere mult mai profundă a autorilor săi preferaţi, Gustave Le Bon (Psihologia mulţimilor), William Trotter (Instinctele turmei în timp de pace şi război), Everett Dean Martin (Comportamentul mulţimilor) şi Walter Lippmann (Opinia publică) În biografia sa, Bernays recunoaşte că a intrat în domeniul comunicării sociale fără să stăpînească noţiunile de bază şi fără să cunoască exact semnificaţia termenilor utilizaţi atunci (press-agentry, publicity etc ) El a învăţat tehnici de promovare şi fragmente ale mecanismului comunicării publice în anii de stagiu petrecuţi alături de Medical Review of Reviews, Damaged Goods, Erico Caruso şi Baletul Rus (1908-1917) Comitetul Informării Publice l-a ajutat să facă saltul spre profesionalism, iar în 1919 a decis să-şi întărească hotărîrea de a rămîne în domeniu printr-o serie de acţiuni simultane şi complementare Primul pas a fost să-şi deschidă propria firmă, al doilea, să identifice un nume pentru profesia pe care tocmai o îmbrăţişase, iar al treilea, să declanşeze o campanie susţinută de promovare a domeniului în care a activat în următorii 75 de ani Lunile de după război corespund unei perioade de tatonare în care Edward L Bernays este implicat în proiecte de amplitudini diferite Prima ofertă vine din partea lui Carl Byoir, fost coleg în cadrul Comitetului Informării Publice şi, mai tîrziu, unul din actorii relaţiilor publice din prima jumătate a secolului al XX-lea Pentru 150$ pe săptămînă Bernays a acceptat să consilieze Consiliul Naţional Lituanian din Statele Unite, rolul său fiind acela de a asigura o vizibilitate mult mai mare în mass media internă pentru această republică baltică aflată în căutarea recunoaşterii internaţionale Ulterior lucrează pentru cîteva firme, făcînd acelaşi lucru, consiliere în domeniul comunicării După cîteva luni devine mult mai încrezător în viitorul său profesional şi decide să-şi investească economiile într-o firmă de relaţii publice Cu 255$ închiriază trei camere într-o clădire impunătoare din centrul New York-ului, cu 1 102$ mobilează spaţiul iar cu alţi 67,50$ asigură personalul: o secretară, un portar şi un office boy Acest pas nu îl face singur Încă de la început Bernays o convinge pe Doris E Fleischman, o prietenă de familie care în 1919 ocupa poziţia de editor asistent la New York Tribune, să i se alăture ca partener egal Trei ani mai tîrziu, cei doi se căsătoresc Edward L Bernays nu era însă mulţumit de etichetele publicity man sau press-agentry Pentru el, domeniul pe care îl practica era mult mai vast decît putea să cuprindă termenul publicity El nu-şi rezuma activitatea la promovarea clienţilor săi prin publicarea unor articole favorabile în mass media În plus, publicity era recunoscută ca o activitate fără reguli, mai mult ca o tehnică de atragere sau distragere a atenţiei publice decît ca o profesie Cu treisprezece ani în urmă, Ivy L Lee4, prin publicarea Declaraţiei privind profesionalismul activităţii firmei pe care o conducea, făcuse deja unii paşi în vederea delimitării unei noi profesii (pe care nu a numit-o însă) de vechile tehnici de promovare utilizate în secolele anterioare şi aduse la stadiul de artă a minciunii în perioada lui P T Barnum5, perioadă cunoscută şi sub denumirea The Public Be Fooled Bernays avea de ales între a utiliza un termen consacrat, publicity, dar care avea o 4 Ivy Ledbetter Lee (1877-1934), absolvent al Princeton University, activează ca jurnalist pentru o scurtă perioadă de timp la sfîrşitul secolului al XIX-lea În 1906 îşi deschide propria firmă, Parker & Lee, prin intermediul căreia doreşte să promoveze un nou tip de comunicare publică, în care mesajul să aibă valoare de adevăr El este văzut de istorici ca iniţiatorul procesului de modernizare a relaţiilor publice, practica sa fiind reprezentativă pentru definirea modelului al doilea al relaţiilor publice, modelul informării publice (Grunig, Hunt, 1984; Olasky, 1987; Cutlip, 1995) 5 Phineas Taylor Barnum (1810-1891) este exponentul primului model de comunicare în relaţiile publice, în care mesajul nu are valoare de adevăr iar obiectivele procesului de comunicare sînt definite numai în raport cu emiţătorul (Grunig, Hunt, 1984; Cutlip, 1995) puternică conotaţie negativă, şi a introduce un termen nou, pe care însă trebuia să-l definească şi să-l promoveze A ales a doua variantă Începînd cu 1919, Edward L Bernays s-a prezentat clienţilor săi în calitate de consilier în relaţii publice În 1919, pentru publicul larg sintagma „relaţii publice“ nu avea nici o rezonanţă Chiar şi cei care lucrau în domeniul comunicării publice nu se sfiau să întrebe „ce fel de animal mai este şi ăsta?“ (Bernays, 1965) Totuşi, istoricii au scos la iveală faptul că termenul mai fusese folosit pe parcursul secolului al XIX-lea, fără să fie însă recunoscut şi integrat în vocabularul de specialitate Mai mulţi autori (Lougovoy, Huisman, 1981; Newsom et al , 2000) îi atribuie celui de-al treilea preşedinte al Statelor Unite ale Americii această întîietate Se pare că Thomas Jefferson, cu ocazia unui discurs susţinut în faţa Congresului în 1807, a combinat pentru prima dată cuvintele „relaţii“ şi „public“ în „relaţii publice“ pentru a defini starea de spirit a cetăţenilor în interiorul unei comunităţi politice În 1882 regăsim acest termen la Yale Law School, unde avocatul Dorman Eaton a susţinut în faţa studenţilor conferinţa cu tema The Public Relations and the Duties of Legal Profession Cincisprezece ani mai tîrziu, în 1897, Year Book of Railway Literature include în filele sale cuvintele public relations În 1908 Theodore Newton Vail, preşedinte al American Telephone and Telegraph Company (AT&T), cu ocazia prezentării raportului anual, a folosit sintagma „relaţii publice“, înţelegînd prin aceasta „modalitatea prin care se caută şi se obţine bunăvoinţa publicului“ (Grunig, Hunt, 1984) Este greu de spus dacă Edward L Bernays cunoştea la acea dată cel puţin o parte din această istorie Conform versiunii sale, el a ales termenul de relaţii publice deoarece descria foarte bine obiectul de activitate al domeniului, consilierul în relaţii publice fiind interfaţa dintre public şi organizaţie sau, altfel spus, fiind acea persoană însărcinată cu administrarea relaţiilor organizaţiei care sînt de interes public Cîteva decenii mai tîrziu, Bernays sublinia, cu ocazia unui interviu, asocierea pe care a făcut-o cu domeniul juridic (Tye, 1998) Pentru el, un avocat este un consilier care se ocupă de relaţiile juridice ale organizaţiei, iar consilierul în relaţii publice este acela care se ocupă de problemele (relaţiile) publice ale organizaţiei Campania de promovare a noii profesii a început imediat Cu regularitate, şi aceasta a făcut-o în următorii de 75 de ani, Edward L Bernays a acordat interviuri şi a scris articole pe care ulterior le-a plasat în mass media de largă circulaţie Nu a scăpat nici o ocazie să facă acest lucru A devenit legendară o întîmplare din 1920, cînd Bernays, chemat ca martor într-un proces, se prezintă în faţa instanţei în calitate de consilier în relaţii publice, deturnînd atenţia presei, care a fost mult mai interesată de descrierea noii profesii decît de procesul în sine În acelaşi an, soţia sa, Doris E Fleischman, propune redactarea unui ziar de patru pagini care să asigure „o mai bună înţelegere a scopului şi funcţiilor consilierului în relaţii publice“ (Bernays, 1965) Publicaţia, de altfel prima de acest gen, a apărut mai bine de zece ani sub numele Contact, cele 15 000 de exemplare tipărite cu ocazia fiecărui nou număr fiind trimise către editori, publicişti, lideri ai unor organizaţii, lideri de grup, toţi avînd în comun un singur lucru: prin poziţiile pe care le ocupau, jucau un rol important în formarea opiniei publice În 1921 Bernays susţine primul curs de relaţii publice la New York University, în cadrul Departamentului de Jurnalism Scopul cursului este acelaşi: să promoveze domeniul Pentru unii biografi, însă, această perioadă nu a fost tocmai un succes, ţinînd cont de faptul că unii foşti studenţi au calificat drept plictisitoare prestaţia lui Bernays Probabil că lucrurile au stat aşa, dar semnificaţia momentului nu constă în calitatea actului didactic, ci în încadrarea domeniului pe o nouă treaptă de percepţie publică Acest prim curs a asigurat trecerea spre profesionalism, spre recunoaşterea academică a unei profesii care-şi avea rădăcinile într-un întunecat secol XIX şi care era asociată adesea cu manipularea şi alte tehnici ieftine de promovare Dacă ţinem cont de faptul că astăzi relaţiile publice se predau în mai bine de 300 de universităţi din Statele Unite ale Americii şi probabil în peste 800 de universităţi în toată lumea, se poate spune că obiectivul a fost atins Atenţia lui Bernays asupra spaţiului academic a fost constantă El nu a fost un profesor de carieră, dar în repetate rînduri s-a întors cu plăcere în sălile de curs pentru a împărtăşi din experienţa sa noilor generaţii În anii pe care i-a petrecut în Cambridge, Boston (1965-1995), a monitorizat cu atenţie ceea ce se întîmpla în spaţiul universitar, iar reacţia sa a fost de fiecare dată promptă În 1975, de exemplu, el a atras atenţia, prin intermediului periodicului Harvard Magazine, asupra absenţei cursurilor de relaţii publice din curriculum la John F Kennedy School of Government În acest interval de timp Bernays a catalizat multe dintre acţiunile care au avut lor în sanctuarul învăţămîntului universitar al Noii Anglii Uneori nu a avut succes De exemplu, tentativele sale de a se apropia de Harvard University s-au lovit de o linie tradiţionalistă care, în anumite privinţe, se menţine şi astăzi, aceasta fiind una dintre puţinele universităţi de prestigiu de pe continentul american care nu numai că nu au un program în relaţii publice, dar nici nu consideră comunicarea ca o filieră de studiu distinctă Pe de altă parte însă, ceea ce nu a reuşit să facă pe malul stîng al rîului Charles a făcut pe malul drept, la Boston University, care în anii ’60 inaugurează primul program masteral de relaţii publice din Statele Unite După moartea soţiei sale (1980), relaţiile lui Bernays cu lumea academică au depăşit într- un anumit fel cadrul formal din sălile de curs Grupurile de studenţi erau tot mai des prezente în casa sa, vizitele transformîndu-se cu uşurinţă în seminarii susţinute în faţa peretelui plin cu fotografii ale personalităţilor pentru care Bernays lucrase de-a lungul timpului, oferindu-le viitorilor profesionişti ai comunicării sociale fragmente din istoria trăită Cei care şi-au făcut studiile în acea perioadă la Boston rememorează cu nostalgie clipele petrecute alături de bătrînul Bernays De exemplu, o studentă îşi aminteşte că, atunci cînd a împlinit 25 de ani, l-a invitat pe Edward L Bernays la petrecerea sa din cămin Bernays nu numai că a răspuns invitaţiei, ceea ce a surprins pe toată lumea, dar a fost foarte activ şi a plecat de la acest eveniment printre ultimii Într-o scrisoare trimisă cîteva zile mai tîrziu, tînăra sărbătorită era invitată împreună cu alţi nouă colegi ai săi să-l viziteze pe Bernays pentru a continua festivităţile La acea dată, Edward L Bernays avea aproape 100 de ani (Tye, 1998) Cristalizarea opiniei publice s-a încadrat perfect în această campanie de promovarea a relaţiilor publice Publicată în 1923, cartea venea să completeze ceea ce Edward L Bernays şi Doris E Fleischman au început în 1919 În spaţiul generos al unei cărţi Bernays avea posibilitatea să traseze cîmpul de acţiune al relaţiilor publice, să explice dinamica ascendentă care se bazează pe nevoia de relaţii publice şi pe valoarea acestora, să stabilească raportul dintre publicuri – element esenţial în formarea opiniei publice – şi organizaţia aflată în spaţiul public, să definească setul de tehnici specifice activităţii de relaţii publice şi să prezinte certificatul de garanţie al relaţiilor publice: conduita etică, elementul fundamental de diferenţiere faţă de alte activităţi desfăşurate la interferenţa public/organizaţie (press-agentry, manipulare etc ) Cristalizarea opiniei publice a fost însă în egală măsură o reacţie la volumul publicat un an mai devreme de Walter Lippmann, Public Opinion, lucrare de referinţă în domeniul ştiinţelor sociale Lippmann era unul dintre autorii preferaţi ai lui Bernays De asemenea, traseele profesionale ale celor doi se intersectaseră într-o anumită măsură în timpul Primului Război Mondial Lippmann, absolvent al Harvard University, a publicat între 1914 şi 1917 în New Republic, o revistă nou înfiinţată, adeptă a măsurilor de modernizare a Statelor Unite Articolele lui Lippmann au atras atenţia preşedintelui Woodrow Wilson, care i-a solicitat sfatul în repetate rînduri în perioada războiului Anumiţi biografi îi atribuie lui Lippmann ideea Comitetului Informării Publice (S Ewen, 1996) În acest context, probabil că Bernays a văzut proiectul său editorial ca o provocare între specialişti ai spaţiului public De altfel, în lucrarea autobiografică publicată în 1965, Bernays apreciază valoarea ştiinţifică a volumelor lui Le Bon, Trotter, Martin sau Lippmann, dar sesizează în egală măsură unul dintre neajunsuri: sînt prea teoretice Bernays vede în lucrările autorilor mai sus citaţi un exerciţiu de măiestrie, o excepţională analiză a spectacolui social în care actorii sînt (1) organizaţiile, fie ele politice, economice sau parte a societăţii civile, (2) mass media şi (3) opinia publică, iar liantul dintre actori este asigurat de simboluri Spectacolul este însă văzut de autori din loje, şi, prin urmare, în opinia lui Bernays, aceştia sînt foarte departe de ceea ce se întîmplă în activitatea de zi cu zi a spaţiului public Bernays vede clar diferenţa dintre a analiza opinia publică şi a forma opinia publică, a face o analiză critică a unei piese de teatru şi a pune în scenă o piesă de teatru Edward L Bernays, spre deosebire de Walter Lippmann, s-a considerat nu numai analist al spaţiului public, ci şi regizor al acestuia, iar munca din spatele scenei, partea practică a procesului de formare a opiniei publice, componentă pe care el a numit-o „relaţii publice“, trebuia să aibă locul său distinct în literatura de specialitate Cristalizarea opiniei publice a deschis calea spre acest obiectiv Ca şi primul său curs susţinut la New York University, cartea poate fi criticată din multe puncte de vedere Chiar dacă structura sa este una logică şi cursivă, nu acelaşi lucru se poate spune despre echilibrul interior al capitolelor Sînt pasaje sau idei care se repetă, sînt exemple readuse cu încăpăţînare în atenţia cititorului, dar toate acestea nu reduc valoarea ştiinţifică a lucrării Se poate comenta stilul, dar nu şi conţinutul inovator Cartea nu poate fi văzută ca un text îndesat între două coperte Pentru a avea o imagine completă, ea trebuie analizată pe cel puţin trei direcţii distincte: (1) contextul istoric în care a apărut, (2) conţinutul ştiinţific şi (3) impactul şi efectele declanşate Ivy L Lee îşi dispută în egală măsură titlul de părinte al relaţiilor publice El a fost un practician al acestui domeniu, a dezvoltat tehnici şi modele noi asigurînd desprinderea de conduita neprofesionistă a secolului al XIX-lea, a fost ataşat literaturii de specialitate de pe ambele poziţii, pasionat al lecturii şi autor de manuale, dar nu a reuşit în toţi aceşti ani de practică (1900-1932) să delimiteze şi să denumească domeniul în care a activat În 1922, cînd Bernays era în plină campanie de promovare a noii profesii de consilier în relaţii publice, Ivy L Lee încă se recomanda ca publicity expert (Olasky, 1987) De asemenea, exemplele prezentate anterior privind utilizarea termenul de relaţii publice pe parcursul secolului al XIX-lea nu sînt decît cazuri izolate şi care, cu excepţia definiţiei lui Theodore Newton Vail (1908), nu prezintă nici o garanţie a gradului de înţelegere a termenului Cu alte cuvinte, pînă la Edward L Bernays nu se poate vorbi de o utilizare coerentă a sintagmei „relaţii publice“ De asemenea, fără nici o îndoială, lui Bernays i se poate atribui calitatea de prim autor care a semnat o lucrare de specialitate în relaţii publice, publicată într-o perioadă în care jurnaliştii, directorii unor instituţii de presă, editorii etc nu aveau nici cea mai vagă idee asupra domeniului Singura întrebare legitimă este dacă ideea cărţii a fost a lui Bernays sau a soţiei sale, sau dacă Doris E Fleischman, o pasionată a scrisului, a contribuit sau nu la modelarea textului final Probabil că analiza atentă a celor 800 de cutii conţinînd manuscrise, rapoarte, scrisori etc pe care Edward L Bernays le-a lăsat moştenire Bibliotecii Congresului Statelor Unite va aduce lămuririle necesare Volumul atinge obiectivele anunţate În primul rînd, introduce termenul de relaţii publice printr-o definiţie care ulterior trece proba timpului De altfel, secolul al XX-lea a cunoscut peste 450 de definiţii ale domeniului, însă din această avalanşă doar două sînt considerate repere în istoria Review6, care este o aducere la zi a ceea ce Bernays statua în 1923 Toate celelalte definiţii sînt exerciţii pe aceeaşi temă, uneori cu un aer de modernitate, alteori cu o abordare uşor originală în raport cu perspectiva analizei (Harlow, 1976; Grunig, Hunt, 1984; Cutlip et al , 2000; Wilcox et al , 2000; Seitler, 2001) Al doilea punct important pe care l-a atins volumul a fost trecerea în revistă a unui set minim de instrumente utile oricărui domeniu pentru a se dezvolta şi delimitarea spaţiului în care acestea activează Autorul conturează cîmpul de acţiune al relaţiilor publice ca fiind spaţiul actorilor opiniei publice Instrumentele de cercetare, acţiune şi evaluare sînt identificate ca făcînd parte din marea familie a ştiinţelor sociale, ele însele aflate la acea vreme într-un proces de formare În final, Edward L Bernays introduce elementul care diferenţiază relaţiile publice de alte activităţi de comunicare (de exemplu manipularea): conduita etică; aceasta trebuie să guverneze orice activitate de relaţii publice Cartea nu trasează decît liniile directoare, conturul unei forme în interiorul căreia s-a lucrat ulterior, depăşind totuşi condiţia minimă a unei lucrări de pionierat: ea aşază o fundaţie capabilă să susţină dezvoltările ulterioare Edward L Bernays a cîntărit încă de la început impactul pe care publicarea unei lucrări de specialitate l-ar putea produce După ce a căzut de acord asupra conţinutului, atenţia sa s-a concentrat asupra titlului şi procedurii de lansare, astfel încît să fie asigurată o vizibilitate cît mai mare Prima formulă la care s-a gîndit a fost, desigur, una care să conţină sintagma „relaţii publice“, dar la o evaluare amănunţită şi-a dat seama că un astfel de titlu nu va reţine atenţia cititorului pentru simplu motiv că acesta nu are nici o reprezentare a termenului Cu alte cuvinte, trebuia să introducă relaţiile publice plecînd de la ceva care era deja cunoscut, ceva care era familiar şi care putea să provoace curiozitatea cititorului, urmînd ca universul relaţiilor publice să fie descoperit ulterior, o dată cu parcurgerea cărţii După cum am arătat mai sus, Lippmann tocmai publicase Public Opinion, iar publicul primise cu căldură lucrarea Bernays a reţinut posibilitatea de a utiliza un titlu similar De aici pînă la formula finală nu a mai fost decît un pas Relaţiile publice reprezintă totalitatea metodelor şi mijloacelor prin care se poate influenţa modul de percepţie şi înţelegere publică a unei organizaţii Cu alte cuvinte, relaţiile publice ajută la cristalizarea într-o anumită direcţie a opiniei publice despre o anumită organizaţie (Bernays, 1965) În concluzie, prima carte de relaţii publice nu se putea numi decît Cristalizarea opiniei publice, concentrînd într-un fel esenţa domeniului Impactul pe termen scurt a fost pe măsura evaluărilor sale, iar mass media s-au oprit asupra subiectului în repetate rînduri, catalogînd cartea fie ca una de pionierat, fie ca o piatră de temelie, debutul unei profesii care este de „importanţă naţională“ şi care se poate traduce prin aceea de „super-diagnostician al spiritului public“ Alţi autori şi-au exprimat temerea că lucrarea nu face nimic altceva decît să îmbrace manipularea în haine ceva mai elegante Dezbaterile au continuat în anii care au urmat, iar Edward L Bernays a contribuit din plin la cristalizarea opiniilor prin multiplicarea centrilor de precipitare, principiu al chimiei anorganice, pe care şi l-a însuşit la Cornell College of Agriculture Şi-a încurajat colegii să scrie articole, să organizaze dezbateri publice pe marginea cărţii, să publice alte cărţi pe acelaşi subiect El însuşi a publicat încă treisprezece volume, fie singur, fie în colaborare cu alţi autori Dintre acestea amintim: An Outline of Careers A Practical Guide To Achievement (1927), Propaganda (1928), Private Interest and Public Responsability (1939), Speak Up for Democracy (1940), Public Relation (1952), Your Future in Public Relation (1961), The Engineering of Consent (1955), 26 / 6 Rex F Harlow, „Building a Public Relations Definitions“, Public Relations Review, 2, no 4 (iarna 1976): 36 Cristalizarea opiniei publice Biography of an Ideea: Memoirs of Public Relations Counsel Edward L Bernays (1965), The Late Years: Public Relation Insights, 1956-1986 (1986) Efectele pe care Cristalizarea opiniei publice le-a produs sînt greu de măsurat la adevărata lor dimensiune, iar rezultatele evaluării sînt puternic condiţionate de perspectiva sau instrumentele pe care le utilizăm Dacă avem în vedere efectele pozitive, atunci putem să subliniem că lucrarea publicată în 1923 de Edward L Bernays a introdus un domeniu nou, a obligat societatea să recunoască termenul de relaţii publice, care ulterior a fost introdus în dicţionare şi în vocabularul curent, a declanşat o adevărată avalanşă în literatura de specialitate, astăzi existînd peste 75 000 de volume publicate, a dezvoltat un nou model de comunicare, modelul bidirecţional şi asimetric, un stagiu intermediar între comunicarea de tip informativ promovată de Ivy L Lee şi comunicarea bidirecţională şi simetrică, specifică societăţii moderne în care trăim astăzi, model care are la bază cooperarea şi înţelegerea reciprocă (McQuail, Windahl, 2001) Cealaltă faţă a medaliei este mai puţin optimistă Cartea sa şi tehnicile promovate ulterior au contribuit nu numai la dezvoltarea societăţii, ci şi la disoluţia ei În 1933, cu ocazia unui dineu organizat de Doris E Fleischman, Karl von Wiegant, corespondent pentru Europa al ziarului Hearst, relatează gazdelor ultimele sale impresii din călătoriile pe bătrînul continent Cu acest prilej Edward L Bernays a primit vestea că Goebbels foloseşte Cristalizarea opiniei publice ca bază a campaniei sale de discreditare şi distrugere a evreilor din Germania şi de consolidare a puterii naziste Dar orice construcţie umană poate fi utilizată atît în slujba societăţii, cît şi împotriva ei Exemplele sînt nenumărate, de la energia nucleară la avioanele de pasageri care pot fi transformate de minţi bolnave în instrumente ale terorismului Exemplul relatat de Wiegant a scos însă la iveală una din zonele sensibile ale relaţiilor publice: o graniţă mult prea fină între comunicarea etică şi cea orientată împotriva publicurilor Este ceea ce Bernays a încercat să clarifice în a doua parte a carierei sale, avînd uneori o atitudine radicală faţă de ceea ce nu asigura o transparenţă a bunelor intenţii Este cazul Societăţii Americane de Relaţii Publice, în care Bernays nu a activat iniţial tocmai datorită faptului că, după părerea sa, nu asigura nici un fel de garanţii ale conduitei etice a membrilor săi Bernays a fost adeptul unei societăţi profesionale cu o politică de acces mult mai strictă, cu reguli şi instrumente de verificare nu numai a măiestriei în utilizarea aparatului specific, dar şi a valorii morale şi a obiectivelor în slujba cărora acest aparat este utilizat Desigur, o astfel de discuţie ne duce deja pe un alt teren la fel de sensibil în care răspunsurile la întrebările de tipul „Ce este moral? Ce este etic?“ variază între puncte aflate uneori la distanţe destul de mari Aceste idei au fost puse însă la temelia celui de-al patrulea model al relaţiilor publice, modelul comunicării bidirecţionale şi simetrice, definit de Bernays în ultimii ani ai vieţii sale (după anii ’60) şi care a fost criticat încă de la elaborarea sa pentru caracterul său ideal Bernays nu a încetat însă să-l susţină, condamnînd acţiunile care nu se încadrau în acest model, încluzînd aici şi propriile acţiuni De axemplu, în momentul în care ştiinţa a scos la iveală legătura indiscutabilă dintre fumat şi cancerul la plămîni, Edward L Bernays nu a ezitat să condamne propria sa activitate în cadrul firmei U S Tobacco Tycoons, activitate care a culminat cu Green Ball şi Torches of Freedom, campanii de comunicare deja clasice, dar pe care timpul nu le-a confirmat în raport cu valoarea lor socială Dincolo de limitele imaginaţiei Pentru Bernays nu au existat clienţi mari sau clienţi mici El s-a implicat cu aceeaşi pasiune, cu acelaşi devotament atît în proiecte ale unor firme celebre (General Motors, General Electric, Colombia Broadcasting System – CBS, National Broadcasting Company – NBC, Cosmopolitan, Fortune, Procter & Gamble), ale unor instituţii oficiale (Casa Albă, comisii guvernamentale, Comitetul Informării Publice, U S Air Force, U S Navy, Departamentul trezoreriei, Departamentul Apărării) sau personalităţi politice, artistice, din domeniul financiar şi multe, multe altele7, dar şi ale unor firme mici sau persoane care la prima vedere nu aveau nimic spectaculos Forţa care l-a condus în alegerea şi rezolvarea subiectelor sale a fost ideea din spatele fiecărei probleme Bernays nu a cîntărit clientul, ci potenţialul problemei pe care trebuia să o rezolve Aşa a ajuns să lucreze pentru firme mari şi mici, pentru nume celebre sau pentru anonimi ai spaţiului public Aşa a ajuns să schimbe sensul istoriei sau pur şi simplu să influenţeze modul de a fi, de a gîndi şi de a trăi al oamenilor de rînd Schimbările pe care el le-a produs au fost uneori radicale, spectaculoase şi concentrate într-un interval scurt de timp (proiectul Lituania sau Light’s Golden Jubilee) Alteori a acţionat cu paşi mici, cu răbdare, planificînd campanii de comunicare pe durate lungi de timp, care au dus la transformarea graduală a realităţii (proiectul Lucky Strikes, care a avut ca puncte de maxim The Green Ball şi The Torches of Freedom; proiectul United Fruit care a avut ca punct culminant războiul din Guatemala) O altă constantă a vieţii sale a fost nonconformismul în abordarea situaţiilor de viaţă Nu i-au plăcut cărările bătătorite şi nici orizonturile delimitate de neputinţa propriei noastre imaginaţii Pentru Bernays, o problemă care părea simplă putea avea uneori abordări extrem de complicate, iar ceea ce părea complicat putea fi rezolvat doar prin aplicarea unei scheme elementare Şi-a surprins de fiecare dată clienţii atît prin metodele pe care le promova, cît şi prin rezultatele obţinute Acum, privind retrospectiv, este lesne de înţeles firul logicii sale, dar să ne imaginăm reacţia unor editori din anii ’20 care se plîng că le-a scăzut cifra de afaceri, cărţile nemaifiind în atenţia publicului larg, iar Bernays încearcă să-i convingă că soluţia se află în mîinile arhitecţilor, constructorilor şi designerilor Sau să ne imaginăm un producător de şuncă sfătuit să se apropie de colegiul medicilor Sau cum ar putea să nu fie surprins un om de afaceri care produce plase de păr pentru femei şi care suferă de aceeaşi problemă, scăderea vînzărilor, cînd Bernays propune ca soluţie declanşarea unei acţiuni de lobby pe lîngă Comisia de Sănătate a Congresului Statelor Unite? Desigur, aceşti clienţi nu au văzut iniţial legătura dintre cărţi şi constructori, şuncă şi medici, plase de păr şi parlamentari, dar în egală măsură au fost surprinşi de efectele acţiunilor lui Bernays, care de cele mai multe ori au depăşit aşteptările Librarii nu numai că şi-au recuperat piaţa, dar au cîştigat clienţi noi, vînzătorii de şuncă şi-au văzut produsul transformat într-un simbol al breakfast-ului american iar omul de afaceri disperat că femeile nu mai poartă plase de păr a ajuns să-şi vîndă produsul şi bărbaţilor Soluţiile aplicate au fost simple, dar atipice pentru acea vreme În cazul editorilor, Bernays a aplicat o metodă de tip subliminal A plecat de la imaginea finală a unei biblioteci ticsite de cărţi, care se sprijină, firesc, pe unul dintre pereţii casei A descompus apoi această imagine în elementele sale componente şi a găsit astfel cuvintele-cheie ale campaniei Altfel spus, pentru a avea o bibliotecă sînt necesare două componente: cărţi şi etajere Adresîndu-se arhitecţilor, constructorilor şi designerilor şi convingîndu- i să livreze noile case echipate cu etajere încastrate în perete, Bernays a adus în locuinţele oamenilor una din cele două componente: etajerele Mai departe lucrurile s-au rezolvat de la sine: o etajeră găzduieşte cu generozitate o fotografie, o vază cu flori sau alte cîteva obiecte mărunte, dar cu cea mai mare probabilitate, iar practica a confirmat acest lucru, o etajeră goală invită gazda să o hrănească cu alimentul său natural, cartea Strategia s-a dovedit corectă, iar oamenii au început să cumpere 7 În 1965, după 45 de ani de practică în relaţii publice, lista clienţilor lui Edward L Bernays se ridica la 435 de organizaţii sau persoane din domenii diferite: afaceri, artă, construcţii, educaţie, finanţe, politică, sindicate, turism etc cărţi Pe de altă parte, tehnica de a construi locuinţe cu etajere în perete a devenit un standard care se menţine şi astăzi în Statele Unite Bernays a considerat că în cazul Beechnut Packing Company, o firmă care comercializa produse din carne, mai ales şuncă, scăderea vînzărilor nu se datora concurenţei sau calităţii produselor, ci stilului de viaţă american, din ce în ce mai dinamic Din motive de timp, tradiţionalul mic-dejun liniştit şi consistent era înlocuit cu ceva mult mai uşor şi rapid, americanii alergînd la slujbă, şcoală sau treburile gospodăreşti în detrimentul unei alimentaţii corecte şi sănătoase Toate aceste idei au fost confirmate ulterior de medicii pe care Bernays i-a consultat în etapa de cercetare În cele din urmă, Bernays ajunge la concluzia că înainte de a promova şunca Beechnut trebuie să promoveze ideea de mic-dejun consistent în care alimentele de bază să fie şunca şi oul În acest sens, Bernays convinge un medic celebru din New York, A L Goldwater, să fie promotorul unei campanii naţionale de informare a publicului asupra efectelor negative ale alimentaţiei defectuoase Şase luni mai tîrziu, nu numai Beechnut Packing Company, dar şi alte firme au raportat creşteri spectaculoase ale cifrelor de afaceri La recomandarea medicilor, şunca, alături de ou, a revenit în farfuriile oamenilor Acelaşi factor, modernitatea, a creat probleme firmei Venida, lider la începutul anilor ’20 în confecţionarea plaselor de păr Raţiuni de ordin practic, dar şi noua modă, concurau către acelaşi rezultat Înainte de a ajunge modă, scurtarea părului a constituit o necesitate În timpul războiului, tot mai multe femei au fost angajate în fabrici, iar normele de protecţie împotriva accidentelor le-a încurajat să facă primul pas spre părul scurt Al doilea moment important este legat de dansatoarea Irene Caste, una dintre vedetele preferate ale publicului american în acea perioadă, care într-o zi a decis să-şi taie părul pentru simplul motiv că era incomodată în timpul dansului Din acest moment avalanşa s-a declanşat, iar valul new fashion a cuprins marea majoritate a femeilor, punînd în pericol însăşi existenţa companiei Venida În cartea sa The Biography of an Ideea, Bernays spunea: „mi-a plăcut această problemă nu pentru că eram interesat de plasele de păr, ci pentru că eram interesat de modul în care pot să le aduc înapoi pe capul femeilor“ (1965) Şi de această dată Bernays s-a bazat pe simţul său analitic şi pe capacitatea sa de a redefini realitatea El a declanşat un adevărat proces de reconstrucţie simbolică în jurul unui banal accesoriu, iar esenţa acestui spaţiu putea fi rezumată în trei cuvinte: frumuseţe, sănătate, securitate Asocierea nu a fost simplă, fiecare termen fiind abordat pe tărîmul său În prima fază a campaniei, Bernays l-a contactat pe Penrhyn Stanlaws, cel care ilustra coperta revistei Cosmopolitan Împreună au ajuns la concluzia că idealul american de frumuseţe feminină trebuie să urmărească linia clasică descendentă a culturii Greciei antice, cu forme uniforme şi continue, în care linia părului lung modelată de o plasă de păr discretă completează întregul Acest model, tocmai redefinit a fost amplu detaliat într-o scrisoare pe care vedeta de la Cosmopolitan a acceptat să o semneze şi să o trimită cunoştinţelor sale, artişti răspîndiţi pe teritoriul Statele Unite Şi de această dată valul a fost declanşat: casele de modă, fotografii profesionişti, regizorii, asociaţiile de femei au plecat în căutarea noului ideal de frumuseţe Următorii paşi ai strategiei sale au fost făcuţi în tandem pe terenul ştiinţelor medicale şi al politicii Bernays s-a adresat doctorul Royal S Copeland, membru al Comisiei de Sănătate din New York, atrăgîndu-i atenţia asupra faptului că, din motive de sănătate publică, femeile implicate în prelucrarea alimentelor ar trebui să poarte plase de păr Doctorul Copeland, care mai tîrziu a devenit senator de New York, a sesizat valoarea de adevăr, dar şi valoarea de ştire a informaţiei, şi a trecut la redactarea unei scrisori către ceilalţi membri ai Comisiei de Sănătate, recomandînd introducerea unor norme de control mult mai stricte pentru domeniile alimentaţiei publice Ideea a fost preluată şi de alte state, iar elanul reglementărilor s-a declanşat În unele părţi ale Statelor Unite s-a mers chiar mai departe, spunîndu-se că toţi lucrătorii în domeniul alimentaţiei publice, inclusiv bărbaţii, ar trebui să poarte plase de păr Ultimul pas făcut de Bernays în vederea reechilibrării vînzărilor companiei Venida a fost corelat cu nevoia de securitate la locul de muncă De această dată el a apelat la un lider sindical, care a atras atenţia legislatorilor şi oamenilor de afaceri asupra necesităţii de a introduce norme suplimentare de securitate la locul de muncă pentru femeile care lucrează cu utilaje sau se află în apropierea lor Acesta este stilul în care Edward L Bernays a lucrat de la sfîrşitul Primului Război Mondial şi pînă în 1995, asociindu-şi numele cu file din istorie Bunicii şi părinţii tinerilor americani încă îşi mai aduc aminte de sculpturile în bucăţi de săpun Ivory, concurs naţional care s-a derulat timp de 37 de ani, din 1924 pînă în 1961, acţiune iniţiată de Bernays şi finanţată de Procter & Gamble cu scopul de a promova igiena corporală în rîndul copiilor The Torches of Freedom (torţele libertăţii), acţiune care avea ca scop să promoveze fumatul în rîndul femeilor, a rămas în memoria omenirii ca unul din momentele care au marcat lupta femeilor pentru un tratament egal într-o lume în care bărbaţii sînt cealaltă jumătate a întregului şi nimic mai mult La 31 martie 1931, zeci de femei, modele ale revistei Vogue, jurnaliste, personalităţi ale vieţii publice etc au traversat Fifth Avenue, un Champs-Élysées al New York-ului, fumînd pe stradă, privilegiu rezervat la acea vreme doar bărbaţilor În anul, 1929, cu ocazia aniversării a cincizeci de ani de la inventarea becului, Bernays a organizat Light’s Golden Jubilee, festivitate în care Edison a fost celebrat în prezenţa preşedintelui Herbert Hoover, a lui Henry Ford şi a altor personalităţi ale vremii Unele acţiuni în care a fost implicat Edward L Bernays sînt încă obiectul unor controverse istorice De exemplu, în cartea How We Advertised America, publicată în 19208, George Creel nu a făcut nici o menţiune despre contribuţia lui Bernays în cadrul Comitetului Informării Publice Totuşi, în 1918 Creel semnează o scrisoare către unul dintre serviciile armatei care solicitase transferul lui Bernays, spunînd că „actuala poziţie a domnului Edward L Bernays este mult mai importantă pentru guvern decît orice altă poziţie din armată“9 De asemenea, Henry Ford, cel care a suportat financiar festivităţile prilejuite de Light’s Golden Jubilee, nu a privit cu ochi buni prezenţa lui Bernays în staful de organizare De altfel, rolul lui Bernays în derularea evenimentelor nu este recunoscut într-un mod explicit în documentele oficiale aflate la Henry Ford Museum În acest caz, explicaţia este simplă: pe de o parte, Bernays nu fusese angajat de Ford, ci de General Motors, concurent al lui Ford, iar pe de altă parte jurnaliştii au recunoscut că „Henry Ford ar fi trebuit să fie managerul acestui show, dar omul care a regizat întregul eveniment a fost Edward L Bernays“10 Cu siguranţă, o astfel de afirmaţie, care a fost preluată simultan de mai multe jurnale, a lovit în orgoliul miliardarului Oliver Gale, mulţi ani şeful departamentului de relaţii publice din cadrul companiei Procter & Gamble, a avut o atitudine similară atunci cînd a fost întrebat despre contribuţia lui Bernays la politicile de promovare ale organizaţiei Răspunsul său îl trădează însă: „Nu cred că Eddie Bernays a avut cea mai mică idee despre cum am vîndut noi săpun […] Ideile sale au fost conceptuale, creative şi magice, dar au avut un efect minor asupra afacerilor noastre“11 Greşeala lui Gale constă în faptul că analizează proiectele lui Bernays cu ochiul omului de marketing de la jumătatea secolului trecut Sigur că da, concursurile de sculptură în bucăţi de săpun Ivory, adresate în special copiilor, nu au avut în primul rînd un obiectiv comercial Copiii nu cumpără săpun Cumpărăturile le fac de obicei 8 Cartea a fost republicată în 1972 9 Scrisoare a lui George Creel către Ernest Pool, 7 iunie 1918, în Tye, 1998, p 21 10 New Mexico State Tribune, 1 aprilie 1929 11 Interviu cu Oliver Gale, în Tye, 1998, p 69 părinţii, dar douăzeci de ani mai tîrziu aceşti copii au devenit şi ei părinţi Bernays a promovat cu acest prilej două lucruri distincte: ideea de igienă corporală şi imaginea firmei Procter & Gamble ca actor al vieţii sociale preocupat de sănătatea publică O dată consolidate la nivelul mentalului colectiv, aceste idei au asigurat background-ul acţiunilor de marketing promovate ulterior de firmă În cazul United Fruit Company contribuţia lui Bernays este mult mai puţin contestată De altfel, arhiva sa, care cuprinde 55 de cutii cu documente despre United Fruit şi războiul din Guatemala, este o mărturie clară a contribuţiei la soluţionarea conflictului din America Centrală Rădăcinile companiei coboară în secolul al XIX-lea, mai exact la 1870, cînd Lorenzo Dow Baker achiziţionează într-un mod cu totul întîmplător 160 de lăzi de banane pe care le vinde ulterior pe piaţa din New York cu un profit de 3$/ladă Succesul primei tranzacţii îl încurajează să continue acest tip de comerţ În 1899 afacerea era deja una de proporţii Compania nou înfiinţată, United Fruit, importa peste 10 milioane de lăzi de banane anual, achiziţiona terenuri în America Centrală şi dezvolta un intens trafic maritim spre şi dinspre Honduras şi Guatemala cu propriile sale nave La jumătatea secolului XX United Fruit controla piaţa de banane din Statele Unite ale Americii, avea peste 83 000 de muncitori şi deţinea importante suprafeţe de teren în ţările mai sus amintite De asemenea, United Fruit era principalul investitor străin în infrastructura Guatemalei (drumuri, porturi, centrale electrice etc ), afacerile firmei fiind în strînsă legătură cu puterea politică de la acea vreme Bernays începe colaborarea cu United Fruit în 1940 But Zamurray, preşedintele companiei, îi cere să monitorizeze cu atenţie posibilitatea de extindere a pieţei de banane Bernays, ca de obicei, refuză să se angajeze pe un traseu îngust El vede comerţul cu banane într- un context mult mai larg Pentru el bananele nu erau produsul care trebuie vîndut, ci alimentul sănătos care are contribuţii semnificative în ameliorarea deficienţelor de digestie, fapt demonstrat de cercetările ultimilor ani, dar pe care nimeni nu îl adusese în atenţia opiniei publice Încă o dată, el nu a promovat produsele companiei United Fruit, ci alimentaţia sănătoasă care întegra şi fructele tropicale, bananele aflîndu-se, bineînţeles, printre acestea În acelaşi timp Bernays a considerat că, dacă cetăţenii americani vor avea mai multe informaţii despre regiunea în care se produc aceste fructe, ele vor fi acceptate mult mai uşor A propus înfiinţarea unui birou de informaţii despre America Latină şi, după modelul Lituania, a plasat în presă informaţii privind viaţa din ţările tropicale, cultura şi tradiţiile acestora etc Informaţiile culese de Bernays de la faţa locului nu erau însă tocmai îmbucurătoare În 1947, în urma unei vizite de documentare în Guatemala, Bernays înaintează un raport în care atrage atenţia asupra faptului că starea de spirit a muncitorilor nu este una dintre cele mai bune El avertizează compania asupra necesităţii de a-şi schimba politicile în raport cu angajaţii, în caz contrar fiind posibile revolte ale acestora Compania nu dă însă curs semnalelor de alarmă În 1951, Bernays informează iar conducerea companiei despre ultimele decizii guvernamentale din Iran, care duseseră la pierderi semnificative pentru unele companii britanice implicate în prelucrarea petrolului Bernays subliniază că „astăzi ştirile nu cunosc graniţe“ şi acţiuni similare pot avea loc şi în ţările tropicale în care United Fruit derulează afaceri Prin urmare, „se impun măsuri urgente de securizare a afacerilor companiei“ Şi de această dată semnalul de alarmă rămîne fără nici un ecou În acelaşi an puterea politică din Guatemala se schimbă, iar pînă în 1953peste 400 000 de acri de pămînt, proprietatea companiei United Fruit, sînt naţionalizaţi de noul guvern De asemenea, guvernul promovează investiţii concurenţiale în infrastructură (porturi, centrale electrice etc ) care pun în pericol monopolul United Fruit În faţa unei astfel de situaţii de criză managementul companiei era aproape blocat Situaţia era catastrofală pentru firmă şi punea în pericol însăşi existenţa acesteia Planul propus de Bernays a fost unul singur: înlocuirea puterii politice din Guatemala Politicile promovate de guvern erau de natură comunistă, iar Statele Unite nu-şi puteau permite să aibă un stat comunist la mai puţin de 1 000 de mile de graniţele sale Din 1952 şi pînă în 1954 Bernays a bombardat opinia publică cu informaţii despre ceea ce se întîmplă în Guatemala A angajat specialişti de la Harvard să monitorizeze acţiunile guvernului şi să identifice în ce măsură modelul utilizat este unul de natură comunistă, a făcut analiză de discurs pentru a demonstra existenţa propagandei comuniste, a organizat vizite ale jurnaliştilor americani în Guatemala pentru a culege informaţii de la faţa locului şi a alimentat o presiune constantă a opiniei publice americane asupra factorilor de decizie din Statele Unite (Senat, Casa Albă) La 18 iunie 1954 o „armată de eliberare“ formată din 200 de soldaţi recrutaţi şi antrenaţi de CIA şi condusă de Carlos Castillo Armas, un fost ofiţer care trăia în exil, a răsturnat puterea comunistă din Guatemala Două săptămîni mai tîrziu, Armas a devenit noul preşedinte al Guatemalei Ca de obicei în asemenea situaţii, după război s-au ridicat multe semne de întrebare În ce măsură Bernays a salvat United Fruit? În ce măsură Bernays a declanşat războiul din Guatemala? A manipulat Bernays presa asupra acestui subiect sau doar a facilitat informarea publicului cu privire la situaţia de criză? Răspunsurile sînt diverse, dar astăzi, la cincizeci de ani de la evenimente, opiniile generale pot fi sintetizate în declaraţia lui Thomas McCann, care în acea perioadă lucra în departamentul de relaţii publice al United Fruit Company: „Firma cheltuia atunci mai mult de 100 000$ pe an numai pentru serviciile de consiliere ale lui Bernays De aceea toţi cei din companie îl urau pe Bernays, […] pentru că şi ei ar fi vrut să facă afaceri în acelaşi mod, să stîrnească o revoluţie şi să-l arunce pe Arbenz12 de la guvernare […] Dar evaluarea mea este că aceşti bani au meritat să fie plătiţi Eu m-am alăturat companiei chiar în 1952, cînd Arbenz a făcut prima sa mişcare în vederea naţionalizării terenurilor Imediat, modul de prezentare a evenimentelor în presă a luat o turnură radicală, şi aceasta datorită lui Eddie”13 De asemenea, interviurile cu jurnaliştii care în acea perioadă l-au însoţit pe Bernays în călătoriile de documentare în Guatemala au infirmat zvonurile potrivit cărora acesta ar fi încercat să influenţeze modul de reflectare în presă a evenimentelor, sugerîndu-le să scrie împotriva guvernului comunist Analiza evenimentelor din Guatemala este complexă şi are multe implicaţii de ordin politic, economic, social etc Un lucru însă este cu tărie subliniat de către cei care au studiat fenomenul: acţiunile lui Bernays în Guatemala au definit un model de comunicare în situaţii de criză politică la nivel internaţional, model care ulterior a fost utilizat de guvernul american în Cuba, Vietnam şi astăzi în Irak şi Afganistan După 1965 Bernays se retrage la Boston, pentru a fi alături de cele două fiice ale sale şi familiile acestora Mutarea nu a echivalat însă cu pensionarea El a continuat să lucreze, să acorde consultanţă, să dea interviuri, să ia atitudine faţă de problemele sociale, să sprijine voluntar asociaţii nonguvernamentale sau comunităţi locale implicate în proiecte de binefacere Casa lui s- a transformat într-un fel de Mecca a relaţiilor publice Din 1965 şi pînă la moartea sa a primit vizita tuturor celor care şi-au asumat ştafeta relaţiilor publice în ultimele decenii ale secolului al XX-lea şi începutul secolului al XXI-lea Toţi autorii americani de renume, Scott M Cutlip, Stuart Ewen, James E Grunig, Todd Hunt, Fraser P Seitel, Larry Tye, pentru a-i numi doar pe cîţiva dintre ei, includ în manualele lor spaţii generoase în care este prezentată contribuţia lui Edward L Bernays la dezvoltarea relaţiilor publice moderne În 1991, Societatea Americană de Relaţii Publice, cea mai importantă organizaţie profesională, care la acea vreme cuprindea peste 18 000 de specialişti din Statele Unite, s-a reunit la Boston pentru a-l celebra pe cel mai în vîrstă membru al său Organizatorii erau îngrijoraţi dacă Bernays poate şi doreşte să adreseze un cuvînt participanţilor la conferinţă „Sigur că da, a 12 Liderul grupărilor comuniste din Guatemala 13 Interviu cu McCann, în Tye, 1998, p 178 răspuns Bernays Am trăit o sută de ani şi am o grămadă de lucruri de spus “ A ţinut un discurs de douăsprezece minute, coerent, cursiv, care a electrizat şi a ridicat în picioare întrega sală * * * Această prezentare este de departe incompletă pentru simplul motiv că munca unui om care a lucrat într-un domeniu timp de aproape un secol nu poate fi nici măcar introdusă în cîteva pagini La moartea sa, în 1995, Edward L Bernays a lăsat moştenire omenirii un domeniu nou, 14 cărţi, foarte multe interviuri, scrisori către editori, campanii de comunicare care au devenit clasice şi 800 de cutii care cuprind manuscrise, notiţe, registre privind clienţii săi, jurnale etc , detalii ale unei cariere care s-a împletit cu istoria Toate acestea se află la Biblioteca Congresului Statelor Unite, iar cercetătorii nu au reuşit pînă acum să desluşească decît o parte din faţa nevăzută a consilierului în relaţii publice În ceea ce-l priveşte pe Edward L Bernays, însă, timpul a cristalizat deja faptele, iar contribuţia sa la definirea societăţii moderne în care trăim astăzi este incontestabilă Din acest motiv, în 1990, revista Life a introdus numele lui Edward L Bernays, un ilustru necunoscut publicului larg, pe lista celor mai importanţi o sută de americani ai secolului XX Remus Pricopie Bibliografie Bernays, E L (1923) Crystallizing Public Opinion New York: Boni & Liveright Bernays, E L (1965) Biography of an Idea: Memories of Public Relations Counse Edward L Bernays New York: Simon & Schuster Creel, G (1972) How We Advertised America New York: Arno Press Cutlip, S M (1994) The Unseen Power: Public Relations A History New Jersey: Lawrence Erlbaum Associates, Inc Cutlip, S M (1995) Public Relations History: From the 17th to the 20th Century The Antecedents New Jersey: Lawrence Erlbaum Associates, Inc Cutlip, S M , Center, A H & Broom, G M (2000) Effective Public Relations New Jersey: Prentice Hall Caywood, C (ed ) (1997) The Handbook of Strategic Public Relations & Integrated Communications New York: McGraw-Hill Ewen, S (1996) PR! A Social History of Spin New York: Basic Books Fry, S L (1991) „A Conversation with Edward L Bernays, Fellow, PRSA“ Public Relations Journal, 47(11), 31-34 Grunig, J E & Hunt, T (1984) Managing Public Relations New York: International Thomson Publishing Harlow, R F (1976) „Building a Public Relations Definitions“ Public Relations Review, 2(4), 36 Life (1990) The 100 Most Important Americans of the 20th Century Edward L Bernays: An Imagemaker Dreamed Up the Industry of Public Relations Life, 13 (12), 1-68 Lougovoy, C & Huisman, D (1981) Traité de relations publiques Paris: Presses Universitaires de France McQuail, D & Windahl, S (2001) Modele ale comunicarii Bucureşti: Comunicare ro Newsom, D , Turk, J V & Krucheberg D (2000) This is PR The Realities of Public Relations Stamford: Thomson Learning Olasky, M N (1987) Corporate Public Relations A New Historical Perspective New Jersey: Lawrence Erlbaum Associates Seitel, F P (2000) The Practice of Public Relations New Jersey: Prentice Hall Tye, L (1998) The Father of Spin: Edward L Bernays and the Birth of PublicRelations New York: Crown Publishers Wilcox, D L , Ault, P H , Agee, W K & Cameron, G T (2000) Public Relations Strategies and Tactics New York: Longman Edward L Bernays, părintele relaţiilor publice / 37 Soţiei mele, Doris E Fleischman Prefaţă la ediţia a doua În cei zece ani care au trecut de cînd a fost scrisă această carte au avut loc evenimente de o importanţă crucială Între timp, multe dintre principiile expuse în lucrarea de faţă au fost testate şi s-au dovedit adevărate În urmă cu zece ani, de pildă, cartea evidenţia faptul că organizaţiile industriale care au de-a face cu publicul trebuie să ţină seama de opinia publică atunci cînd iau decizii cu privire la afacerile lor În deceniul care a trecut am văzut cazuri în care publicul s-a implicat direct şi în mod public în companii care refuzau să accepte acest adevăr Meseria de consilier în relaţii publice a luat o mare amploare în această perioadă, dar principiile generale, aşa cum au fost stabilite iniţial, sînt valabile în aceeaşi măsură ca şi atunci cînd profesia era relativ nouă Pare firesc, prin urmare, ca această ediţie, pentru care editorii m-au rugat să scriu un nou cuvînt înainte, să apară într-un moment în care noul parteneriat dintre guvern, muncitori şi industriaşi a adus în prim-plan relaţiile publice şi problemele pe care acestea le implică Vechile relaţii de grup care alcătuiesc societatea noastră au trecut şi trec prin schimbări vizibile Armonizarea tuturor punctelor de vedere conflictuale va depinde, în mare măsură, de înţelegerea şi folosirea de către lideri a relaţiilor publice şi a tehnicilor acestora În viitor, fiecare companie va trebui să colaboreze din ce în ce mai strîns cu guvernul, cu alte companii, cu muncitorii, cu acţionarii şi cu publicul Fiecare firmă trebuie să fie conştientă de noile condiţii şi să-şi modifice comportamentul astfel încît aceia de care depinde însăşi existenţa ei să-şi păstreze atitudinea binevoitoare Acest principiu nu se aplică doar afacerilor, ci şi oricărui tip de organizaţie sau instituţie care trebuie să convingă, fie că o face pentru profit sau pentru orice altă cauză Noua structură economică şi socială în care trăim necesită această nouă abordare a publicului Relaţiile publice au ajuns să joace un rol important în viaţa noastră Sper ca această carte să contribuie la recunoaşterea şi aplicarea principiilor relaţiilor publice Ianuarie 1934 E L B Cuvînt înainte Scriind această carte, am încercat să stabilesc principiile fundamentale care guvernează noua profesie de consilier în relaţii publice Pe de o parte, am demonstrat aceste principii folosind ca argumente concluziile psihologilor, sociologilor şi jurnaliştilor – Ray Stannard Baker, W G Bleyer, Richard Washburn Child, Elmer Davis, John L Given, Will Irvin, Francis E Leupp, Walter Lippmann, William MacDougall, Everett Dean Martin, H L Mencken, Rollo Ogden, Charles J Rosebault, William Trotter, Oswald Garrison Villard şi alţii –, cărora le datorez recunoştinţă pentru analizele clare asupra gîndirii şi comportamentului publicului Pe de altă parte, am ilustrat aceste principii folosind anumite exemple care m-au ajutat în confirmarea lor Am citat din autorii enumeraţi mai sus deoarece terenul cercetat de ei face parte din domeniul de activitate al relaţiilor publice Cazurile pe care le-am menţionat au fost selectate pentru că ilustrează punerea în practică a teoriei O mare parte din materialul ilustrativ este luată din experienţa mea personală; alte cîteva exemple, din observarea evenimentelor Am preferat să citez lucruri cunoscute publicului larg, pentru a avea posibilitatea reprezentării unei profesii noi şi ale cărei puţine reguli deja formulate au un număr şi o varietate de aplicaţii nelimitate În numai cîţiva ani, această profesie a evoluat de la statutul deagent de circ la ceea ce este, în mod evident, o poziţie importantă în lumea afacerilor Dacă prin această trecere în revistă a domeniului voi stimula o atitudine ştiinţifică faţă de studierea relaţiilor publice, pot spune că această carte şi-a atins scopul Decembrie 1923 E L B Capitolul I Scopul consilierului în relaţii publice PARTEA I Scopul şi funcţiile O nouă sintagmă şi-a făcut apariţia în limbă – consiliere în relaţii publice (counsel on public relations) Ce înseamnă aceasta? Sintagma în sine este înţeleasă pe deplin de către foarte puţini, şi anume de către aceia legaţi de munca respectivă În ciuda acestui fapt, activitatea consilierului în relaţii publice afectează, într-o formă sau alta, viaţa de zi cu zi a tuturor Datorită recentei dezvoltări a profesiei de consilier în relaţii publice, dar şi lipsei de informaţii legate de aceasta, scopul şi funcţiile ei au fost înconjurate de un aer de mister Această profesie este încă nelămurită pentru omul mediu, atît din punctul de vedere al desfăşurării, cît şi al realizărilor ei Poate că reprezentarea cea mai limpede este aceea a unui om care, într-un fel sau altul, creează acel rău vag definit, „propaganda“, care răspîndeşte o impresie ce colorează mintea publicului interesat de actriţe, guvernare, autostrăzi Şi totuşi, după cum vom arăta imediat, în ultimii zece ani nici o altă profesie nu şi-a extins în asemenea măsură domeniul de aplicaţie şi nu a avut un impact mai semnificativ asupra aspectelor intime şi importante ale vieţii de zi cu zi precum aceea de consilier în relaţii publice Nici măcar nu există o denumire unică a noii profesii Pentru unii, consilierul în relaţii publice este cunoscut sub numele de „propagandist“ Alţii îl mai numesc încă agent de presă sau om de publicitate Nici măcar în ultimii ani, John L Given, autorul unui volum excelent despre jurnalism, nu-l menţionează pe consilierul în relaţii publice El îşi limitează trimiterile la vechiul agent de presă Multe firme nici nu se obosesc să găsească o denumire distinctă şi învestesc un funcţionar deja angajat cu îndatoririle unui consiler în relaţii publice Vicepreşedintele unei bănci, de exemplu, este recunoscut drept consilierul în relaţii publice al acesteia Unii expediază subiectul sau blamează profesia în general şi pe toţii practicienii ei în particular O rapidă privire asupra temeiurilor acestei dezaprobări relevă cu uşurinţă faptul că ea nu se bazează pe ceva substanţial, ci pe impresii vagi Este adevărat, probabil, că şi cei care sînt angajaţi în această activitate sînt la fel de puţin pregătiţi sau capabili să definească munca lor ca şi publicul larg Într-o anumită măsură, aceasta de datorează, indiscutabil, noutăţii pe care o reprezintă profesia Oricum, mult mai important este faptul că majoritatea activităţilor umane se bazează mai degrabă pe experienţă decît pe analiză Judecătorul Cardozo de la Curtea de Apel a Statului New York vorbeşte despre aceeaşi absenţă a definiţiei funcţionale în gîndirea juridică „Judecarea cazurilor – spune el – se desfăşoară zilnic în sute de judecătorii din întreaga ţară S-ar putea presupune că oricărui judecător i-ar fi simplu să descrie procesul pe care l-a urmat de mii de ori Nimic nu ar putea fi mai departe de adevăr Să-i ceară un nespecialist să explice Nu va ajunge prea departe înainte de a se refugia în scuza că limbajul meşteşugarului este neinteligibil pentru cei neiniţiaţi în meşteşug O asemenea scuză poate da un aspect de respectabilitate unei retrageri umilitoare Cu greu va putea domoli imboldul curiozităţii şi al conştiinţei În momente de introspecţie, cînd nu mai e nevoie să îl liniştească pe interlocutorul neiniţiat cu o etalare a inteligenţei, problema va apărea din nou, cerînd o soluţie: Ce fac atunci cînd judec un caz?”14 Din experienţa mea şi din istoria recentă încă proaspătă în memoria publică am selectat cîteva exemple care doar într-o mică măsură dau o idee despre varietatea muncii consilierului în relaţii publice şi despre genul de probleme pe care acesta încearcă să le rezolve Aceste exemple îl arată în poziţia celui care direcţionează şi supervizează activităţile clienţilor săi, indiferent de influenţa lor asupra vieţii cotidiene a publicului El îl reprezintă pe client în faţa publicului, şi are această posibilitate şi pentru că este, de asemenea, un reprezentant al publicului în faţa clientului El dă sfaturi în orice ocazie în care clientul său apare în faţa publicului, fie că acesta apare concret sau ca idee Sfaturile sale vizează nu numai acţiunile în sine, ci şi folosirea canalelor prin care aceste acţiuni ajung la publicul ce trebuie abordat, indiferent că aceste canale sînt tipărite, vorbite sau vizualizate, adică dacă este vorba de reclamă, conferinţe, scenă, amvon, ziar, fotografie, telecomunicaţii, poştă sau orice altă formă de comunicare Afacerile unui hotel din New York, cunoscut în întreaga ţară, au început să scadă alarmant din cauza unui zvon potrivit căruia avea să se închidă în scurt timp, urmînd ca locul pe care era construit să fie ocupat de un supermagazin Puţine lucruri sînt mai misterioase decît originile zvonurilor sau convingerea pe care acestea reuşesc să o inducă Rezervările pe săptămîni şi luni înainte la acest hotel au fost anulate de către persoanele care au auzit zvonul şi l-au crezut Problema pe care o punea acest zvon (care nu avea nici un fundament real, ca multe alte zvonuri) nu a fost numai dificilă, ci şi gravă Doar negarea, oricît de puternică sau de larg difuzată, ar fi avut un efect foarte slab Consilierul în relaţii publice angajat de către hotel şi-a dat seama, din simpla formulare a problemei, că, pentru a contracara zvonul, trebuia să i se dovedească publicului intenţia hotelului de a-şi continua afacerile Se întîmpla ca maître d’hôtel să fie la fel de cunoscut precum însuşi hotelul Contractul său era pe cale să se încheie Consilierul în relaţii publice a sugerat un plan foarte simplu „Reînnoiţi-i imediat contractul pe cîţiva ani, a spus el Apoi faceţi public acest lucru Nimeni dintre cei care vor auzi despre reînnoirea contractului sau despre suma noului contract nu va mai crede că vreţi să vă retrageţi din afaceri “ Maître d’hôtel a fost chemat şi i s-a oferit un angajament pe încă cinci ani Salariul era de invidiat chiar şi pentru directorii de bănci Încheierea contractului a fost anunţată public Maître d’hôtel era un fel de figură naţională Salariul oferit aducea avantaje ambelor părţi Ziarele au fost imediat interesate de ştire O agenţie naţională de presă a trimis ştirea tuturor abonaţilor săi Anularea rezervărilor a încetat şi zvonul s-a stins O revistă de circulaţie naţională dorea să-şi sporească prestigiul într-un mediu mai influent Nu făcuse niciodată vreun efort pentru a ajunge la acest public, în afară de distribuţia directă Consultantul angajat de către revistă a descoperit că mare parte din materialul valoros care apărea în paginile ei nu era folosit în mod corespunzător Articole de interes pentru mii de potenţiali cititori nu le atrăgeau atenţia decît dacă, din întîmplare, erau deja cititori ai revistei Consilierul în relaţii publice le-a arătat cum să-şi extindă cîmpul de atracţie Şi-a ales pentru prima sa acţiune un articol extrem de interesant al unui foarte cunoscut medic, care susţinea că „ritmul care ucide“ este ritmul lent, rutinat, şi nu ritmul vieţii sub stress, dat de o 14 Cardozo, The Nature of the Judicial Process, p 9 muncă interesantă şi provocatoare Consilierul a aranjat ca tema articolului să constituie baza unei anchete realizate de către un alt medic, în rîndul oamenilor de afaceri şi al profesioniştilor din întreaga ţară Ancheta a fost publicată într-o revistă medicală Atenţia a sute de cititori aparţinînd „publicului de calitate“, aşa cum este numit de către oamenii din publicitate, a fost atrasă de articol şi de revista de care se ocupa consilierul în relaţii publice Răspunsurile acestor oameni influenţi au fost colaţionate, analizate, iar rezultatul lor, sub forma unui rezumat, a fost trimis gratuit ziarelor şi revistelor, care l-au publicat Organizaţii de oameni de afaceri şi profesionişti au multiplicat ancheta în mii de exemplare, pe care le-au distribuit gratuit, datorită interesului pe care îl reprezenta Un distins vizitator din străinătate, lordul Leverhulme, a devenit interesat de problemă în timpul şederii în ţară şi a făcut din revistă şi din articol tema unui discurs ţinut în cadrul unei mari şi influente conferinţe din Anglia Revista a fost supusă, pe plan naţional şi internaţional, atenţiei unui public care pînă atunci o considerase o publicaţie fără însemnătate socială Lucrînd în continuare cu aceeaşi revistă, consultantul a sfătuit-o cum să-şi lărgească influenţa asupra altui tip de public, folosind o tematică diferită A luat ca subiect un articol al lui Sir Philip Gibbs, „Sfînta Fecioară a copilului flămînd“, pe tema foametei din Europa şi a necesităţii stopării acestei situaţii Articolul a fost supus atenţiei lui Herbert Hoover15 Acesta a fost atît de impresionat de articol, încît a trimis revistei spre publicare o scrisoare laudativă De asemenea, a trimis un exemplar al articolului membrilor din toată ţara ai comitetului său de ajutorare Aceştia, la rîndul lor, au folosit articolul pentru a obţine fonduri pentru activitatea caritabilă Astfel, în timp ce era finanţat un important proiect umanitar, revista respectivă îşi lărgea influenţa şi îşi consolida statutul Aspectul interesant al muncii consilierului în relaţii publice este că, fără să schimbe nimic în ceea ce priveşte conţinutul revistei, care publica astfel de materiale de mulţi ani, a făcut ca importanţa acesteia să fie percepută şi apreciată O mare firmă producătoare de mezeluri se confrunta cu problema creşterii vînzărilor unei anumite mărci de şuncă Firma era deja lider de piaţă; problema era aceea a creşterii consumului de şuncă în general, pentru ca dominaţia sa pe piaţă să continue Consilierul în relaţii publice, observînd că un mic-dejun consistent e sănătos, a sugerat ca un medic să realizeze un studiu pentru a formula clar acest adevăr, gîndindu-se că, în urma răspîndirii acestei constatări, consumul de şuncă la micul dejun va creşte Aşa s-a şi întîmplat O firmă producătoare de plase pentru păr s-a confruntat cu problema răspîndirii modei părului tuns scurt, ceea ce elimina folosirea plasei Consilierul în relaţii publice, după cîteva cercetări, s-a gîndit că femeile membre ale cluburilor, deci lidere ale femeilor în general, ar putea să-şi exprime opinia pe această temă Opinia lor, credea el, ar schimba cu siguranţă moda tunsorii scurte Un cunoscut artist a fost interesat de subiect şi a făcut o anchetă printre femeile care făceau parte din cluburi Răspunsurile lor au confirmat raţionamentul consilierului şi au scos la iveală preferinţe latente ale publicului Părul lung a fost din nou admirat în societate, iar moda părului tuns scurt a pierdut teren O agenţie imobiliară din Long Island dorea să vîndă apartamente comunitare unei clientele din clasele superioare Pentru aceasta, agenţia a considerat că trebuie să promoveze ideea că acea comunitate, care se afla în apropierea Manhattan-ului, era dezirabilă din punct de vedere social, economic, artistic şi moral La sfatul consilierului său în relaţii publice, agenţia nu a promovat astfel comunitatea, ci a prezentat-o ca pe un centru activ pentru diferite manifestări comunitare 15 Herbert Clarck Hoover, om politic american, preşedinte al Statelor Unite între 1929-1933 (n tr ) De exemplu, inaugurarea primului oficiu poştal a fost un eveniment local de interes naţional Inaugurarea a fost una oficială Multe personalităţi naţionale au devenit interesate de ceea ce ar fi putut fi doar un eveniment local Eşecurile suferite de Italia la Piave în 1918 au periclitat moralul italienilor şi al Aliaţilor Unul dintre efecte a fost acela că italienii au început să se îndoiască de sinceritatea promisiunilor de ajutor militar, financiar şi moral din partea americanilor pentru cauza italiană A fost necesară evidenţierea cooperării americane pentru publicul italian Astfel, Comitetul Informării Publice a hotărît ca lansarea la apă a unui vas american să constituie ocazia unei demonstraţii de prietenie care să le fie transmisă italienilor în orice mod posibil Personalităţile comunităţii italiene din Statele Unite au fost invitate de consilierul în relaţii publice să participe la lansarea vasului Piave Evenimentul a fost filmat şi fotografiat Ştirea despre inaugurare şi despre semnificaţia acesteia pentru americani a fost telegrafiată ziarelor italiene În acelaşi timp, a fost transmis în Italia un mesaj al americanilor de origine italiană, în care aceştia îşi exprimau încrederea în ajutorul Statelor Unite pentru cauza lor Enrico Caruso, Gatti-Casazza, director al Operei Metropolitane, şi alte personalităţi bine cunoscute de conaţionalii lor din Italia au trimis telegrame de susţinere care au avut un efect decisiv în creşterea moralului italienilor, în măsura în care acesta se baza pe încrederea în cooperarea americană Şi alte mijloace angajate pentru a răspîndi informaţii legate de acest eveniment au avut acelaşi efect Următorul incident pe care l-am selectat se conformează în mai mare măsură decît altele concepţiei comune despre activitatea consilierului în relaţii publice În primăvara şi vara anului 1919, încadrarea militarilor demobilizaţi în viaţa obişnuită a Americii era o problemă dificilă Mii de bărbaţi abia întorşi din străinătate găseau foarte greu un loc de muncă După experienţa războiului, ostilitatea faţă de guvern şi faţă de acei americani care, pentru un motiv sau altul, nu fuseseră mobilizaţi era foarte uşor de stîrnit Departamentul, condus de colonelul Arthur Woods, adjunct al secretarului de stat pentru Apărare, a iniţiat o campanie naţională pentru a-i ajuta pe cei demobilizaţi să găsească un loc de muncă şi, mai mult, pentru a demonstra, cît mai concret posibil, interesul guvernului pentru protecţia socială a acestei categorii Evenimentul la care mă refer a apărut în timpul acestei campanii În iulie 1919, lipsa forţei de muncă din Kansas a indus teama că recolta de grîu nu va putea fi strînsă Efortul Departamentului Apărării de reangajare a celor demobilizaţi era deja bine cunoscut, iar Camera de Comerţ din Kansas City a apelat direct la Departamentul Apărării din Washington pentru a furniza forţa de muncă necesară strîngerii recoltei, după ce eforturile în alte direcţii eşuaseră Consilierul în relaţii publice a redactat un anunţ cu această oportunitate de angajare în Kansas şi l-a distribuit publicului din întreaga ţară prin intermediul ziarelor Agenţia Associated Press a telegrafiat anunţul ca pe o ştire oficială După patru zile, Camera de Comerţ din Kansas City a comunicat Departamentului Apărării că a fost asigurat necesarul de forţă de muncă pentru strîngerea recoltei de grîu şi a cerut Departamentului să anunţe acest lucru exact în acelaşi mod în care a procedat cu anunţul pentru cererea de forţă de muncă În opoziţie cu acest exemplu şi ca o ilustrare a unui tip de muncă mai puţin înţeles de către public, prezint o altă întîmplare, petrecută în cadrul aceleiaşi campanii de reangajare a celor demobilizaţi în relaţiile economice şi sociale normale Problema reangajării era, desigur, cea mai importantă Pentru a obţine colaborarea oamenilor de afaceri în extinderea posibilităţilor de angajare a soldaţilor demobilizaţi, s-au luat diferite măsuri Una dintre aceste acţiuni a făcut apel la mîndria personală şi locală a oamenilor de afaceri americani şi a pus accent pe obligaţia de onoare de a-i reangaja pe foştii lor salariaţi A fost creată o listă, semnată de către secretarul Apărării, secretarul Marinei şi adjunctul secretarului Apărării, conţinînd magazinele şi fabricile angajatorilor care au promis să-i reangajeze pe militarii demobilizaţi Aceste liste au fost afişate simultan, pe 14 Iulie 1919, de Ziua Bastiliei, de către membrii Asociaţiei Fifth Avenue Asociaţia Fifth Avenue din New York, un influent grup de oameni de afaceri, a fost poate prima organizaţie care a colaborat în această importantă campanie de reangajare a militarilor demobilizaţi O acţiune concertată cu o temă atît de semnificativă pentru public ca reangajarea celor demobilizaţi a stîrnit un interes deosebit Vestea acţiunii acestor lideri din afacerile americane s-a răspîndit în ţară prin poştă, din gură-n gură sau prin comentariile din ziare Exemplul lor a contribuit mult la obţinerea colaborării oamenilor de afaceri din toată ţara A fost trimis un apel avînd la bază această acţiune către mii de oameni de afaceri şi angajatori din întreaga ţară Acest demers a fost un succes O ilustrare a celor mai interesante aspecte tehnice şi psihologice ale evenimentelor prezentate mai sus poate fi întîlnită în campania desfăşurată de Lituania în 1919, în America, pentru obţinerea simpatiei populare şi a recunoşterii oficiale Lituania avea o considerabilă importanţă politică în reorganizarea Europei, dar era o ţară puţin cunoscută şi înţeleasă de publicul american O dificultate în plus o constituia faptul că independenţa Lituaniei ar fi periclitat serios planurile Franţei de consolidare a unei Polonii puternice Existau raţiuni istorice, etnice şi economice întemeiate în sprijinul independenţei Lituaniei, dacă s-ar fi rupt de Rusia Pe de altă parte, puternice influenţe politice se împotriveau unei asemenea evoluţii Exista sentimentul că atitudinea americană în problema independenţei Lituaniei ar fi jucat un rol important Problema era aceea a modului în care ar fi putut creşte interesul popular şi oficial faţă de aspiraţiile Lituaniei A fost organizat un Consiliu Naţional Lituanian, compus din americani de origine lituaniană, şi a fost înfiinţat un Birou Lituanian de Informaţii care să transmită ştiri despre Lituania şi să pledeze pentru interesele acestei ţări Cosilierul în relaţii publice angajat să conducă această muncă a observat că prima problemă era indiferenţa şi ignoranţa Americii în legătură cu Lituania şi aspiraţiile ei A comandat un studiu exhaustiv asupra tuturor aspectelor posibile ale problemei Lituaniei, pornind de la istoria îndepărtată şi recentă şi de la originile etnice şi ajungînd la obiceiurile de nuntă şi distracţiile populare din prezent A împărţit materialul în diferite categorii, luînd în considerare în primul rînd publicul căruia i s-ar fi adresat Etnologului amator i-a oferit informaţii corecte şi interesante legate de originea etnică a lituanienilor Celui care studiază lingvistica i-a oferit studii originale şi foarte bine documentate asupra dezvoltării limbii lituaniene, începînd cu originea sa în sanscrită Împătimiţilor de sport le-a vorbit despre sporturile lituaniene iar femeilor, despre îmbrăcămintea lituaniană Bijutierului i-a vorbit despre chihlimbar şi i-a oferit melomanului concerte de muzică lituaniană Senatorilor le-a oferit informaţii care să constituie terenul pentru acţiuni în favoarea Lituaniei La fel a procedat şi în privinţa membrilor Camerei Reprezentanţilor Acelor comunităţi a căror opinie cristalizată ar fi fost de ajutor în influenţarea opiniei altora le-a oferit informaţii care să constituie punctul de pornire pentru concluzii favorabile Lituaniei Au fost planificate şi au avut loc o serie de evenimente cu implicaţii bine stabilite Au avut loc mitinguri de masă în diferite oraşe; au fost scrise, semnate şi prezentate petiţii; oameni din toată ţara au mers şi au făcut apel la comisiile din Senat şi din Camera Reprezetanţilor Au fost folosite toate mijloacele de abordare a publicului pentru a spori interesul public şi pentru a crea acţiuni publice Au fost expediate prin poştă declaraţii asupra poziţiei Lituaniei persoanelor care ar fi putut fi interesate În sălile de conferinţe a răsunat apelul Lituaniei A fost folosită publicitatea plătită în ziare Radioul a purtat mesajul vorbitorilor către public Spectatorii din cinematografie au putut vedea filme pe această temă Pas cu pas, publicul, presa şi oficialii guvernamentali au luat cunoştinţă de obiceiurile, caracterul şi problemele lituanienilor, o mică naţiune baltică în căutarea libertăţii Cînd Biroul Lituanian de Informaţii a apărut în faţa asociaţiilor de presă pentru a rectifica ştiri poloneze inexacte sau tendenţioase despre situaţia lituaniană, reprezenta deja un grup larg mediatizat timp de cîteva săptămîni în America, această situaţie fiind rezultatul activităţii consilierului în relaţii publice De asemenea, delegaţiile de americani interesaţi de problema lituaniană erau purtătorii de cuvînt ai unei ţări care nu mai era deloc necunoscută atunci cînd apăreau în faţa membrilor Congresului sau a oficialilor Departamentului de Stat Reprezentau un grup care nu mai putea fi ignorat Cineva a descris această campanie, după obţinerea recunoaşterii republicii baltice, ca o campanie de „promovare (advertising) a aspiraţiei unei naţiuni spre libertate“ Ceea ce s-a întîmplat cu România e un alt exemplu România dorea să-şi susţină cauza în faţa poporului american Dorea să le spună americanilor că era o ţară străveche şi statornicită Metoda iniţială consta în publicarea de tratate ştiinţificecorecte din punct de vedere istoric şi etnologic Faptele pe care le descriau acestea erau ignorate în cea mai mare măsură Consilierul în relaţii publice angajat de România i-a sfătuit să transforme aceste studii în povestiri interesante, cu valoare de ştiri Publicul a citit aceste povestiri cu mare interes şi România a devenit foarte cunoscută în America, fapt ce a avut rezultate însemnate pentru această ţară Hotelurile din New York s-au confruntat cu o scădere a activităţii şi a profiturilor În New York veneau mai puţini turişti Tot mai puţini călători tranzitau New York-ul în drum spre Europa Consilierul în relaţii publice căruia i s-a cerut să îmbunătăţească situaţia a făcut o analiză extinsă A discutat cu turiştii A intervievat bărbaţi şi femei, reprezentativi pentru diverse grupuri, sectoare şi opinii din cele mai importante metropole şi oraşe din ţară A studiat literatura americană – cărţi, reviste, ziare – şi a clasificat criticile aduse New York-ului şi newyorkezilor A ajuns la concluzia că principala cauză a lipsei de interes pentru New York o constituia ideea că acest oraş ar fi „rece şi neprimitor“ A descoperit că un sentiment de animozitate şi amărăciune în legătură cu aparenta indiferenţă a New York-ului faţă de străini îndepărta un număr tot mai mare de călători Pentru a contracara acest dăunător val resentimentar, a adunat elitele industriale, sociale şi civice ale New York-ului, formînd Welcome Stranger Committee (Comitetul „Bun-venit, străine“) Intenţiile prietenoase şi ospitaliere ale acestui comitet, transmise naţiunii, au ajutat la restabilirea bunei reputaţii a New York-ului Au fost publicate editoriale de felicitare în ziarele din ţară Apoi, analizînd servirea la restaurantul unui hotel important, a descoperit că meniul era alcătuit în funcţie de preferinţele consumatorului obişnuit şi că foarte mulţi părinţi ar fi comandat mîncăruri speciale pentru copiii lor Şi-a sfătuit apoi clientul să creeze un meniu pentru copii Aceasta s-a întîmplat la hotelul Waldorf-Astoria Decizia, care a generat multe comentarii, s-a dovedit eficientă atît din punct de vedere economic, cît şi dietetic În timpul campaniei de educare a publicului în privinţa tratamentelor radiologice în cazurile de cancer incipient, United States Radium Corporation a înfiinţat Banca Radiologică Naţională (First National Radium Bank), pentru a crea şi cristaliza impresia că radiumul este şi ar trebui să fie disponibil tuturor medicilor care tratează pacienţi bolnavi de cancer O companie intermetropolitană de transmisii radio plănuia inaugurarea unui sistem fără cablu între New York, Detroit şi Cleveland Această companie putea pur şi simplu să iniţieze sistemul şi să aştepte ca publicul să îşi trimită mesajele, dar preşedintele organizaţiei şi-a dat seama că, pentru a avea succes, are nevoie de susţinere publică imediată A angajat un consilier în relaţii publice care l-a sfătuit să organizeze o ceremonie de inaugurare fastuoasă, la care să fie prezenţi primarii celor trei oraşe conectate astfel pentru prima oară Fiecare primar a primit şi a trimis primele mesaje prin intermediul undelor radio intermetropolitane comerciale Aceste inaugurări au suscitat un larg interes, nu numai în cele trei oraşe direct implicate, ci şi în întreaga ţară La scurt timp după Primul Război Mondial, regele şi regina Belgiei au vizitat America Unul dintre scopurile acestei vizite era crearea impresiei că America, alături de toate elementele străine pe care le reprezenta, era unită în sprijinul său pentru regele Albert şi ţara sa Pentru a prezenta o imagine vie a susţinerii pe care naţionalităţile din America o manifestau faţă de monarhia belgiană, a fost concepută o acţiune la Metropolitan Opera House din New York la care reprezentanţi ai multor naţionalităţi şi-au exprimat sprijinul Ştirea despre acţiunea de la Metropolitan Opera House a apărut, însoţită de fotografii, în ziarele din întreaga lume Pentru toţi cei care au văzut imaginile şi au citit ştirea era evident că regele a trezit interesul afectiv al naţionalităţilor care compun America O ilustrare interesantă a vastului cîmp de aplicabilitate a muncii consilierului în relaţii publice în zilele noastre poate fi găsită în eforturile de a obţine aprecierea şi susţinerea americanilor pentru Liga Naţiunilor Era evident că un mic grup de persoane adunate împreună doar pentru a transmite apelul Ligii nu ar fi avut succese prea mari Pentru a asigura o oarecare omogenitate printre membrii unor grupuri care, în particular, aveau interese şi afilieri diferite, s-a decis formarea unui comitet nonpartizan pentru Liga Naţiunilor Consilierul în relaţii publice, asistînd la formarea acestui comitet, a organizat o întîlnire a femeilor care reprezentau diferite grupuri democrate, republicane, radicale, reacţionare, sociale, profesionale şi industriale şi le-a sugerat adoptarea unui apel comun pentru susţinerea naţională a Ligii Naţiunilor Această întîlnire a reflectat în mod categoric sprijinul dezinteresat şi unanim pentru Ligă Consilierul în relaţii publice a ajutat la exprimarea coerentă a ceea ce altfel ar fi rămas un puternic sentiment latent Sentimentul necesităţii unei Ligi a Naţiunilor se datorează în parte, fără îndoială, unor astfel de eforturi Iată cîteva exemple, foarte diverse, de cazuri care constituie munca zilnică a consilierului în relaţii publice Un client este sfătuit să renunţe la Rolls-Royce şi să îşi cumpere un Ford, deoarece publicul are concepţii foarte clare despre ce anume reprezintă fiecare maşină; altcineva probabil că ar fi fost sfătuit să facă exact invers Un client este sfătuit să renunţe la privilegiul garderobei, deoarece stîrneşte comentarii publice defavorabile Altul este sfătuit să-şi schimbe faţada casei, pentru a se conforma unui anumit gust public Un client este sfătuit să anunţe schimbarea politicii de preţuri prin telegraf, altul, prin corespondenţă directă, altul, prin reclamă Cineva este sfătuit să editeze o Biblie, altul, o carte de povestiri franţuzeşti renascentiste Un magazin este sfătuit să folosească preţurile în reclame, altul, să nu le menţioneze Un client este sfătuit să includă în campania de vînzări politica faţă de angajaţi, aspectele igienico-sanitare ale fabricii sale, propria sa personalitate Alt client este sfătuit să-şi expună produsele într-un muzeu şi într-o şcoală Altul este îndemnat să iniţieze o bursă pe specializarea sa la o universitate importantă Şi multe alte exemple ar putea fi date aici pentru a ilustra diferitele aspecte ale utilităţii de zi cu zi a consilierului în relaţii publice – cum, de exemplu, reprezentarea piesei Damage Goods16 16 Pentru detalii despre acest eveniment şi despre alte campanii menţionate, v studiul introductiv al volumului de faţă (n red ) în America a constituit punctul de plecare al primei mişcări din ţară cu un succes notabil care avea scopul de a combate atitudinea de pudoare faţă de recunoaşterea locului pe care sexul îl ocupă în viaţa oamenilor; sau cum, mai recent, intenţia unor mari corporaţii de a-şi extinde afacerile a dus, datorită sfatului lui Ivy Lee, consilierul lor în relaţii publice, la impunerea în conştiinţa publică a importanţei pe care bronzul şi cuprul o au în dezvoltarea civilizaţiei Totuşi, am dat destule exemple pentru a arăta cît de puţine ştie omul obişnuit despre munca reală a consilierului în relaţii publice şi pentru a arăta nenumăratele moduri în care această muncă influenţează viaţa de zi cu zi a publicului Percepţia populară greşită asupra muncii consilierului în relaţii publice este uşor de înţeles, datorită apariţiei foarte recente a profesiei Totuşi, el a devenit în ultimii ani o figură mult prea importantă în viaţa americană pentru ca această ignoranţă să nu devină periculoasă şi păguboasă Capitolul II Consilierul în relaţii publice Importanţa tot mai mare a profesiei Ascensiunea consilierului modern în relaţii publice se bazează pe necesitatea serviciilor acestuia şi pe valoarea lor Poate că trăsătura cea mai semnificativă a acestui secol, din punct de vedere social, politic şi industrial este atenţia tot mai mare acordată opiniei publice, nu numai de către indivizii, grupurile sau mişcările al căror succes depinde de susţinerea publică, dar şi de către oameni şi organizaţii care pînă de curînd s-au ţinut la distanţă de marele public şi care puteau spune „La naiba cu publicul!“ Publicul de azi doreşte informaţii şi, de asemenea, se aşteaptă să fie acceptat ca judecător şi în probleme de largă importanţă publică Fie că îşi investeşte banii în bilete de metrou sau de tren, în note de plată la hotel sau la restaurant, în mătase sau săpun, publicul este un grup foarte complex Pune întrebări şi, dacă răspunsul, sub forma vorbelor sau a acţiunii, pare a nu sosi sau nu e satisfăcător, se îndreaptă spre alte surse de informaţie sau de sprijin Dorinţa de a cheltui mii de dolari pentru a obţine sfaturi profesioniste legate de modalitatea optimă de prezentare a unui punct de vedere sau a unui produs în faţa unui anumit public se bazează pe această realitate Presiunea tot mai mare a opiniei publice s-a făcut simţită în fiecare aspect al vieţii americane – politic, industrial, social, religios sau ştiinţific Relaţia şi interferenţa dintre public şi orice mişcare este evidentă Societatea caritabilă care depinde de contribuţia voluntară pentru a se susţine are un interes bine definit în a fi reprezentată favorabil în faţa publicului Tot astfel, o mare corporaţie care e în pericol ca profitul să-i fie impozitat, ca vînzările să-i scadă sau ca acţiunile legislative să-i limiteze libertatea trebuie să recurgă la public pentru a combate cu succes aceste pericole În spatele acestor fenomene vizibile se află trei tendinţe recente de o importanţă fundamentală: în primul rînd, tendinţa micilor organizaţii de a intra în grupuri de o asemenea mărime şi importanţă încît publicul le percepe ca pe nişte servicii semipublice; în al doilea rînd, faptul că, datorită răspîndirii educaţiei şi a guvernării democratice, publicul se simte tot mai îndreptăţit să aibă un cuvînt de spus în conducerea acestor mari organizaţii politice, capitaliste, muncitoreşti etc ; în al treilea rînd, competiţia tot mai strînsă pentru simpatia publică, datorată metodelor de vînzare moderne Un exemplu pentru prima tendinţă – de creştere a intersului public pentru activitatea industrială, datorită sporirii importanţei sociale a organizaţiilor industriale – poate fi găsit în articolul „Criticul şi legea“ al lui Richard Washburn Child, publicat în revista Atlantic Monthly din mai 1906 Child scrie despre dreptul criticului de a avea atitudini lipsite de complezenţă în probleme de interes public Evidenţiază baza legală a dreptului de a critica piese de teatru şi romane Apoi adaugă: „O teorie mult mai importantă şi interesantă care rezultă din starea şi tendinţa actuală a condiţiilor industriale este aceea care afirmă că acţiunile oamenilor în activitatea comercială pot deveni atît de importante şi influente încît să constrîngă interesul public, iar comentariul public este implicit cerut de natura evidentă şi semipublică a acestei activităţi Se poate spune că nicicînd în istoria Statelor Unite companiile private nu au avut un asemenea interes pentru comunitate “ Cititorul poate judeca şi singur cît de mult au influenţat tendinţele actuale speranţele lui R W Child într-un interes public crescînd şi acceptat faţă de întreprinderile industriale importante În ce priveşte a doua tendinţă – aviditatea tot mai mare a publicului pentru informaţii despre probleme politice şi sociale şi dorinţa sa de a fi auzit în aceste probleme –, descrierea pe care o face Ray Stannard Baker jurnalistului american la Conferinţa de Pace de la Versailles oferă o imagine excelentă Domnul Baker descrie şocul pe care jurnaliştii americanii l-au produs diplomaţilor Lumii Vechi, deoarece la conferinţa de la Paris „au venit nu cerşind, ci pretinzînd Au stat la fiecare ieşire S-au uitat peste umăr Doreau orice rezoluţie şi raport, şi asta imediat Nu voi uita niciodată delegaţia jurnaliştilor americani, condusă de John Nevin, păşind prin acel loc sacerdotal, Ministerul de Externe francez, solicitînd să fie acceptaţi la prima sesiune generală a Conferinţei de Pace I-au îngrozit pe susţinătorii vechilor metode, au călcat în picioare reguli străvechi, erau la fel de neciopliţi şi direcţi ca însăşi democraţia “ Şi nu voi uita niciodată sentimentul pe care l-am avut eu însumi atunci cînd Herbert Bayard Swope, de la New York World, a condus în sala de presă a hotelului Crillon din Paris, discuţia reprezentanţilor presei, care au forţat conferinţa să respecte opinia publică, să-i admită pe jurnalişti şi să emită comunicate zilnic Faptul că presiunea publicului în vederea accesului la misterele afacerilor internaţionale este resimţită de către naţiunile lumii reiese şi din următoarea ştire publicată în New York Herald şi transmisă de biroul de la Paris al ziarului la data de 17 ianuarie 1922: „Succesul lordului Riddell în a expune public punctul de vedere britanic la conferinţa de la Washington, în timp ce opinia franceză nu era evidenţiată, poate duce la angajarea de către guvernul Poincaré a unui adevărat agent de propagandă care să ţină legătura cu jurnaliştii străini Eclair îi cere în ediţia de astăzi noului prim-ministru să «îşi găsească propriul Lord Riddell în diplomaţia franceză şi în lumea parlamentară, care să prezinte lumii interpretarea franceză» “ Walter Lippmann, de la New York World, declară, în volumul Public Opinion (Opinia publică), că „revoluţia semnificativă a timpurilor moderne nu este industrială, economică sau politică, ci aceea care are loc în arta de a crea consens în rîndul celor guvernaţi“ Şi continuă: „Persuasiunea a devenit, pentru noua generaţie de oameni politici, o artă conştientă de sine şi o componentă a guvernării publice Nici unul dintre noi nu începe să-i înţeleagă consecinţele, dar nu este o profeţie prea îndrăzneaţă să afirmi că ştiinţa de a crea consens va modifica toate premisele politice Sub impactul propagandei, nu neapărat în sensul negativ al cuvîntului, constantele gîndirii noastre au devenit variabile Nu mai este posibil, de exemplu, să crezi în adevărul absolut al democraţiei, acela că ştiinţa necesară conducerii afacerilor umane vine spontan din inimă Cînd ne bazăm pe această teorie, ne expunem autoamăgirii şi formelor de persuasiune pe care nu le putem verifica S-a dovedit că nu ne putem baza pe intuiţie, pe conştiinţă sau pe opinia comună atunci cînd avem de- a face cu realităţi la care nu putem ajunge în mod direct ”17 17 Walter Lippmann, Public Opinion, p 248 I mportanţa opiniei publice în afacerile interne, nu numai în ceea ce priveşte deciziile politice, dar şi în privinţa vieţii economice, reiese din numeroase exemple Găsesc în New York Times din 20 mai 1922 un articol cu titlul „Hoover recomandă publicitatea pentru cărbune“ Printre îmbunătăţirile – anticipate, conform articolului, de dl Hoover – pe care publicitatea corectă, informativă şi la scară mare le-ar aduce în industria cărbunelui ar fi stimularea creşterii comenzilor regulate ale consumatorilor industriali, posibilitatea de a prognoza cu mai mare exactitate volumul comenzilor, posibilitatea consumatorului de a-şi „forma o idee asupra preţului pe care ar trebui să îl plătească pentru cărbune“ şi tendinţa de a opri suprasaturarea în această industrie prin publicarea raportului dintre producţie şi capacitate Dl Hoover ajunge la concluzia că publicitatea informativă „va proteja marea majoritate corporaţiilor de atitudinea critică, ce va putea fi în mod corect orientată spre o minoritate“ Acum cîţiva ani, industria cărbunelui nu era preocupată de atitudinea critică a publicului Pare o distanţă destul de mare de la cărbune la bijuterii, şi, totuşi, se vorbeşte mult despre Asociaţia Naţională de Publicitate a Bijutierilor în revista comercială The Jeweler’s Circular Această asociaţie a luat fiinţă din simpla ambiţie comercială de a face cunoscută publicului „valoarea bijuteriilor atunci cînd sînt oferite în dar“; în momentul de faţă, ea încearcă să înlăture din opinia publicului larg, în general, şi a puterii legislative, în particular, impresia că „afacerea cu bijuterii este absolut inutilă şi că banii cheltuiţi în magazinele de bijuterii sînt bani aruncaţi fără rost“ Nu cu mult timp în urmă, cu greu le-ar fi putut trece prin minte celor din industria bijuteriilor că opinia publică ar avea vreo importanţă în aspectele esenţiale sau neesenţiale ale acestei industrii Astăzi, însă, bijutierilor li se pare o investiţie profitabilă promovarea ideii că argintăria este esenţială în viaţa modernă şi că dacă nu ar exista ceasurile „afacerile şi industria ar fi un haos trist“ Ţinînd seama de toate interesele concurente ale lumii actuale, întrebarea dacă publicul consideră afacerea bijuteriilor ca fiind esenţială sau nu este de primă importanţă pentru această industrie Desigur, cele mai bune exemple ale importanţei crescînde a opiniei publice faţă de industrii care pînă de curînd abia erau preocupate de existenţa sau de lipsa unei opinii publice despre ele sînt industriile de interes public Într-un lung articol despre atitudinea publicului faţă de căile ferate, Railroad Age ajunge la concluzia că principala problemă pe care căile ferate americane trebuie să o rezolve este „problema promovării lor către public“ Unele servicii publice au departamente de relaţii publice, al căror rol este de a intermedia relaţia dintre companie şi public şi invers Aspectul cel mai semnificativ nu este importanţa opiniei publice într-o industrie sau alta, ci faptul că opinia publică, prin cumulare, e din ce în ce mai articulată şi deci mai importantă pentru viaţa economică privită ca un întreg De exemplu, New York Central Railroads are un departament de relaţii publice condus de Pitt Hand, cu rolul de a convinge publicul că obiectivul căilor ferate este să funcţioneze eficient pentru a servi publicul în toate modurile posibile Acest departament analizează publicul şi încearcă să descopere cum pot fi modificate ori îmbunătăţite serviciile sau cum pot fi corectate impresiile greşite sau supărătoare pe care le are publicul Acest departament de relaţii publice consideră că e profitabil nu numai să aducă în atenţia publică ceea ce este ieşit din comun referitor la trenuri, la orar şi la facilităţile călătorilor, ci şi să creeze un sentiment de largă cooperare care, indirect, are o mare valoare pentru societate şi care aduce beneficii publicului Există o colaborare, de exemplu, cu mişcări ca Welcome Stranger Committee din New York în distribuirea către călători de materiale care să-i ajute după ce ajung în oraş Există o colaborare cu convenţii pentru a aranja facilităţi de călătorie speciale Facilităţi precum acelea de care beneficiază directorii de tabere şcolare în trecere prin Grand Central Station sînt remarcabile prin efectul puternic asupra publicului larg Chiar şi un serviciu care, în mare măsură, nu se află într-o competiţie cu altele trebuie să se „vîndă“ publicului, cum o dovedesc şi eforturile intense ale metroului newyorkez şi ale transportului feroviar suspendat de a se menţine constant în atenţia publicului sub cel mai favorabil aspect Metroul urmăreşte, în acest sens, să creeze un sentiment de acceptare a inconvenientelor care sînt mai mult sau mai puţin inerente şi să îndeplinească programe constructive cum ar fi creştera traficului pe liniile mai puţin frecventate Să analizăm, de exemplu, activitatea departamentelor de sănătate ale metropolelor ca New York-ul În ultimii ani, directorul Departamentului de Sănătate, Royal S Copeland, şi declaraţiile sale au devenit o componentă constantă a ştirilor zilnice Publicitatea este, de fapt, una dintre îndatoririle cele mai importante ale Departamentului de Sănătate în măsura în care activitatea sa depinde de educaţia publică pe care o asigură în combaterea bolilor şi în crearea unui spirit de cooperare la nivel de individ şi de grup în toate problemele legate de sănătate Cînd Departamentul de Sănătate înţelege că boli precum cancerul, tuberculoza şi cele generate de malnutriţie sînt, în mare parte, efectele ignoranţei sau neglijenţei şi că ameliorarea sau prevenirea ar fi posibile prin cunoaştere, pasul logic imediat următor pentru este canalizarea eforturilor spre campania de relaţii publice Prin urmare, exact asta face departamentul Chiar şi guvernele acţionează azi după principiul că nu este suficient să-şi conducă bine poporul şi să-i asigure pe cetăţeni că acţionează din tot sufletul în favoarea lor Ele înţeleg că opinia publică a întregii lumi este importantă pentru bunăstarea lor Astfel, Lituania, despre care am vorbit mai sus, chiar beneficiind de susţinerea necondiţionată a propriului popor, a fost în pericol de dispariţie ca stat deoarece nu era cunoscută decît în imediata vecinătate, de către popoarele care aveau un interes direct Lituania era dorită de Polonia şi de Rusia, dar era ignorată de alte naţiuni Prin urmare, cu ajutorul expertului în relaţii publice, Lituania a publicat broşuri, a manifestat, a apărut în imagini şi în filme şi a dezvoltat un sentiment favorabil în întreaga lume, ceea ce, pînă la urmă, i-a asigurat libertatea În industrie şi afaceri, desigur, mai există un aspect de maximă importanţă, în afara pericolului de intervenţie a publicului în conducerea companiei – creşterea continuă a competiţiei Afacerile şi vînzările nu mai sînt obţinute la cerere – dacă au fost vreodată Pentru oricine a observat mulţimea de reclame din autobuze, din metrou, din ziare şi reviste şi din alte mijloace de atingere a publicului, e clar că produsele şi serviciile se luptă din greu pentru a atrage atenţia publicului asupra lor şi pentru a induce acţiuni favorabile Competiţia strînsă în vînzarea de produse face necesar ca vînzătorul să ia în considerare şi alte lucruri decît produsul său în încercarea de a determina o reacţie publică favorabilă El trebuie ori să aprecieze singur preferinţele publicului şi relaţia sa cu acesta, ori să angajeze un expert care îl poate ajuta El este nevoit, în zilele noastre, să ia în considerare în campania de vînzări nu numai calitatea săpunului său, ci şi condiţiile de muncă, orele de serviciu, chiar şi condiţiile de viaţă ale angajaţilor care îl produc Consilierul în relaţii publice trebuie să îl sfătuiască în legătură cu aceşti factori, ca şi în legătură cu prezentarea lor în faţa publicului celui mai interesat În aceste condiţii, nu trebuie să ne surprindă faptul că liderii din industrie dau o foarte mare atenţie relaţiilor publice în sensul cel mai larg al termenului, dar şi în sensul cel mai practic al acestuia Marile grupuri patronale, prin asociaţiile lor, au acordat birourilor de relaţii publice un loc bine definit Asociaţia Directorilor din Comerţ (Trade Association Executives) din New York, care-i are ca membri pe directorii asociaţiilor comerciale statale, regionale sau naţionale cum ar fi Allied Wall Paper Industry, American Hardware Manufacturers’ Association, American Protective Tariff League, Atlantic Coast Shipbuilders’ Association, National Association of Credit Men, Silk Association of America şi alte şaptezeci şi patru de asociaţii, include printre scopurile sale activităţi cum ar fi: promovarea comună, ajustarea şi colectarea, contabilizarea costurilor, un birou de credit, distribuţie şi noi pieţe, munca de formare, de standardizare şi de cercetare, un birou de comerţ exterior, buletine informative, publicitate generală, un birou industrial, muncă legislativă, sprijin juridic, rapoarte de piaţă, statistici, un departament de transport, reprezentanţă la Washington, arbitraj Merită menţionat faptul că patruzeci dintre aceste asociaţii au unit relaţiile publice cu publicitatea generală ca o parte bine definită a programului de promovare a intereselor organizaţiilor lor Compania Americană de Telefonie şi Telegrafie depune eforturi pentru studierea problemelor legate de relaţiile publice, nu doar pentru a-şi creşte volumul afacerilor, ci şi pentru a crea un spirit de colaborare între companie şi public Acestuia îi sînt prezentate sub diferite forme informaţii despre munca operatorilor companiei de telefonie, statistici, apeluri, linii, instalaţii În timpul războiului şi puţin după aceea, principala sa problemă a fost să explice publicului motivele pentru care calitatea serviciilor sale nu era satisfăcătoare, din cauza situaţiei obiective de criză Publicul, ca răspuns la eforturile companiei, care erau echivalentul unor scuze, a acceptat condiţiile mai mult sau mai puţin supărătoare El ar fi insistat, fără îndoială, asupra menţinerii standardelor de servire anterioare războiului dacă nu ar fi existat nici o preocupare în acest sens din partea companiei Americanii obişnuiau într-o vreme să glumească pe seama dependenţei Franţei şi Elveţiei de turism Astăzi vedem oraşele americane concurînd, ca parte a programelor lor de relaţii publice, pentru găzduirea de convenţii, tîrguri şi conferinţe Ziarul New York Times a publicat, cu cîtva timp în urmă, o scrisoare a guvernatorului statului Nebraska în care demnitarul spunea unui grup de oameni din industria publicităţii că aceasta a ajutat Nebraska să prospere New York Herald a publicat recent un editorial intitulat „Este foarte profitabil pentru un stat să-şi facă reclamă“, pornind de la campania statului Vermont de captare a atenţiei publicului Potrivit editorialului, statul editează o revistă, The Vermonter, o publicaţie atractivă cu ilustraţii interesante şi articole bine scrise Este dedicată exclusiv prezentării în detaliu a resurselor industriale şi agricole ale statului şi promovării atracţiilor turistice estivale Exemple asemănătoare de eforturi, sub forma acţiunii sau a cuvîntului scris, menite fie să atragă atenţia publică, fie să obţină o atitudine favorabilă din partea publicului sau a unor industrii şi grupuri de industrii îi vor veni cititorului imediat în minte Fără să luăm în serios o anecdotă amuzantă publicată într-un număr recent al unui ziar din New York, mulţi lideri ai unor miş- cări şi industrii din lumea modernă vor fi înclinaţi să fie de acord cu protagonistul reclamei despre care e vorba Potrivit anecdotei, un om a încercat să-i dovedească altuia că locul cuiva în istorie nu e asigurat de ce a făcut, ci de cum a fost promovat acest lucru Ia dat ca exemple pe Barbara Frietchie, Evangeline, John Smith şi o mulţime de alţi oameni pentru a dovedi că ei sînt amintiţi nu pentru ce au făcut, ci pentru că au avut consilieri în relaţii publice foarte buni — „Foarte bine, îl aprobă prietenul său, dar dă-mi exemplul cuiva care a făcut ceva măreţ şi a fost uitat — Îl ştii, desigur, pe Paul Revere, zise el Spune-mi numele celorlalţi doi camarazi care au alergat în acea noapte pentru a da de veste că vin britanicii — N-am auzit niciodată de ei, veni răspunsul — Au fost trei oameni care aşteptau să fie tras semnalul din turla bisericii Old North, spuse el Fiecare era călare şi pregătit, aşa cum l-a descris Longfellow pe Paul Revere Toţi au plecat la semnal şi au mers pentru a-i trezi pe fermieri După aceea, unul dintre ei a devenit ofiţer în armata lui Washington, altul, guvernatorul unuia dintre state Nici măcar unul din douăzeci de mii de americani nu a auzit vreodată numele celorlalţi doi, dar cu greu găseşti pe cineva în America care să nu ştie totul despre Paul Revere Cine a făcut istorie, Revere sau Longfellow?“ Capitolul III Rolul unui avocat special Opinia publică a devenit un factor decisiv în viaţa noastră din multe puncte de vedere Oamenii şi mişcările ale căror interese vor fi afectate de atitudinea publicului depun eforturi pentru a fi reprezentanţi în sala de judecată a opiniei publice de către cei mai competenţi avocaţi pe care îi pot obţine Meseria de consilier în relaţii publice se aseamănă cu cea de avocat – ea presupune sfătuirea clientului şi reprezentarea lui în litigii În timp ce pledantului de la curtea de judecată, avocatul apărării, i s-a acordat întotdeauna o atenţie formală din partea judecătorului şi a juriului, altfel stă situaţia în cazul tribunalului opiniei publice Aici, psihologia de masă, intoleranţa societăţii umane faţă de un punct de vedere diferit au făcut dificilă şi adeseori periculoasă pledoaria pentru o cauză nouă sau nepopulară The Fourth Estate, un ziar pentru cei care fac ziare, afirmă: „«Consilier în relaţii publice» şi «director de relaţii publice» sînt doi termeni întîlniţi tot mai des în fiecare zi Există o anumită condescendenţă faţă de ei, dar, din respect faţă de cei care poartă aceste titulaturi şi faţă de cei care îi angajează, ar trebui să se spună că trebuie – sau pot fi – disociaţi de vechea idee de «om de publicitate» Însuşi faptul că multe dintre cele mai mari corporaţii din ţară recunosc nevoia de a menţine relaţii bune cu publicul este suficient pentru a acorda departamentelor de relaţii publice atenţia care li se cuvine Acordarea titulaturii de «consilier în relaţii publice» sau, dimpotrivă, a celei de «om de publicitate» e la latitudinea persoanei în cauză şi a firmei care o angajează După părerea noastră, o persoană care este într-adevăr consilier sau director de relaţii publice are una dintre cele mai importante poziţii în organigrama oricărui concern, dar cineva care reprezintă doar vechea idee de a obţine de la presă ceva în schimbul a nimic e pe cael de a deveni de domeniul trecutului […] Deci este o diferenţă clară între cei doi termeni, cel vechi şi cel nou, ambii atrăgînd o mare curiozitate din partea jurnaliştilor Cînd Napoleon a spus «Împrejurări? Eu creez împrejurările», a caracterizat cu mare acurateţe spiritul muncii consilierului în relaţii publice Atîta timp cît cei care lucrează în noua branşă se ridică la înălţimea posibilităţilor pe care titulatura le sugerează, ei sînt obligaţi să îndeplinească binele constructiv general Poate că, pînă la urmă, ne vor face să-l uităm pe individul linguşitor şi insistent care era omul de publicitate “ Dovedind importanţa tot mai mare a profesiei, articolul „Şansele femeii ca specialist în publicitate“, publicat în numărul din 2 august 1921 al ziarului New York Globe şi semnat de Mary Swain Routzahn, care conduce Departamentul de cercetare şi expoziţii al Fundaţiei Russell Sage, prezintă profesia ca pe una recent dezvoltată, dar de o asemenea importanţă încît merită să fie luată în serios de către femeile care vor să-şi construiască o carieră Consilierul în relaţii publice este, înainte de toate, un student Domeniul lui de studiu este modul în care gîndeşte publicul Manualele sale sînt faptele de viaţă: articolele publicate în ziare şi reviste, reclamele inserate în publicaţii sau afişate pe străzi, pe căile ferate sau autostrăzi, discursurile parlamentare, predicile din amvon, anecdotele din fumoare, bîrfele de pe Wall Street, sporovăiala din teatre şi discuţiile altor oameni care, ca şi el, sînt nişte interpreţi şi trebuie să asculte enunţurile coerente sau confuze ale publicului Consilierul în relaţii publice îşi foloseşte cu talent intuiţia în folosul testelor şi anchetelor practice şi psihologice Dar nu este doar un student Este şi un practician cu o gamă largă de instrumente şi cu o tehnică precisă în folosirea lor În primul rînd, el ajută la crearea circumstanţelor şi evenimentelor Apoi foloseşte diferite instrumente pentru a transmite fapte şi idei publicului: reclame, filme, scrisori, broşuri, fluturaşi, discursuri, adunări, manifestaţii, articole de ziar şi de revistă şi orice alt mediu prin care atenţia publică poate fi atinsă şi influenţată Interesul faţă de starea de spirit a publicului e greu de atins sau de menţinut Oricine poate să-şi exprime mai mult sau mai puţin articulat şi clar propria sa atitudine într-o anumită problemă Dar puţini au timpul, interesul sau pregătirea pentru a analiza ceea ce gîndesc sau simt alţii în legătură cu problema respectivă În profesia sa, practicianul calificat dovedeşte interes şi înţelegere Avocatul poate spune care argument va avea efect asupra judecătorului sau juriului Comerciantul poate spune ce puncte sensibile ale potenţialului cumpărător trebuie atinse Politicianul poate spune ce anume trebuie accentuat în faţa audienţei, dar abilitatea de a estima reacţiile de grup la scară mare într-o arie geografică şi psihologică largă este o competenţă specializată, care trebuie dezvoltată cu aceeaşi rigoare minuţioasă şi pe baza aceleia şi acumulări de experienţă care sînt cerute pentru a deveni medic sau chirurg Desigur, consilierul în relaţii publice foloseşte toate mijloacele practice de măsurare a gîndirii publice pe care le-a dezvoltat şi folosit publicitatea modernă: campania de cercetare, conferinţa, studierea unui anumit grup sau unei anumite stări de spirit ca un ajutor suplimentar, o confirmare ori modificare a propriilor evaluări şi judecăţi Charles J Rosebault, autorul unui articol publicat recent în New York Times, intitulat „Oamenii care mînuiesc reflectorul“, remarcă faptul că un consilier în relaţii publice competent are, în general, o anumită pregătire jurnalistică şi că valoarea acestei pregătiri constă într-un „simţ ascuţit al preferinţelor şi aversiunilor publicului – adică ale omului mediu Acul busolei nu e mai sensibil la direcţie, nici mercurul termometrului la variaţiile de temperatură decît este expertul la influenţa publicităţii asupra gîndurilor şi emoţiilor omului de pe stradă “ Nu e surprinzător că interesul tot mai mare pe care publicul îl are pentru diferiţi oameni şi diferite mişcări a dus la apariţia spontană a noii profesii Am prezentat aici, în linii generale, o imagine a muncii fundamentale a consilierului în relaţii publice şi a condiţiilor obiective care i-au făcut necesară existenţa: pe de o parte, un mediu complex din care doar porţiuni mici, disparate sînt accesibile pentru diferite persoane; pe de altă parte, necesitatea din ce în ce mai mare de a face cît mai accesibil opiniei publice un anumit punct de vedere sau de a stabili dacă acest punct de vedere va avea un impact favorabil sau nefavorabil asupra opiniei publice Walter Lippmann consideră că aceste fapte stau la baza existenţei a ceea ce numim „agent de presă“: „Enorma precauţie faţă faptele sau impresiile care trebuie făcute publice convinge imediat orice organizaţie că, fie că doreşte să îşi asigure publicitatea, fie că doreşte să o evite, puterea de decizie nu trebuie lăsată reporterului E mai sigur să angajezi un agent de presă care să stea între organizaţie şi jurnalişti ”18 Este evident că percepţia populară asupra scopului şi funcţiilor consilierului în relaţii publice trebuie schimbată radical, dacă se doreşte o imagine exactă a profesiei Consilierul în relaţii publice este descendentul crainicului de circ şi al promotorului, pe jumătate jurnalist, de actriţe de roluri secundare Cu toate acestea, înseşi condiţiile economice care l-au creat şi au făcut profesia sa atît de importantă cum este azi au schimbat material trăsăturile muncii sale Rolul său 18 Public Opinion (p 342) Walter Lippmann continuă, spunînd că „o dată angajat, tentaţia exploatării poziţiei lui strategice este foarte mare“ Pentru acest aspect al situaţiei, vezi ultimele capitole cel mai important constă acum nu în a-şi aduce clientul în atenţia publicului la întîmplare, nici în a-l scoate din situaţii dificile în care s-a afundat deja, ci în a-l sfătui în vederea atingerii unor rezultate pozitive în domeniul relaţiilor publice şi în a-l preveni în legătură cu eventualele situaţii nefericite şi păguboase Consilierul în relaţii publice trebuie să-şi sfătuiască clientul în privinţa modificării permanente a politicii sale, în funcţie de schimbările condiţiilor din domeniul în care acesta operează, fie că e vorba de un guvern, de un producător din industria alimentară sau de o societate feroviară Prin urmare, consilierul în relaţii publice trebuie să cunoască evenimentele de ultimă oră – nu numai pe cele tipărite în ziare, ci şi pe acelea care se petrec în fiecare clipă, care sînt relatate în discuţiile de pe stradă, din tramvai, din sălile de clasă sau despre care se vorbeşte în orice altă formă de comunicare conştientă care formează opinia publică Atît timp cît presa rămîne cel mai important mijloc de atingere a opiniei publice, activitatea consilierului în relaţii publice se va afla într-un contact strîns cu cea a jurnalistului Cu toate acestea, el îşi transmite ideile prin toate mediile care contribuie la formarea opiniei publice – radioul, tribuna unei conferinţe, reclama, scena, filmul, corespondenţa Pe de altă parte, el devine astăzi şi un sfătuitor în legătură cu acţiunile, în aceeaşi măsură în care este un comunicator al acestor acţiuni către public Consilierul în relaţii publice este, în mod ideal, o forţă constructivă în comunitate Rezultatele muncii sale constau adesea în creşterea interesului faţă de probleme importante pentru viaţa socială, economică sau politică a comunităţii Consilierul în relaţii publice este avocatul unui punct de vedere în faţa publicului El acţionează, astfel, atît ca un interpret al publicului pentru client, cît şi ca un interpret al clientului pentru public El ajută la structurarea acţiunii clientului său, ca şi la structurarea opiniei publice Profesia sa este într-un stadiu de evoluţie Viitorul său trebuie să depindă atît de o conştiinţă tot mai clară a publicului în legătură cu responsabilitatea indivizilor, instituţiilor şi organizaţiilor faţă de acesta, cît şi de conştientizarea de către consilierul în relaţii publice a importanţei propriei munci PARTEA A II-A Grupulşi mulţimea Capitolul I Din ce este alcătuită opinia publică? Este nevoie ca originile şi caracterul opiniei publice, factorii care influenţează gîndirea individuală şi de grup să fie înţelese pentru ca profesia de consilier în relaţii publice să fie practicată inteligent şi pentru ca rolul şi posibilităţile sale să fie estimate cu precizie Societatea trebuie să înţeleagă caracteru fundamental al muncii sale, pentru bunăstarea ei, dacă nu pentru alt motiv Consilierul în relaţii publice lucrează cu acel material vag, puţin înţeles, nedefinit numit opinie publică Opinia publică este termenul care define şte un grup difuz, nestatornic şi schimbător de judecăţi individuale Opinia publică este rezultanta opiniilor individuale – cînd consensuale, cînd conflictuale – ale oamenilor care alcătuiesc societatea sau orice grup social Pentru a înţelege opinia publică, trebuie să ne întoarcem asupra individului care face parte din grup Gîndirea individului obişnuit este formată dintr-o masă de judecăţi asupra majorităţii subiectelor care intră în contact cu viaţa sa psihică sau mentală Deşi aceste judecăţi sînt instrumentele existenţei sale zilnice, ele nu se sprijină pe cercetări sau deducţii logice, ci sînt, cel mai adesea, expresii dogmatice acceptate sub autoritatea părinţilor, profesorilor, bisericii şi liderilor sociali, economici şi de altă natură Consilierul în relaţii publice trebuie să înţeleagă implicaţiile sociale ale gîndirii şi acţiunilor indivizilor Este, de exemplu, un simplu accident faptul că un om aparţine unei biserici şi nu alteia sau că nu aparţine nici unei biserici? Este un accident faptul că femeile din Boston preferă ouăle maronii, iar femeile din New York, ouăle albe? Care sînt factorii care acţionează în favoarea trecerii unui om de la un partid la altul sau de la un anumit tip de mîncare la altul? De ce anumite comunităţi se opun legii prohibiţiei, de ce altele o acceptă? De ce e dificil să organizezi un nou partid sau să lupţi împotriva cancerului? De ce e dificil să lupţi pentru educaţia sexuală? De ce nu e de acord un liberal cu protecţionismul şi invers? Dacă ar trebui să ne facem o opinie proprie asupra tuturor problemelor, am fi nevoiţi să descoperim multe lucruri care acum ni se par fireşti Nu am mai găti mîncarea şi nu am mai locui în case; de fapt, ar trebui să ne întoarcem la viaţa primitivă Consilierul în relaţii publice trebuie să se confrunte cu faptul că o persoană care ştie puţine lucruri despre un anumit subiect îşi formează aproape invariabil judecăţi clare şi categorice în legătură cu acesta „Dacă examinăm compoziţia mentală a omului obişnuit – afirmă William Trotter, autorul unui studiu care încearcă să explice psihologia socială a individului19 –, vom observa că în aceasta intră numeroase judecăţi foarte precise asupra unor subiecte de o foarte mare diversitate, complexitate şi dificultate El va avea puncte de vedere bine definite asupra originii şi naturii universului şi asupra a ceea ce el probabil numeşte sensul acestuia; va avea concluzii în privinţa a ceea ce se va întîmpla cu el atunci cînd moare şi după aceea, în privinţa a ceea ce stă şi ce ar trebui să stea la baza comportamentului El va şti cum trebuie să fie guvernată ţara şi de ce se duce de rîpă, de ce o lege e bună şi alta nu Va avea puncte de vedere puternice asupra strategiei militare şi navale, asupra politicii fiscale, consumului de alcool şi vaccinării, asupra tratării gripei, prevenirii hidrofobiei, asupra comerţului municipal, predării limbii greceşti, asupra a ceea ce e permis în artă, încîntător în literatură şi dătător de speranţă în ştiinţă Desigur că majoritatea acestor opinii nu au o bază raţională, atîta timp cît multe dintre ele privesc probleme care, din punctul de vedere al experţilor, sînt încă nerezolvate; cît despre celelalte, este clar că pregătirea şi experienţa omului obişnuit nu îl îndreptăţesc să aibă vreo opinie asupra lor Metoda raţională folosită adecvat duce la concluzia că în legătură cu cele mai multe dintre aceste întrebări ar trebui să aibă o singură atitudine – să se abţină “ Cititorul îşi poate aminti din propria experienţă un număr aproape infinit de exemple în care un amator a dat cu toată siguranţa de sine un sfat de expert şi judecăţi absolute în probleme în care nepriceperea sa era notorie pentru toţi, mai puţin pentru el însuşi În Evul Mediu, societatea era convinsă de existenţa vrăjitoarelor Oamenii erau atît de siguri, încît îi ardeau pe rug pe cei pe care îi suspectau de vrăjitorie Astăzi, există un număr la fel de mare de oameni care îşi exprimă convingerile la fel de puternice, într-un fel sau altul, despre spiritism şi spirite Nu îi ard pe mediumi, dar cei care nu au cercetat subiectul emit judecăţi de puternică condamnare Alţii, tot atît de prost informaţi, consideră că mediumii sînt atinşi de harul divin Nu cu mult timp în urmă, orice om inteligent ştia că Pămîntul este plat Astăzi, omul obişnuit crede la fel de puternic şi cu tot atîta ignoranţă în forţa misterioasă despre care a auzit că se numeşte energie atomică 19 William Trotter, Instincts of the Herd in Peace and War, p 36 Este o axiomă faptul că oamenii care ştiu puţine nu acceptă un punct de vedere contrar Este proverbială înverşunarea pe care au provocat-o disputele în probleme publice Îndrăgostiţii au fost despărţiţi de certuri aprige pe tema pacifismului sau militarismului, iar oponenţii angajaţi într-o discuţie referitoare la o problemă abstractă ajung deseori să se insulte reciproc, părăsind principalul subiect de discuţie Cît de adevărat este acest lucru se poate vedea din înregistrările controverselor din cadrul Congresului în care atacul la persoană ia locul logicii Într-o recentă dezbatere asupra taxelor vamale, un apărător al protecţionismului a făcut declaraţii ofensatoare, în care a încercat să amestece caracterul şi dezinteresul oponenţilor săi În mod logic, discursul său ar fi trebuit să se bazeze doar pe valoarea pur economică, socială şi politică a legii discutate O sută de bancheri, specialişti şi economişti americani de frunte s-au unit în dezaprobarea publică a acestui plan Ei şi-au exprimat opinia că Planul de evaluare „american“, cum a fost numit, ar pune în pericol prosperitatea ţării, ar afecta relaţiile noastre internaţionale şi ar periclita bunăstarea ţărilor cu care am rupe astfel legăturile comerciale şi industriale Deşi este vorba despre un grup de bărbaţi şi femei foarte reprezentativ, preşedintele Comitetului pentru Căi şi Mijloace i-a acuzat pe toţi aceşti oameni că acţionează din interes personal şi din lipsă de patriotism Prejudecata a înlocuit logica Intoleranţa este însoţită aproape invariabil de o adevărată imposibilitate de a înţelege sau de a permite puncte de vedere opuse Omul de ştiinţă cu o bună pregătire, care poate fi receptiv la orice sugestie în propriul său domeniu, poate să nu dorească, în afara acestuia, să facă vreo încercare de a înţelege un punct de vedere contrar În politică, de exemplu, modul în care înţelege el problema poate fi fragmentar; totuşi, se va antrena în discuţii în privinţa subvenţiilor navale, asupra cărora nu a făcut nici un studiu Găsim aici, cu o uniformitate semnificativă, ceea ce un psiholog a numit „compartimente de rezistenţă la logică“ („logic-proof compartments“) Compartimentul de rezistenţă la logică a exista dintotdeauna Unii oameni de ştiinţă şi-au pierdut o viaţă întreagă refuzînd să vadă fisurile din teoriile lor Există mame inteligente, de altfel, care le dau bebeluşilor lor mîncăruri pe care le-ar interzice altor mame să le dea copiilor lor Foarte semnificativă este tendinţa popoarelor de a-şi păstra credinţele religioase şi tradiţiile mult timp după ce acestea şi-au pierdut semnificaţia Legile dietetice, igienice, chiar şi cele bazate pe condiţii geografice care s-au schimbat de mai bine de o mie de ani sînt încă respectate în compartimentul de rezistenţă la logică al aderenţei dogmatice Există o anecdotă care spune că un misionar le dă bani păgînilor în momentul convertirii şi că aceştia, după ce şi-au primit banii, îşi spală convertirea în ape sacre Însuşirea gîndirii omeneşti de a-şi păstra credinţele este foarte bine expusă în volumul lui William Trotter la care am făcut referire mai sus „Este clar de la bun început – afirmă el – că aceste credinţe sînt întotdeauna considerate drept raţionale şi apărate în consecinţă, în timp ce poziţia celui care susţine puncte de vedere contrare este văzută drept neraţională Omul religios îl acuză pe ateu că este superficial şi iraţional, dar primeşte o replică similară Pentru conservator, lucrul cel mai uimitor la liberal este incapacitatea de a gîndi raţional şi de a accepta singura soluţie posibilă a problemelor publice Analiza relevă faptul că diferenţele nu se datorează doar mecanismelor logice eronate, atîta timp cît acestea sînt uşor de evitat, chiar şi de către politicieni, şi atîta timp cît nu există nici un motiv pentru a crede că una dintre părţile implicate într-o asemenea controversă este mai puţin logică decît cealaltă Diferenţa se datorează mai degrabă faptului că presupoziţiile fundamentale ale celor aflaţi în conflict sînt ostile, iar aceste presupoziţii derivă din sugestiile mulţimii; pentru liberal, anumite concepţii fundamentale au căpătat calitatea de adevăr instinctiv, au devenit teze a priori, datorită sugestiilor cumulate la care a fost expus; o explicaţie asemănătoare se aplică şi în cazul ateului, al creştinului sau al conservatorului Fiecare – este important să amintim – consideră, în consecinţă, că raţionalitatea poziţiei sale nu are nici o fisură şi este incapabil să vadă în ea viciile de gîndire care i se par evidente oponentului său, acestuia nefiindu-i inculcate aceleaşi presupoziţii de către sugestiile mulţimii ”20 De aceea, consilierul în relaţii publice trebuie să ia în considerare judecata a priori a oricărui public cu care se confruntă înainte de a face vreun pas care să modifice lucrurile în care crede acesta Deseori este eficient să etichetezi sau să încerci să discreditezi credinţele în sine După examinarea surselor credinţelor, consilierul în relaţii publice trebuie fie să discrediteze vechile autorităţi, fie să creeze autorităţi noi, stimulînd o opinie articulată de masă împotriva vechii credinţe sau în favoarea celei noi Capitolul II Opinia publică este încăpăţînată sau maleabilă? Există o divergenţă de opinie cu privire la faptul dacă gîndirea publică este maleabilă sau încăpăţînată – dacă este un element pasiv sau activ Pe de o parte, există credinţa profundă că „nu poţi schimba natura umană“ Pe de altă parte, există opinia la fel de fermă că anumite instituţii bine definite modifică şi alterează opinia publică În Statele Unite există un consens asupra multor probleme Cînd acest conses este în acord cu propriile noastre credinţe, îl numim o expresie a conştiinţei publice Cînd este în dezacord cu credinţele noastre, numim acest lucru înregimentarea spiritului public şi sîntem înclinaţi să-l atribuim propagandei perfide Consensul este, de fapt, în mare parte natural şi numai într-o anumită măsură artificial Opinia publică poate fi atît generatorul „propagandei perfide“, cît şi rezultatul acesteia Este destul de firesc faptul că acolo unde sînt implicate ideile generale critica stării de spirit a publicului şi a originii acesteia vine cel mai adesea din partea grupurilor care nu agreează punctul de vedere acceptat Acestea consideră că publicul este nereceptiv faţă de punctul lor de vedere şi, pe drept sau pe nedrept, atribuie acest lucru influenţei intereselor contrare asupra spiritului public Aceste grupuri constată că presa, conferinţele, şcolile, reclamele, bisericile, radioul, filmul, revistele ajung zilnic la milioane de oameni şi că punctul de vedere dominant în cele mai multe dintre aceste instituţii este ajustat în funcţie de starea de spirit a publicului Combătîndu-le pe fiecare pe rînd, ele trag concluzii fără prea mare dificultate Nu se gîndesc că acordul asupra unui punct de vedere dintre public şi aceste instituţii poate fi adesea rezultatul controlului exercitat de către spiritul public asupra acestor instituţii Cu toate acestea, opinia publică este influenţată de multe forţe exterioare Cele mai evidente sînt părinţii, şcoala, presa, filmele, reclamele, revistele, conferinţele, biserica, radioul Pentru a rezolva dilema încăpăţînării sau maleabilităţii publicului, să analizăm presa în relaţia sa cu opinia publică, atîta timp cît presa este cea mai importantă dintre diferitele instituţii care sînt considerate în mod curent ca lideri în modelarea gîndirii publice Prin presă înţeleg, în acest context, presa cotidiană Americanii sînt un public cititor de ziare S-au obişnuit să se uite pe ziarele de dimineaţă şi de seară pentru a afla ştirile din întreaga lume şi opiniile liderilor lor Şi, deşi cititorul individual de ziar nu acordă un răgaz prea mare acestei ocupaţii, multe persoane îşi fac timp să citească mai mult de un ziar în fiecare zi 20 William Trotter, Instincts of the Herd in Peace and War, pp 36-37 Nu este surprinzător că omul care nu se înscrie în opinia publică majoritară priveşte presa zilnică ca pe o forţă coercitivă Opiniile asupra reacţiei publice faţă de presă sînt împărţite, ca şi părerile asupra influenţei bisericii sau a altor forţe Unii specialişti consideră că spiritul public este încăpăţînat în ceea ce priveşte presa şi că aceasta nu are o influenţă prea mare asupra lui Există exemple elocvente de încăpăţănare a opiniei publice Un exemplu foarte interesant este cel al realegerii lui Hylan ca primar al New York-ului de către o majoritate covîrşitoare, în pofida opoziţiei tuturor cotidianelor metropolitane, cu două excepţii Merită, de asemenea, menţionat că, în 1909, Gaynor a fost ales primar al New York-ului deşi toate ziarele, cu o singură excepţie, s-au opus candidaturii sale Tot astfel, primarul Mitchel nu a fost reales în 1917, deşi toate ziarele din New York, cu excepţia a două ziare aparţinîndu-i lui Hearst21 şi a cotidianului New York Call, îl susţineau În Boston, la un scrutin recent, funcţia de primar i-a revenit unui om care a fost condamnat pentru calomnie; el a fost ales în ciuda unei opoziţii unite a tuturor ziarelor din oraş Cum ar putea explica acest lucru unii autori precum Everett Dean Martin, Walter Lippmann sau Upton Sinclair22? Cum pot explica, pe baza teoriei înregimentării gîndirii publice de către presa cotidiană, respingerea tăioasă pe care publicul o manifestă uneori faţă de pledoariile presei? Aceste exemple nu sînt frecvente, dar ele arată că, pe lîngă presă, şi alţi factori contribuie la formarea opiniei publice şi că aceşti factori nu trebuie niciodată desconsideraţi atunci cînd este vorba despre estimarea calităţii şi a stabilităţii unei opinii publice dominante Francis E Leupp, scriind în Atlantic Monthly, numărul din februarie 1910, despre „Puterea în declin a presei“, observă că declaraţiile primarului Gaynor la scurt timp de la alegerea sa din 1909 „au dus la concluzia că în timpurile noastre nimănui nu îi pasă ce spun ziarele“ Leupp continuă astfel: „Oricît de neplăcut ar fi acest verdict, probabil că majoritatea comunităţii ar fi de aceeaşi părere dacă ar fi în poziţia unui juriu Respingerea cu superioritate a unor propuneri ca «simple vorbe de gazetă» poate fi auzită la orice adunare socială, pînă într-acolo încît, fiind crescuţi în convingerea că presa este un factor puternic în civilizaţia modernă, ne putem întreba dacă aceasta nu şi-a pierdut de fapt puterea pe care o exercita asupra noastră “ Iar H L Mencken afirmă – în aceeaşi revistă, în numărul din martie 1914 – că „unul dintre cele mai importante însemne ale unui om educat, într-adevăr, este faptul că nu îşi ia opiniile din ziare – şi, în nici un caz, din ziarele militante, angajate Dimpotrivă, atitudinea sa faţă de acestea este aproape întotdeauna una de cinism făţiş, în cel mai bun caz de indiferenţă şi cel mai adesea de dispreţ El ştie că acestea cad constant în raţionamente false în legătură cu lucrurile pe care le cunoaşte personal – adică din cercul îngust al educaţiei sale specifice – şi, astfel, consideră că ele comit aceleaşi erori, sau chiar unele mai mari, şi în legătură cu altele aspecte intelectuale sau morale Trebuie spus, de altfel, că această presupunere este destul de justificată de fapte “ Cel de-al doilea punct de vedere afirmă că presa cotidiană, ca şi celelalte forţe, nu face decît să accepte, să reflecte şi să amplifice opinia publică consacrată şi este, de aceea, responsabilă pentru uniformitatea reacţiei publice O expunere solidă şi reprezentativă a acestui punct de vedere se găseşte în volumul despre Comportamentul mulţimilor (The Behavior of Crowds) al lui Everett Dean Martin El afirmă: „Omul modern are în presa scrisă un mijloc foarte eficient pentru perpetuarea mişcărilor mulţimilor şi pentru păstrarea maselor mari de oameni sub influenţa constantă a anumitor idei ale mulţimii Orice grup-mulţime are revistele sale, agenţii săi de presă şi «literatura» specială prin care le predică membrilor săi şi celor ce pot fi convertiţi 21 William Randolph Hearst (1963-1951), celebru jurnalist şi politician american, care a construit unul dintre cele mai mari imperii media (n tr ) 22 Prozator şi eseist american (1878-1968), militant de stînga Criticile sale la adresa injustiţiilor sociale au favorizat adoptarea de măsuri economice în America (n tr ) Multe cărţi, şi în special anumite lucrări de ficţiune gen «best seller», se bazează în mod clar pe fenomenele de masă ”23 Există şi un al treilea grup, care este probabil mai aproape de adevăr, susţinînd că presa, ca orice alt mediu de educare sau difuzare, duce la o schimbare foarte clară a opiniei publice Un exemplu elocvent a ceea ce poate face un asemenea mediu pentru a schimba opiniile asupra problemelor fundamentale şi importante este dezbaterea asupra dreptului de vot al femeilor şi înfrîngerea punctelor de vedere consacrate Presa, biserica, conferinţele, filmele şi alte mijloace de a ajunge la public au dus la convertirea completă a acestuia Un alt exemplu de schimbare care poate fi produsă în opinia publică în acest mod, de către astfel de instituţii şi autorităţi, este atitudinea actuală în legătură cu controlul naşterilor şi educaţia sanitară Desigur că presa, asemenea altor instituţii care prezintă fapte sau opinii, este restricţionată, uneori inconştient, alteori conştient, de diferite condiţii de control Anumiţi autori vorbesc despre cenzura născută din prejudecăţi sau predispoziţii ale publicului însuşi Unii, precum Upton Sinclair, le atribuie oamenilor de publicitate un control conştient şi puternic asupra publicaţiilor Alţii, precum Walter Lippmann, consideră că o barieră eficientă între public şi evenimente constă în influenţa puternică exercitată în anumite cazuri asupra presei de către aşa- numitul public de calitate, la care cei ce îşi fac reclamă în ziare doresc să ajungă şi în rîndul căruia trebuie să circule ziarele pentru ca reclama să aibă succes Walter Lippmann observă că, deşi asemenea restricţii pot exista, mare parte din ceea ce poate fi atribuit cenzurii este de fapt, adesea, prezentarea neadecvată a evenimentelor pe care ziarul încearcă să le descrie În legătură cu acest aspect, el afirmă: „Prin urmare, în relatarea grevelor, cea mai uşoară modalitate este aceea de a expune ştirea prin prezentarea directă a acţiunii şi de a descrie evenimentul ca pe o poveste a interferenţei cu viaţa cititorului Astfel îi este atrasă pentru prima oară atenţia şi îi este stîrnit interesul Un aspect important, cred eu, a ceea ce le pare muncitorului şi reformatorului ca fiind în mod intenţionat prezentat incorect în ziar este rezultatul direct al dificultăţii practice de a relata ştirile şi al dificultăţii emoţionale de a scoate în evidenţă interesul faptelor dacă, aşa cum spune Emerson, nu [le] putem «percepe» şi nu [le] putem «transpune în acelaşi timp în fapte paralele» ”24 Considerînd, astfel, că opinia publică este maleabilă, consilierul în relaţii publice, dorind să atragă atenţia asupra unei anumite cauze, foloseşte pur şi simplu canalele existente pentru a obţine expresia punctului de vedere pe care îl reprezintă Vom discuta mai tîrziu felul în care face el acest lucru Datorită importanţei canalelor de comunicare conştientă, pentru consilierul în relaţii publice este vital să studieze cu atenţie relaţia dintre opinia publică şi organele care o menţin sau o influenţează pentru a o modifica Vom vorbi despre această interacţiune şi efectele ei în capitolul următor Capitolul III Interacţiunea opiniei publice cu forţele care contribuie la crearea ei Publicul şi presa – sau, mai bine spus, publicul şi orice forţă care modifică opinia publică – interacţionează Forţele proiectate asupra publicului şi publicul în sine acţionează şi interacţionează continuu Consilierul în relaţii publice trebuie să înţeleagă acest lucru în implicaţiile sale cele mai generale şi mai amănunţite Trebuie nu numai să înţeleagă ce anume 23 Everett Dean Martin, The Behavior of Crowds, p 45 24 Public Opinion, p 350 sînt aceste diferite forţe, dar şi să poată evalua corect puterile fiecăreia dintre ele Să considerăm din nou cazul unui ziar, care este reprezentativ pentru alte medii de comunicare „Noi publicăm – afirmă New York Times – toate ştirile care sînt potrivite pentru publicare “ Imediat apare întrebarea (care, după cum ne spune Elmer Davis, cel care a scris istoria publicaţiei, s-a ivit atunci cînd motoul a fost adoptat pentru prima dată) care ştiri sînt potrivite pentru publicare După ce criterii se ia o anumită decizie editorială care include un anumit tip de ştiri şi exclude un altul? Ziarul însuşi, în cariera sa îndelungată şi plină de succes, s- a confruntat uneori cu dificultăţi din acest punct de vedere Astfel, în lucrarea sa The History of The New York Times, Davis simte nevoia să justifice modul în care ziarul a prezentat procesul intentat de Theodore Tilton reverendului Henry Ward Beecher25 pentru că a abuzat de sentimentele doamnei Tilton şi pentru comportamentul său în această situaţie Davis afirmă (pp 124-125): „Mulţi cititori fideli ai ziarului New York Times au considerat că publicaţia acordă un spaţiu prea mare acestei cronici a păcatului şi a suferinţei Reproşurile de acest gen sînt destul de frecvente şi acum, ele venind din partea unor cititori care apreciază reticenţa ziarului faţă de publicarea ştirilor de acest fel şi se întreabă care sînt motivele pentru care este încălcată uneori regula generală În cazul Beecher a existat o justificare, aşa cum a existat şi în alte cazuri asemănătoare de atunci încoace Doctorul Beecher a fost unul dintre cei mai importanţi clerici din ţară, şi era firesc ca lumea să se întrebe dacă reverendul respecta principiile morale pe care le propovăduia Unul dintre avocaţi a declarat că «toţi creştinii aşteptau verdictul» Prezentarea în întregime a evenimentelor nu a însemnat satisfacerea curiozităţii vulgare, ci o recunoa ştere a valorii de ştire a cazului “ Simplul fapt că un asemenea slogan poate exista şi poate fi acceptat este un argument important pentru scopul nostru Există un standard pe care redactorii de la New York Times îl respectă, la fel cum există şi un public larg de cititori constanţi pentru care standardul este satisfăcător Termenul „potrivit“ trebuie definit de către editorii ziarului într-un mod care să obţină aprobarea a destui cititori pentru a permite ziarului să-şi păstreze publicul De îndată ce definiţia este contrazisă, apar dificultăţi Într-un capitol din cartea sa despre jurnalism, profesorul Willard G Bleyer26 subliniază în primul rînd cît de important este ca ştirile dintr-un ziar să fie complete, apoi afirmă că „singurele limitări importante ale acestui caracter complet sînt cele impuse de noţiunea comun acceptată de decenţă cuprinsă în cuvintele «Toate ştirile care sînt potrivite pentru publicare» şi de dreptul la intimitate Ziarele redactate îngrijit disting între ceea ce publicul are dreptul să afle şi ceea ce ţine de intimitatea individului “ Pe de altă parte, atunci cînd W G Bleyer încearcă să definească ştirile care sînt potrivite pentru publicare şi ce anume are publicul dreptul să cunoască, el discută generalităţi care pot fi interpretate adesea neclar „Ştirile – afirmă el – sînt toate informaţiile şi evenimentele semnificative şi de actualitate pentru cititorii ziarului în relaţia lor cu comunitatea, statul şi naţiunea “ Cine stabileşte ce e semnificativ şi ce nu? Cine decide în care dintre relaţiile individului cu comunitatea sînt protejate dreptul la intimitate şi care nu? O asemenea definiţie nu ne oferă o delimitare mai precisă decît sloganul pe care încearcă să îl explice Trebuie să căutăm un alt criteriu pentru aplicarea acestor definiţii Trebuie să existe un consens al opiniei publice în funcţie de care ziarul îşi stabileşte propriile criterii 25 În 1875 Theodore Tilton l-a dat în judecată pe reverendul Beecher (frate al cunoscutei scriitoare Harriet Beecher Stove şi predicator celebru), acuzîndu-l că avut o relaţie cu soţia lui, Elizabeth (n tr ) 26 Willard G Bleyer, Main Currents in the History of American Journalism, Houghton Mufflin, New York (n tr ) Adevărul este că, deşi pare să formeze opinia publică în ceea ce priveşte problemele importante, presa se conformează adesea acesteia Consilierului în relaţii publice este cel care trebuie să determine interacţiunea dintre public, pe de o parte, şi presă şi alte medii de influenţare a opiniei publice, pe de altă parte Este la fel de important să te conformezi standardelor instanţei care proiectează idei pe cît este să-i prezinţi acestei instanţe idei care să se conformeze înţelegerii şi aprecierii fundamentale ale publicului căruia i se adresează respectiva instanţă Afirmaţia potrivit căreia publicul conduce instituţiile este la fel de adevărată ca aceea care susţine că instituţiile conduc publicul Pentru a ilustra în ce măsură tind ziarele să accepte opiniile publicului lor, dispunem o anecdotă relatată de Rollo Ogden în Atlantic Monthly din iulie 1906, despre o scrisoare pe care Wendell Phillips27 dorea să o publice într-un ziar din Boston „Redactorul a citit scrisoarea şi a spus: —Domnule Phillips, este o scrisoare foarte bună şi interesantă şi o voi publica bucuros, dar aş vrea să fiţi de acord să eliminăm ultimul paragraf —Paragraful respectiv este raţiunea întregii scrisori, a răspuns Phillips Fără el, aceasta n- ar avea nici o semnificaţie —Înţeleg, a replicat editorul, şi aveţi dreptate! Sînt întru totul de acord cu dumneavoastră Totuşi, astfel de lucruri nu se spun public Dar, dacă insistaţi, voi publica scrisoarea aşa cum este Scrisoarea a fost publicată în dimineaţa următoare şi a fost însoţită de o notă editorială în care se afirma că este de neînţeles faptul că o minte atît de strălucită ca a autorului ei poate face afirmaţii atît de absurde ca acelea din ultimul paragraf “ Existenţa acestui fenomen este recunoscută H L Mencken admite faptul că publicul conduce presa în aceeaşi măsură în care presa conduce publicul „Scopul principal al tuturor – afirmă H L Mencken –, fie că fac pe profeţii, fie că bîrfesc pur şi simplu, este acela de a-i face pe plac mulţimii şi de a oferi un spectacol bun, iar, pentru a începe spectacolul, mai întîi este selectată o victimă care îşi merită soarta, ea urmînd să fie supusă unei torturi spectaculoase Aceasta a fost metoda jurnaliştilor pe vremea cînd acţionau doar pentru profit, cînd singura lor motivaţie era să îi facă pe cititori să le citească ziarul, dar şi cînd se luptau curajos şi dezinteresat pentru binele public, îndeplinind astfel misiunea cea mai înaltă a profesiei lor “28 Există exemple interesante, chiar dacă mai puţin cunoscute, de conlucrare complementară a unor forţe diferite În domeniul filmului, de exemplu, producătorii şi actorii, susţinuţi de presă, au luptat permanent împotriva cenzurii Fără îndoială că cenzurarea filmelor este, în latura sa practică, un handicap economic şi artistic Cenzura va exista în continuare, în ciuda atitudinii producătorilor, atîta timp cît publicul va fi dispus să accepte existenţa ei Publicul, pe ansamblu, a refuzat să participe la lupta împotriva cenzurii deoarece există credinţa, mai mult sau mai puţin articulată, potrivit căreia copiii, şi chiar şi femeile, ar trebui să fie protejaţi de imaginile şocante, cum ar fi comiterea unei crime, consumul de droguri, scenele picante şi alte fapte care pot ofensa privitorul sau pot determina comiterea, prin imitaţie, a unor acte nocive Înainte de prezentarea sa în America, în 1913, piesa Damaged Goods a fost analizată de către consilierul în relaţii publice care a ajutat la producerea ei El a considerat că Damaged Goods va fi un eşec dacă publicul care crede în educaţie şi adevăr nu va fi mai numeros decît publicul care condamnă menţionarea problemelor sexuale Producătorii, prin urmare, nu au încercat să educe publicul prezentîndu-i piesa pur şi simplu, ci le-au permis liderilor de grupuri şi 27 Celebru militant aboliţionist (1856-1937), cu o susţinută activitate publicistică (n tr ) 28 Atlantic Monthly, martie 1914 grupurilor interesate în educare să vină în ajutorul piesei lui Brieux şi, într-un fel, să gireze producţia Dovada că publicul şi instituţiile care influenţează opinia publică interacţionează poate fi găsită în exemplele de cărţi care au fost respinse din cauza dezaprobării populare la un moment dat, iar apoi au cunoscut succesul datorită cererii populare atunci cînd opinia publică s-a schimbat Printre aceste cărţi se numără lucrările religioase şi cele ştiinţifice timpurii Un exemplu recent este anunţul făcut de revista săptămînală Judge Publicaţia a declarat că susţine campania pentru vin şi pentru bere Revista a luat această atitudine deoarece credea în principiul libertăţii personale şi considera că publicul era în favoarea vinului şi a berii (băuturi alcoolice uşoare) ca alternativă la prohibiţie Judge credea că atitudinea sa îi va mulţumi pe cititori Deşi îşi propusese să scrie despre moralitatea jurnalistică, H L Mencken constată, ajuns la finalul articolului deja citat, că „a scris foarte mult despre moralitatea populară şi foarte puţin despre moralitatea jurnalistică Dar, cum am spus mai sus, cele două sînt una şi aceeaşi Ziarul trebuie să îşi adapteze pledoaria în funcţie de limitarea morală a clienţilor săi, aşa cum avocatul trebuie să îşi adapteze pledoaria în sala de judecată în funcţie de limitările juriului Poate că nici unul nu o face din plăcere, dar amîndoi trebuie să o facă pentru a cîştiga “ Deşi se numără printre cei care susţin că gustul publicului nu are nevoie de justificări, Ralph Pulitzer este de acord cu H L Mencken că opinia presei este stabilită de către public; el justifică „dezvăluirile“, deoarece „faptul că oamenii şi presa ar trebui să fie mai interesaţi de polemică decît de banalităţi, de acuze, decît vîndutul de castraveţi la grădinari, de atacuri, decît de laude inutile, nu este nici extraordinar, nici reprobabil “29 Chiar şi Francis E Leupp ajunge la concluzia potrivit căreia „orice am spune despre presa modernă în varianta sa cel mai puţin demnă de laudă, trebuie să admitem că ziarele, asemenea guvernelor, sînt imaginea fidelă a oamenilor pe care îi servesc Charles Dudley Warner 30 a mers o dată atît de departe încît a spus că, indiferent cît de îndoielnic este caracterul ziarului, el este întodeauna ceva mai bun decît cel al patronilor care îl susţin ”31 În mod similar, Rollo Ogden, unul dintre jurnaliştii americani cu o experienţă extrem de vastă şi de recunoscută, susţine că acest schimb între public şi presă este vital pentru o viziune justă despre jurnalismului american „Editorul nu îşi lansează nonşalant gîndurile în neant El aşteaptă ecoul vorbelor sale Relaţia cu susţinătorii săi seamănă destul de bine cu modul în care definea Gladstone legătura strînsă dintre orator şi audienţa sa Aşa cum vorbitorul primeşte de la ascultătorii săi elemente difuze pe care le înapoiază bine conturate, ziarul primeşte de la public în aceeaşi măsură în care el îi oferă Prea adesea primeşte murdării, pe care le dă înapoi în formă de noroi, dar acest lucru nu schimbă relaţia Acţiunea şi reacţiunea au loc tot timpul între presă şi patronii săi De aici rezultă că responsabilitatea pentru relele şi neajunsurile jurnalismului trebuie împărţită ”32 Aceeaşi interacţiune se produce în cazul tuturor celorlalte forţe care modelează opinia publică Predicatorul apără idealurile societăţii El îşi conduce turma acolo unde aceasta doreşte să fie condusă Ibsen creează o revoluţie cînd societatea este pregătită pentru ea Publicul răspunde muzicii de calitate şi filmelor mai bune şi impune astfel perfecţionarea acestora „Dă-le oamenilor ce îşi doresc“ este o afirmaţie doar pe jumătate adevărată Ceea ce îşi doresc şi ceea ce 29 Atlantic Monthly, iunie 1914 30 Scriitor şi jurnalist american (1829-1900) (n tr ) 31 Francis E Leupp, „The Waning Power of the Press, Atlantic Monthly, iulie 1910 32 Rollo Ogden, „Some Aspects of Journalism“, Atlantic Monthly, iulie 1906 primesc se amestecă printr-o alchimie misterioasă Presa, cititorii, ecranul şi publicul conduc şi sînt, la rîndul lor, conduşi Capitolul IV Puterea forţelor în interacţiune care formează opinia publică Influenţa oricărei forţe care încearcă să modifice opinia publică depinde de succesul cu care poate să coopteze puncte de vedere deja stabilite Între ipoteza potrivit căreia publicul este opac şi aceea care susţine maleabilitatea publicului există o cale de mijloc În mare măsură, presa, şcoala, biserica, filmul, reclama, conferinţele şi radioul se conformează cererilor publicului Dar, în egală măsură, publicul este influenţat de aceste medii de comunicare Unii analişti cred că publicul nu are alte opinii în afara celor deja furnizate de-a gata de diferite instituţii Din afirmaţiile lui H L Mencken şi ale altor autori rezultă, dimpotrivă, că ziarele şi celelalte medii nu au alte standarde decît cele oferite de public, deci ele nu influenţează în mod semnificativ gîndirea publică Adevărul, aşa cum am mai spus, se află undeva între aceste două poziţii extreme Cu alte cuvinte, consilierul în relaţii publice care reflectează asupra problema opiniei publice şi a relaţiilor publice va acorda aceeaşi importanţă celor doi factori ai opiniei publice în interacţiunea lor reciprocă Ray Stannard Baker afirmă că „în timp ce liderii (de la Conferinţa de la Versailles) afectau nepăsarea faţă opinia celorlalţi, nici un aspect al conferinţei nu i-a îngrijorat de fapt mai mult decît ştirile, opiniile şi speculaţiile publicate pe larg în fiecare seară şi decît reacţiile pe care acestea le generau imediat Problema a ceea ce se dă publicităţii a consumat foarte mult timp şi a generat tensiuni şi discuţii între liderii conferinţei A influenţat întreaga procedură şi, parţial, a dus la întîlnirea celor patru şefi de state în final într-o conferinţă secretă Punctul culminant al acestei situaţii – comunicatul italian al lui Wilson – a fost pe punctul să dizolve conferinţa şi a destabilizat un guvern Pericolul dezvăluirii publice, în altă ocazie, a schimbat cursul discuţiilor Nimic nu a preocupat conferinţa mai mult decît reacţia democraţiei faţă de diplomaţie ”33 Pentru asemenea cauze, industrile mari – filmul şi baseball-ul numărîndu-se printre ele – numesc în funcţia de director personalităţi cunoscute, pentru a convinge publicul de comportamentul onest şi responsabil al tutror membrilor lor Franklin Roosevelt, Will Hays34 şi Landis35 sînt astfel de personalităţi Un exemplu izbitor al acestei interacţiuni este ceea ce s-a întîmplat la Conferinţa de la Haga cu cîţiva ani în urmă Datorită consecinţelor Conferinţei de la Haga asupra publicului, oficialii au fost nevoiţi să permită accesul reprezentanţilor ziarelor la lucrări Pe 16 iunie 1922, Associated Press a anunţat de la Haga că ministrul de externe al Olandei, Van Karnebeek, a cedat în faţa dorinţei de informare a publicului admiţînd corespondenţi de presă Anunţul anterior potrivit căruia „presa nu poate avea acces“ a fost, conform ştirii, urmat de emisari care le-au cerut jurnaliştilor să aibă răbdare Articolele publicate în Olanda au evidenţiat faptul că modalitatea optimă de a asigura cooperarea publică era să-i permită publicului accesul Ministrul Van Karnebeek, care a fost la Washington, era pe deplin conştient de serviciul nepreţuit pe care presa internaţională l-a făcut acolo Un articol a evidenţiat faptul că declaraţiile publice „erau folosite 33 „Publicity at Paris“, New York Times, 2 aprilie 1922 34 Avocat şi om politic (1879-1954), numit în 1922 în fruntea unei asociaţii a producătorilor de film de la Hollywood (n tr ) 35 Kenesaw Mountain Landis (1866-1944), jurist amercan celebru, numit în 1920 responsabil al ligii de baseball din S U A (n tr ) chiar de către diplomaţi ca un instrument de testare a opiniei publice în legătură cu diferite proiecte oferite în cursul lucrărilor Nimeni nu îşi mai aminteşte cîte «baloane de încercare» au fost lansate în acest fel Fiecare delegaţie a menţinut birouri de presă care primeau informaţii actualizate în fiecare dimineaţă şi care le ofereau delegaţiilor informaţii corecte referitoare la starea de spirit de acasă Astfel, a reieşit că opinia mondială era pregătită şi nerăbdătoare să primească rezultatele conferinţei şi că grupurile individuale recalcitrante erau gata să se manifeste “ În legătură cu importanţa interacţiunii acestor forţe, voi cita din New York Evening Post din iulie 1922: „Importanţa presei în orientarea opiniei publice şi a cooperării dintre membrii presei şi oamenii care reprezintă în fapt opinia publică, aflată în continuă creştere începînd cu Conferinţa de Pace de la Paris, au fost accentuate de Lionel Curtis, care a sosit ieri cu vasul Adriatic pentru a vizita Institutul Politic care se deschide pe 27 iulie în Williamstown «Probabil pentru prima dată în istorie, oamenii a căror muncă este aceea de a forma opinia publică au fost puşi timp de cîteva luni sub acelaşi acoperiş cu oficialii care se ocupă de problemele internaţionale actuale Pe termen lung, politica externă este determinată de opinia publică La Paris era imposibil să nu fii impresiont de imensul avantaj al contactului strîns cu jurnaliştii care, prin presă, formează opinia publică şi a oamenilor ce trebuie să îşi exprime opinia în politica actuală »“ Universitatea Harvard, de asemenea, recunoscînd puterea opiniei publice asupra propriilor activităţi, a angajat de curînd un consilier în relaţii publice care să transmită clar publicului obiectivele acestei instituţii Instituţiile care formează opinia publică se conformează cererilor publicului Publicul le răspunde acestor instituţii într-o măsură la fel de mare O dovedesc lupte precum aceea dusă de Collier’s Weekly pentru controlul alimentelor Mişcarea Safety First a folosit toate formele de atragere a atenţiei, de la afişe la corespondenţa directă, de la conferinţe la măsuri legislative, de la filme la organizarea unor „săptămîni ale siguranţei“, pentru a provoca o schimbare treptată a atitudinii publicului, determinîndu-l să evite riscurile Fundaţia Rockefeller, care şi-a propus rezolvarea gravei probleme de sănătate reprezentată de viermii intestinali (frecventă în Sud şi nu numai), a reuşit modificarea obiceiurilor unui larg segment al populaţiei rurale prin analize, investigaţii, aplicarea principiilor medicale şi educaţie publică Modelarea opiniei publice trebuie să cuprindă şi punctele de vedere încetăţenite Acest lucru se aplică atît presei, cît şi altor forţe H L Mencken declară, dînd dovadă în acelaşi timp de cinism şi exactitate, că principala dificultate cu care se confruntă un ziar atunci cînd vrea să ducă politici independente şi responsabile „nu constă în orientarea consiliului director, ci în orientarea publicului care cumpără ziarul ”36 Ziarul New York Tribune, ca un exemplu de îndrăzneală editorială, evidenţiază într-o reclamă publicată în 23 mai 1922 că, deşi „ştirile nu se produc într-o ordine“ şi „ziarul trebuie publice toate ştirile, plăcute şi neplăcute“, fiecare ziar trebuie să fie conştient de faptul că pot fi operate selecţii şi că „în perioade de agitaţie şi deznădejde, un ziar are misiunea grea şi urgentă să menţină ridicat moralul comunităţii “ Într-adevăr, exemplele de situaţii în care ziarele au menţinut conştient un punct de vedere faţă de care publicul este ostil sau distant sînt frecvente şi aflate la îndemîna cititorilor 36 H L Mencken vorbind despre jurnalism, The Nation, 26 aprilie 1922 Uneori, chiar şi punctele de vedere încetăţenite pot fi schimbate Cele două ziare Sun din Baltimore îşi înfruntă publicul de ceva vreme, nu fără un oarecare succes Chiar şi un critic extrem de sever precum Oswald Garrison Villard recunoaşte că, deşi Baltimore este un oraş greu de deservit, cele două ziare Sun şi-au susţinut politica în mod curajos şi constant şi au refuzat să cedeze în faţa presiunilor de orice fel Pentru consilierul în relaţii publice acesta este un exemplu clar de schimb reciproc între public şi instituţiile care încearcă să modeleze opinia publică Cele două interacţionează în aşa fel încît uneori e greu să le distingi Publicaţiile World şi Evening World din New York se mîndresc cu următoarele campanii care sînt incluse în The World Almanac din 1922 Acestea reprezintă un exemplu pentru aceste interacţiuni „Conferinţa asupra Limitării Înarmării a fost stimulată de pledoaria publicaţiei World Avînd în minte, în 1921, îndemnul fondatorului său, Joseph Pulitzer, de a lupta întotdeauna pentru progres şi reformă şi acordînd prioritate campaniei pentru dezarmare, World a prezentat pe larg Conferinţa asupra Limitării Înarmării de la Washington… Măsuri legislative recomandate de World Î n timpul sesiunii legislative din 1921, la New York au fost adoptate multe măsuri legislative recomandate de World Una dintre cele mai importante realizări ale acestui ziar a fost adoptarea unei rezoluţii care prevedea lărgirea atribuţiilor Comitetului Imobiliar Lockwood (Lockwood Housing Committee), permiţîndu-i acestuia să intre pe piaţa de capital în funcţie de situaţia pieţei imobiliare World a contribuit la aprobarea legii împotriva speculanţilor de bilete de teatru De asemenea, a contribuit la adoptarea unor modificări legislative pentru anularea legii privind trecerea la ora de primăvară sau de toamnă, astfel încît municipalităţile să poată decide singure în această privinţă A avut succes în campania sa împotriva unor aspecte ale Legii prohibiţiei, cum ar fi posibilitatea de percheziţie şi confiscare World a prezentat date despre Ku Klux Klan Numărul din 6 septembrie al publicaţiei World a iniţiat publicarea unei serii de articole care făceau dezvăluiri despre Ku Klux Klan Douăzeci şi şase de publicaţii din Statele Unite s-au alăturat ziarului; unele au fost invitate să participe, iar altele au cerut ziarului World dreptul de a folosi articolele Toate aceste ziare au realizat că singura raţiune a publicării de către World a acestor articole era binele public A fost dorinţa lor să participe, şi World este mîndru că ziarele au cerut doar să fie sigure de acurateţea şi justeţea obişnuite înainte de a porni pe drumul cooperării World se mîndreşte că, pe toată durata demersului său, nu a fost impresionat de ameninţări şi nici nu a fost deturnat prin presiuni de la intenţia sa de a prezenta faptele cu onestitate şi fără exagerare Schimbări în Legea rutieră În urma unei campanii pentru reducerea numărului de accidente în oraşul şi în statul New York, World a obţinut o victorie, legii rutiere fiindu-i aduse modificări Ziarul a publicat articole în exclusivitate, prezentînd seriile motoarelor şi taloanelor maşinilor furate zilnic în acest oraş, şi a pornit o campanie împotriva taximetrelor ilegale şi a şoferilor şi proprietarilor neasiguraţi Realizările ziarului Evening World Evening World şi-a continuat campania împotriva monopolului cărbunelui şi a preţurilor mari la cărbune din New York – o stare de fapt care a fost prezentată constant şi susţinut în articolele ziarului După consultări cu senatori importanţi din Washington, au fost introduse mai multe proiecte legislative pentru ameliorarea situaţiei “ Am lăsat ziarul World să se prezinte singur ca un exemplu pentru realizările multor publicaţii în calitatea lor de lideri ai mişcărilor publice Ziarul New York Evening Post este un alt exemplu, aflîndu-se de multă vreme în fruntea cererii populare pentru asistenţă şi control vocaţional Consilierul în relaţii publice nu se poate baza în munca sa doar pe acceptarea principiului conform căruia publicul şi autorităţile sale interacţionează El trebuie să treacă dincolo de acest principiu şi să descopere raţiunile pentru care opinia publică există independent de biserică, şcoală, presă, conferinţe, filme, precum şi măsura în care opinia publică afectează aceste instituţii şi invers El trebuie să afle care sînt stimulii la care opinia publică răspunde mai uşor Studiul instanţelor care oglindesc gîndirea publică – presa, filmele, conferinţele etc – îi va arăta care sînt standardele acestora şi ale grupurilor cărora li se adresează Însă nu este de-ajuns Pe lîngă aceste date, consilierul în relaţii publice trebuie să dispună şi de o cunoaştere exhaustivă a principiilor care guvernează acţiunile individuale şi colective Pentru a putea determina cu cîtă uşurinţă vor accepta indivizii şi grupurile modificări ale unor puncte de vedere sau politici pe care ei le-au impus deja asupra mediilor lor, consilierul în relaţii publice are mai întîi nevoie de un studiu fundamental al psihologiei individuale şi de grup Nici o idee sau opinie nu este un factor izolat Ea este înconjurată şi influenţată de precedente, autorităţi, obiceiuri şi de toate celelalte motivaţii umane Pentru o viziune lucidă asupra funcţiilor, puterii şi utilităţii sociale ale consilierului în relaţii publice, este de o importanţă vitală să înţelegem clar principiile de bază cu care lucrează acesta Capitolul V O înţelegere a fundamentelor motivaţiei publice este necesară pentru activitatea consilierului în relaţii publice Înainte de a defini motivaţiile fundamentale ale societăţii, doresc să menţionez semnele exterioare pe care psihologii îşi bazează studiile asupra condiţiilor Obiceiurile psihologice, sau, cum le numeşte Walter Lippmann, „stereotipurile“, sînt prescurtări prin care este minimizat efortul uman Ele sînt înţeles, atît de clar şi la un nivel atît de comun, încît oricine va reacţiona imediat la menţionarea unui stereotip din propria sa experienţă Cuvintele „capitalist“ sau „cercetaş“ trezesc anumite imagini în mintea celui care le aude Aceste imagini sînt mai uşor de înţeles decît o descriere detaliată Cîntăreaţă, avocat, politican, detectiv, finanţist sînt concepte clare şi care pot fi definite cu uşurinţă Cu toţii avem stereotipuri care minimizează nu numai obiceiurile noastre de gîndire, ci şi rutina obişnuită a vieţii Walter Lippmann consideră că stereotipurile care stau la baza codului după care trăiesc diferite secţiuni ale publicului „determină în mare măsură ce tip de fapte vom vedea şi în ce lumină le vom vedea“ De aceea – afirmă el –, „în ciuda celor mai bune intenţii, politica de ştiri a unui ziar tinde să susţină politica editorială a acestuia, un capitalist vede un anumit tip de fapte şi anumite aspecte ale naturii umane – le vede cu adevărat –, oponentul său socialist vede alt tip şi alte aspecte, iar fiecare îl consideră pe celălalt lipsit de logică sau rău intenţionat, deşi adevăratele diferenţe dintre ei ţin de percepţie «În America nu există clase sociale», scrie un jurnalist american «Istoria tuturor societăţilor de pînă acum este istoria luptei de clasă», se afirmă în Manifestul comunist Cel care gîndeşte asemenea acestui jurnalist va observa cu claritate faptele care îi confirmă concepţiile şi nu le va observa decît într-un mod vag şi ineficient pe cele care i le contrazic Cel care gîndeşte după concepţiile comuniste nu numai că va căuta alte lucruri, dar va vedea în cu totul alte nuanţe ceea ce vede şi jurnalistul “ Stereotipul stă, în mare măsură, la baza muncii unui consilier în relaţii publice Să încercăm să determinăm originea stereotipului – să vedem de ce are o influenţă atît de mare şi de ce, din punct de vedere practic, este atît de dificil să influenţezi sau să schimbi stereotipurile ori să încerci să înlocuieşti un set de stereotipuri cu altul Everett Dean Martin încearcă, în cartea sa The Behavior of Crowds, să răspundă unor astfel de întrebări Prin „mulţimi“, Martin nu înţelege doar o agregare fizică a unui număr de persoane, ci mai degrabă o stare de spirit, „acea condiţie mentală care apare uneori, atunci cînd oamenii gîndesc şi acţionează împreună, fie în momentul în care membrii grupului sînt împreună şi se află în contact unul cu celălalt, fie în timp, atunci cînd se influenţează reciproc într-un anumit mod prin intermediul unei organizaţii, al unui partid sau al unei secte, al presei etc “ Motivaţiile comportamentului social se bazează pe instinctele individuale Instinctele individuale, pe de altă parte, trebuie să lase loc nevoilor de grup Everett Dean Martin înfăţişează societatea ca pe o adunare de oameni care şi-au sacrificat libertatea individuală pentru a face parte din grup Faptul că indivizii din grup îşi sacrifică libertatea îi îndeamnă pe aceştia să se opună schimbării fundamentelor codului de grup Deoarece cu toţii au făcut anumite sacrificii, se dezvoltă motive pentru care se insistă permanent asupra unor asemenea sacrificii Compartimentul de „rezistenţă la logică“ este rezultatul acestui refuz al schimbărilor „Ceea ce a fost construit cu atîtea sacrificii nu poate fi distrus cu uşurinţă Prin urmare, fiecare grup îşi consideră standardele definitive şi indiscutabile şi tinde să respingă ca nejustificate toate standardele contrare sau diferite Chiar şi înţelegerea corectă, critică a cererilor mulţimii adverse este descurajată, poate pentru că se consideră, pe bună dreptate, că exercitarea facultăţii critice este în egală măsură periculoasă pentru integritatea mulţimii, iar aceasta preferă să rămînă întreagă şi să se stingă decît să rişte dizolvarea, chiar cu promisiunea îndepărtării unei revoluţii De aceea romanii doreau să creadă că creştinii venerau un cap de măgar Catolicii din Evul Mediu, chiar şi cei de la curtea papei Leon X, nu au înţeles semnificaţia revoltei din Germania de Nord Foarte mulţi au văzut în Reformă doar dorinţa călugărului Luther de a se însura…”37 Martin consideră că principala satisfacţie pe care o are individul din faptul că este membru al unui grup este aceea a vanităţii sale, a unui mai mare respect de sine Teoriile freudiene pe care se sprijină în mare măsură Martin în argumentaţia sa duc la concluzia că ceea ce a spus Henry Watterson despre suprimarea ştirilor se aplică în aceeaşi măsură suprimării dorinţei individuale Rezultatul acestei suprimări sociale asupra unei persoane normale este producerea unui individ care se conformează într-o asemenea măsură standardelor grupului său încît să poată rămîne fără probleme membru al acestuia 37 The Behavior of Crowds, p 193 Oricum, tendinţa instinctelor şi dorinţelor care nu se încadrează astfel în conduită este, într-un fel sau altul, atunci cînd condiţiile sînt favorabile, aceea de a căuta anumite modalităţi de eliberare sau satisfacere Pentru individ, majoritatea acestor modalităţi de eliberare nu sînt la îndemînă El nu poate, de exemplu, să-şi urmeze instinctul de a se bate fără să încalce legea Singura eliberare la care poate spera individul este aceea care presupune, într-o măsură oricît de mică, aprobarea camarazilor săi De aceea, Martin consideră psihologia şi activitatea mulţimii „rezultatul forţelor ascunse într-un psihic personal şi inconştient al membrilor mulţimii, forţe care sînt eliberate mai ales de adunările sociale de un anumit tip “ Mulţimea îi permite individului să se exprime după dorinţa sa şi fără ingrădire Martin mai spune: „Orice mulţime «se împinge în faţă» pe sine, se înalţă în slăvi, are un discurs oracular, un aer de superioritate morală şi, atît cît îi stă în putinţă, va avea o atitudine arogantă faţă de ceilalţi Observăm că orice grup şi secţiune a societăţii, în măsura în care se poate percepe ca o mulţime, pretinde că este «poporul» “ Ca o ilustrare a principiului „împingerii în faţă“ (boosting), Everett Dean Martin evidenţiază predispoziţia majorităţii grupurilor de a se angaja într-un conflict de un fel sau altul cu grupuri opuse „Nimic nu atrage atenţia generală şi nu pune stăpînire pe mulţime atît de uşor precum o întrecere, de orice fel – afirmă Martin Mulţimea îşi identifică inconştient membrii cu unul sau altul dintre competitori Succesul îi permite mulţimii cîştigătoare să-şi clameze triumful în faţa învinşilor O asemenea acţiune devine simbolică şi este folosită pentru sporirea sentimentului de importanţă a propriului ego În societate, acest egoism tinde să ia forma dorinţei de dominare “ Potrivit lui Martin, acesta este motivul pentru care „ori de cîte ori se încearcă recrutarea de susţinători pentru o anumită mişcare sau pentru un anumit punct de vedere, liderii îşi asumă şi reiterează în mod intuitiv certitudinea victoriei finale “ Două lucruri evidenţiate de Everett Dean Martin mi se par foarte importante În primul rînd, Martin evidenţiază, avînd perfectă dreptate, că gîndirea mulţimii nu este cîtuşi de puţin limitată la cei ignoranţi „Orice clasă – afirmă el – se poate comporta ca o mulţime; de fapt, de obicei o face atîta timp cît în joc sînt interesele sale de clasă “ Gîndirea mulţimii se manifestă şi în absenţa unei aglomerări fizice de oameni Acest lucru este important pentru înţelegerea problemelor cu care se confruntă consilierul în relaţii publice, deoarece el trebuie să fie mereu conştient de faptul că cititorii reclamelor, destinatarii scrisorilor, ascultătorul unui discurs la radio, cititorul ziarelor de dimineaţă participă, într-un mod misterios, la gîndirea mulţimii Cînd Bergson a venit în America, cu aproape un deceniu în urmă, oamenii s-au îngrămădit la cursurile lui, atît la cele ţinute în engleză, cît şi la cele în franceză Era evident că mulţi dintre studenţii care au urmat conştiincioşi întregul curs nu au înţeles aproape nimic din ce li se spusese Comportamentul lor a fost un exemplu de gîndire a mulţimii Toată lumea a citit Main Street38 Fiecare cititor în parte a încercat să reacţioneze cu o gîndire a mulţimii Toţi oamenii au simţit aşa cum au crezut că trebuie s-o facă Scandalurile legate de iniţieri, unde gîndirea mulţimii a creat o brutalitate de care nu ar fi fost capabili nişte indivizi izolaţi, au loc nu numai în frăţiile din cadrul a ceea ce Everett Dean Martin numeşte „clasele de jos“, ci şi în frăţii ale tinerilor educaţi, din colegii, şi în ordinele fraternale ale oamenilor de afaceri şi profesioni ştilor de succes Un exemplu mai limpede este jocul de fotbal, cu manifestările sale de gîndire a mulţimii într-un grup limitat de indivizi Ku Klux Klan-ul a avut printre susţinătorii săi violenţi unele din cele mai „bune“ familii din localităţile afectate de acest fenomen 38 Roman realist al lui Sinclair Lewis (1885-1951), publicat în 1920, care înfăţişează viaţa clasei de mijloc americane (n tr ) Mulţimea este o stare de spirit care îşi face loc în societate şi în indivizi aproape tot timpul Ceea ce capătă contur în vremuri de stres, de mare agitaţie e prezent în mintea indivizilor aproape mereu şi explică în parte de ce opinia populară este atît de categorică şi atît de intolerantă faţă de punctele de vedere contrare Profesorul universitar adîncit în studiul său într-o zi liniştită de vară poate să reacţioneze ca o unitate a gîndirii mulţimii la fel de bine ca orice membru al unui grup din Texas sau Georgia care susţine linşajul În cartea sa Instincts of the Herd in Peace and War39, William Trotter ne oferă mai mult material de studiu El discută cauzele profunde şi rezultatele tendinţelor de „turmă“, punînd accentul pe coeziunea acesteia Tendinţa grupului de standardizare a obiceiurilor indivizilor şi de atribuire a unor motivaţii logice acestora este un factor important în munca consilierului în relaţii publice Punctul de vedere dominant – conform lui Trotter –, care transformă un punct de vedere raţional într-un adevăr axiomatic, ia naştere şi îşi trage puterea din faptul că obţine susţinerea turmei pentru punctul de vedere individual Ceea ce explică faptul că numeroase idei sînt atît de uşor de popularizat „Principala calitate a turmei este omogenitatea ”40 Semnificaţia biologică a omogenităţii rezidă în ideea de supravieţuire Puterea unei haite de lupi este puterea combinată a membrilor săi Punctul de vedere al „turmei“ este efectul omogenităţii Unul dintre rezultatele psihologice ale omogenităţii este faptul că singurătatea fizică este o adevărată teroare pentru animalul gregar şi că adeziunea la turmă are ca efect un sentiment de securitate La om, această teamă de singurătate creează o dorinţă de identificare cu turma în ceea ce priveşte opiniile Aici găsim – afirmă William Trotter – „impulsul de neînlăturat pe care omenirea l-a arătat pentru împărţirea în clase Fiecare dintre noi este constrîns, în opiniile şi în comportamentul său, în probleme de distracţie, religie şi politică, să obţină susţinerea unei anumite clase, a unei turme ”41 În continuare, William Trotter afirmă: „Efectul acestui lucru va fi acela că doar doar sugestiile care vin din partea turmei vor fi acceptabile Este foarte important de observat că această sugestibilitate a turmei nu este generală, ci se aplică doar acelor sugestii ale turmei care sînt certificate drept acceptabile de către acţiunea instictului, iar omul este, de exemplu, în mod limpede insensibil la sugestiile experienţei Istoria a ceea ce se numeşte, destul de pompos, progresul uman ilustrează acest lucru la fiecare pas Dacă privim în urmă la dezvoltarea motorului cu abur, de pildă, nu se poate să nu fim uimiţi de evidenţa extremă a fiecărui pas înainte şi de obstinaţia refuzului cu care a fost întîmpinată asimilarea acestuia, pînă cînd maşina aproape că s-a inventat singură ”42 Instinctul gregar al omului influenţează adesea comportamentul într-un mod remarcabil de complex, dar este caracterizat de toate calităţile acţiunii instinctive Un asemenea comportament este de obicei raţionalizat, dar acest lucru nu îi ascunde adevăratul caracter Putem crede sincer că votăm pentru republicani pentru că am analizat personal şi obiectiv, cu maximă luciditate, problemele discutate în campania politică Însă este la fel de probabil că îi votăm pe republicani pentru ca am făcut acelaşi lucru şi cu un an înainte sau pentru că platforma 39 W Trotter, Instincts of the Herd in Peace and War 40 Ar trebui explicat de la bun început că William Trotter nu foloseşte termenul „turmă“ cu un sens depreciativ El abordează întregul subiect din punctul de vedere al biologului şi compară instinctul gregar al omului cu acelaşi instinct al unor forme inferioare de viaţă 41 W Trotter, op cit , p 32 42 Ibid lor politică conţine declaraţii de principiu, indiferent cît de vagi, care ne trezesc o puternică reacţie emoţională sau pentru că vecinul, de care nu ne place, îi votează pe democraţi Walter Lippmann remarcă: „De obicei, întîi definim şi abia după aceea vedem, nu invers În lumea exterioară, explozivă, zgomotoasă, confuză, alegem din dezordine ceea ce este definit deja pentru noi şi tindem să percepem ceea ce cultura noastră ne-a arătat deja, într-o formă stereotipă ”43 William Trotter citează cîteva exemple de raţionalizare: mecanismul care „îi permite doamnei din Europa care poartă cercei în urechi să zîmbească în faţa barbarismului femeii de culoare care poartă cercei în nas”44 şi procesul care îi permite englezului „amuzat de respectul unui şef de trib african faţă de joben ca un atribut esenţial al statutului să ignore faptul că el însuşi se comportă identic atunci cînd merge la biserică purtînd acelaşi simbol măreţ“ Tendinţa gregară a omului, potrivit lui William Trotter, are cinci caracteristici comune la toate animalele gregare 1 „Este intolerant şi se teme de singurătate, fizică şi psihică ”45 Acelaşi impuls care îl conduce pe un bizon în turmă şi pe un om în oraş necesită din partea celui din urmă un simţ al identificării spirituale cu turma Omul nu se simte în largul său decît atunci cînd face parte dintr-o mişcare 2 „Este mai sensibil la vocea turmei decît la orice altă influenţă “ William Trotter ilustrează această trăsătură într-un paragraf care merită citat în întregime: „[Vocea turmei] îi poate inhiba sau stimula modul de a gîndi şi comportamentul Ea este sursa codului său moral, a sancţiunilor etice şi filozofice Îi poate da energie, curaj şi tărie, şi i le poate lua la fel de uşor Îl poate face să- şi accepte propria pedeapsă şi să-l îmbrăţişeze pe executantul ei, să îndure sărăcia, să se supună tiraniei şi să suporte foamea fără să se plîngă Nu numai că-l poate face să accepte greutăţile şi suferinţa, dar îl poate face să accepte ca adevărată explicaţia potrivit căreia suferinţa sa, care putea fi prevenită, este cît se poate de dreaptă şi blîndă Această culme a puterii pe care o are influenţa turmei este poate dovada cea mai incontestabilă a naturii profund gregare a omului “ 3 „Este supus pasiunilor mulţimii în violenţa sa şi pasiunilor turmei în panica sa “ 4 „Este remarcabil de susceptibil faţă de conducere “ William Trotter evidenţiază faptul că nevoia de conducere este adesea satisfăcută de o calitate care nu se supune analizei şi care, prin urmare, satisface mai degrabă un anumit impuls decît cerinţele raţiunii 5 „Relaţiile cu semenii depind de recunoaşterea sa ca membru al turmei “ Tendinţa gregară, crede William Trotter, este fundamentală din punct de vedere biologic El consideră că reacţia turmei nu este limitată limitată la manifestările publice precum panica sau violenţa colectivă, ci este un factor constant în toate sentimentele şi judecăţile umane Analizînd rezultatele sensibilităţii indivizilor faţă de punctul de vedere al turmei, William Trotter afirmă, pînă la un punct, că „a crede trebuie să fie o tendinţă naturală a omului imposibil de eradicat, sau, altfel spus, o afirmaţie, pozitivă sau negativă, este acceptată mai uşor decît este respinsă, în afara cazului în care sursa sa este total disociată de turmă Omul nu este, prin urmare, influenţabil doar în anumite momente, nici măcar în panică şi atunci cînd se află în mulţime, sub hipnoză şi aşa mai departe, ci mereu, oriunde şi sub orice circumstanţe “ Influenţarea oamenilor de către idei care fac parte din standardele grupurilor lor nu a putut fi mai succint exprimată decît prin vechiul dicton „Cînd eşti la Roma să faci precum romanii“ Psihologii au definit pentru consilierul în relaţii publice instrumentele fundamentale ale gîndirii individuale şi relaţia acesteia cu reacţiile grupului Am văzut care sînt motivaţiile gîndirii individuale – motivaţiile gîndirii grupului Am văzut care sînt caracteristicile individului şi ale 43 Public Opinion, p 81 44 W Trotter, op cit , p 38 45 Ibid , pp 122 sqq (s m ) grupului în gîndire şi în acţiune Toate aceste lucruri au fost trecute în revistă, chiar dacă în treacăt, deoarece constituie baza cunoaşterii pentru consilierul în relaţii publice Aplicarea lor va fi discutată mai tîrziu Capitolul VI Grupul şi turma sînt mecanismele esenţiale ale schimbării publice Instituţiile care modelează opinia publică continuă să se opună unui fond care este un factor de control în sine Vom vorbi despre adevărata trăsătură a acestui fond de control mai tîrziu Să examinăm cîteva exemple care îi demonstrează existenţa, pentru a putea arunca apoi o privire asupra originii şi standardelor sale Înseşi instituţiile care se presupune ar trebui să contribuie la formarea opiniei publice sînt controlate de standarde puternice Trebuie să înţelegem originea, funcţionarea şi puterea acestor instituţii pentru a înţelege instituţiile în sine şi efectele lor asupra publicului Urmărind interacţiunea dintre instituţii şi public, observăm un adevărat cerc al supunerii şi conducerii (leadership) Presa, şcoala şi alţi lideri de opinie funcţionează, de fapt, pe un teren pe care nu îl controlează în întregime Să luăm din nou presa drept exemplu Faptul că, adesea, aceasta nu este în stare să ajungă la un rezultat asupra căruia diverşii membri ai instituţiilor de presă să fie de acord în unanimitate evidenţiază faptul că ea însăşi funcţionează într-un mediu pe care nu îl poate controla în totalitate Motoul ziarului New York Times – „Toate ştirile care sînt potrivite pentru publicare“ – subliniază acest lucru Standardele publicabilului pe care le au editorii exprimă punctul de vedere al unei mase de cititori şi le permit ziarelor să atingă şi să menţină tiraje mari şi să aibă succes financiar Însuşi faptul că ziarele trebuie să se vîndă este o dovadă că acestea trebuie să satisfacă publicul şi, într-o anumită măsură, să i se supună În presă întîlnim o tendinţă – cît se poate de umană – spre compromis, între a da publicului ceea ce acesta doreşte şi a-i da ceea ce ar trebui să dorească La fel se întîmplă în muzică, acolo unde artişti precum McCormack46 sau Rahmaninov îşi popularizează lucrările Sau în teatru, acolo unde directorii, producătorii şi dramaturgii colaborează la modificarea subiectului, a situaţiilor şi finalurilor, astfel încît publicul să vadă ceea ce doreşte să vadă La fel se întîmplă şi în artă, arhitectură, film Este valabil şi pentru conferinţe sau predicile din amvon De exemplu, aşa-zişii predicatori radicali reuşesc de obicei să îşi transmită ideile radicale doar atunci cînd adepţii lor sînt gata să le accepte viziunile Reverendul Percy Stickney Grant a constituit o mare problemă pentru susţinătorii ordinii ecleziastice doar pentru că exista un număr foarte mare de membri ai parohiei sale nerăbdători să-i audă şi să-i accepte cuvîntul O altă dovadă a faptului că forţele care modelează opinia publică sînt puternic influenţate de mediul exterior este modul în care ziarele selectează ştirile Publicul cere, de fapt, ca anumite tipuri de fapte să fie omise Problema majoră a oricărui ziar – selecţia ştirilor zilei dintr-un maldăr de materiale care ajung pe birourile redacţiei – ilustrează nevoia de a examina motivaţiile cărora li se supun redactorii în procesul de selecţie Într-o reclamă extrem de interesantă publicată de New York Tribune în 19 aprilie 1922, redactorii ziarului au expus problema cît se poate de limpede Reclama se intitulează „Ce s-a mai întîmplat în acea zi?“ şi conţine următorul text: 46 John McCormack (1884-1945), tenor american de origine irlandeză (n tr „Doamna Caillaux a fost judecată la Paris pentru uciderea lui Gaston Calmette În Long Island, o femeie a fost împuşcată în circumstanţe misterioase în timpul unei vizite nocturne în cabinetul unui doctor Patruzeci şi cinci de trăsuri au fost tîlhărite în Parcul Yelowstone de către doi bandiţi mascaţi, care au jefuit 165 de turişti Crimă pasională, crimă misterioasă, crimă de aventură, un public avid – şi pînă la urmă toate acestea au dispărut din ziare Publicul le-a uitat Ca ştiri, aceste evenimente parcă nici nu s- ar fi întîmplat Altceva s-a întîmplat În ziua în care doamna Caillaux a fost achitată, Austria a declarat război Serbiei Rusia a mobilizat paisprezece corpuri de armată la graniţa germană şi preţul grîului în această ţară a explodat Toate ştirile publicate de un ziar sînt influenţate de celelalte evenimente petrecute în acea zi Dacă are loc un cutremur în ziua în care anunţi logodna fiicei tale, fotografia ei poate să nu mai încapă în pagină Jucătorul de golf care a nimerit gaura dintr-o lovitură în ziua meciului dintre Dempsey şi Carpentiér a fost un ghinionist: pe pagina sportivă nu a mai fost loc şi pentru el Cînd apar ştiri importante, cele secundare trebuie să dispară Cînd ştirile importante sînt puţine, cele secundare revin pe prima pagină Un om foarte important a ales seara de duminică pentru a participa la un eveniment monden Ziua de luni este de obicei o zi slabă pentru ştiri, deşi unele evenimente importante, scufundarea Titanicului, de exemplu, au fost telegrafiate duminică seara Toate ziarele îşi doresc ştiri importante Cînd acestea lipsesc, este cu adevărat nevoie de muncă de redactare pentru a le degaja dintre ştirile mai puţin importante Ceea ce citeşti în zilele fără ştiri importante îţi fixează opiniile despre ţara ta şi despre concetăţeni Abia în ştirile lipsite de senzaţional vezi lumea şi judeci, corect sau greşit, adevărata valoare a persoanelor şi a evenimentelor Importanţa pe care o acordă ziarul tău unei întîmplări îţi afectează gîndirea şi caracterul, ca şi gîndirea şi caracterul copiilor tăi Deoarece puţine obişnuinţe zilnice sînt atît de puternice precum aceea de a citi ziarul “ Toate subiectele menţionate în reclama din Tribune erau ştiri adevărate Compararea ziarelor din acea zi va arăta incontestabil mari diferenţe în ceea ce priveşte modul în care au fost tratate aceste subiecte şi importanţa acordată fiecăruia Baza selecţiei a fost în mod clar standardul general al cititorilor fiecărui ziar în parte Şi această selecţie a ideilor care urmează să fie prezentate are loc în orice mediu de comunicare conştientă Existenţa acestei selecţii a fost recunoscută de mult timp Astfel, într-un articol din Athlantic Monthly din februarie 1911, profesorul Hargar, fost decan al Departamentului de Jurnalism al Universităţii Kansas, atrage atenţia asupra acestui fenomen, în cazul ziarelor, şi evidenţiază faptul că „domeniul ziarului este unul al selecţiei ştirilor Ce anume va fi selectat din tot ce se întîmplă într-o zi? Materialele aruncate sînt mai numeroase decît cele care sînt folosite Ziarul New York Sun este scris pentru un public tot atît de bine definit ca şi acela al unei publicaţii tehnice În afara ştirilor zilei, el acordă atenţie faptelor care se încadrează în schema sa de abordare şi, deşi există atîtea ştiri care îi pot umple coloanele cu materiale intersante, foarte multe evenimente sînt lăsate deoparte New York Evening Post se adresează unui alt public şi este redactat în consecinţă Ziarele World şi Journal au structuri cu totul diferite şi publică ştiri care sînt prezentate pe scurt sau ignorate de alte publicaţii Jurnalistul trebuie să sorteze ştirile, să aleagă dintr-un material bogat ceea ce cere tradiţia ziarului, şi atît de abundente sînt proviziile, încît poate cu uşurinţă să pregătească un festin fără a sărăci oferta pieţei Fără să-şi dea seama, el devine un gurmand rafinat şi ştie că nu va trece nici o zi care să nu-i dea ocazia să se înfrupte după pofta inimii ”47 Walter Lippman face aceeaşi observaţie El afirmă: „Fiecare ziar este, atunci cînd ajunge la cititor, rezultatul unei întregi serii de selecţii în privinţa subiectelor care urmează a fi publicate, a locului pe care îl vor avea în ziar, a întinderii lor şi a importanţei pe care o vor avea Nu există criterii obiective, ci convenţii Luaţi două ziare apărute în acelaşi oraş, în aceeaşi dimineaţă Un ziar va titra: «Marea Britanie promite ajutor Berlinului împotriva agresiunii franceze Franţa bate în retragere» Celălalt titrează: «Iubirea secretă a domnului Stillman» Preferinţa cititorului ţine de gust, dar nu doar de gustul editorului Ţine de ceea ce acesta consideră că va atrage atenţia unei anumite categorii de cititori pentru o jumătate de oră ”48 Scena americană se înclină întotdeauna în faţa cererilor publicului şi îi atribuie în mod conştient acestuia schimbările cărora li se supune Caracterul reclamei ţine, cu siguranţă, de cererile publicului, şi reclama falsă a fost eliminată aproape în întregime Cinematograful a răspuns, de asemenea, gustului public şi presiunii publice, în ceea ce priveşte filmele prezentate şi, chiar, în anumite situaţii, în ceea ce priveşte tipul de acţiune care poate fi tratat De aceea, este evident că instituţiile care influenţează opinia publică sînt nevoite să se confrunte cu un background care constituie şi un factor de control Vom studia în continuare care este adevărata natură a acestui background Capitolul VII Punerea în practică a acestor principii William Trotter, Everett Dean Martin şi alţi autori pe care i-am citat confirmă ceea ce arată şi experienţa consilierului în relaţii publice – şi anume că publicul la care consilierul vrea să ajungă şi cauza pe care o reprezintă trebuie să aibă în comun o anumită reacţie de grup şi o anumită tradiţie Această legătură este necesară pentru interacţiunea simpatetică dintre cele două Din momentul în care există aceste baze comune, pot fi făcute multe pentru a le fructifica sau a le distruge Este la fel de neadevărat să considerăm că opinia publică este construită pe cît este să considerăm că opinia publică guvernează instanţele care o modelează Consilierul în relaţii publice trebuie să conştientizeze permanent faptul că aceste limitări ale eficacităţii sale vor exista întotdeauna Chiar şi „liderii“, oamenii care au fost selectaţi de mase pentru „a conduce naţiunea“, sînt atenţi la cel mai mic semn de împotrivire din partea maselor Predicatorii, consideraţi liderii morali ai parohiei lor, se supun şi ei opiniei publice Criticii care susţin aceste puncte de vedere extreme asupra opiniei publice confundă prea uşor cauza cu efectul Legătura dintre orator şi audienţă nu este una pe care o crează oratorul El poate să o intensifice sau, printr-un discurs lipsit de tact, să o rupă, dar nu o poate crea din nimic Margaret Sanger, un lider al luptei pentru educaţia în privinţa planificării familiale, este entuziastă cînd se adresează unui public aprobator Cînd, dimpotrivă, încearcă să-şi impună punctul de vedere în faţa unui public care are o aversiune preconcepută faţă de aceste idei, ea poate fi agresată, chiar şi fizic Tot astfel, un bărbat care ar vorbi despre reforma penitenciară atunci cînd publicul este răscolit de un val de crime deosebit de grave nu ar reuşi să provoace reacţia dorită Pe de altă parte, atunci cînd Marie Curie, co-descoperitoarea radiumului, a venit în 47 Bleyer, The Profession of Journalism, p 269 48 Public Opinion, p 354 America, a găsit o ţară pregătită să o întîlnească, datorită efortului intens al unei mari corporaţii din industria radiumului şi al unui comitet de femei condus de Marie B Meloney de a informa publicul în legătură cu importanţa vizitei sale Dacă ar fi venit cu doi ani mai devreme, nimeni nu ar fi fost interesat, în afara cîtorva oameni de ştiinţă Un incident istoric care ilustrează interacţiunea dintre lider şi public este răsturnarea de situaţie căreia a trebuit să-i facă faţă contraamiralului Dewey Deşi era un erou al războiului dintre Spania şi America, el şi-a înstrăinat simpatia populară oferindu-i soţiei sale o casă care îi fusese dăruită de nişte admiratori Dintr-un motiv sau altul, publicul nu a putut accepta raţiunile fireşti ale contraamiralului Astfel, nu putem spune, aşa cum au afirmat cu destulă vehemenţă anumite persoane, că opinia publică poate fi controlată de consilierul în relaţii publice Consilierul în relaţii publice nu are nevoie să convingă oamenii să îşi schimbe punctul de vedere sau să continue să împărtăşească punctul de vedere dominant Punctul de vedere dominant devine dominant prin faptul că satisface anumite nevoi umane, reale sau presupuse Alături de scenarist, de predicator, de politician, de dramaturg, consilierul în relaţii publice contribuie la formarea gîndirii publicului La fel de adevărat este faptul că publicul formează modul de a gîndi al jurnalistului, al pamfletarului, al scenaristului, al predicatorului şi al politicianului Adesea, principala direcţie a gîndirii publice este de neschimbat pentru lideri În cartea sa Istoria omenirii (Story of Mankind), Hendrik Van Loon creionează un tablou al acţiunii şi interacţiunii dintre Napoleon I şi publicul său într-un mod care poate demonstra ideea noastră Cînd Napoloen i-a condus pe oameni în direcţia pe care aceştia o doreau, spre democraţie şi egalitate, el a fost un lider de succes şi un erou, afirmă Van Loon Cînd, spre sfîrşitul domniei sale, s-a îndreptat spre un scop cu care publicul nu era de acord şi pe care dorea să-l uite, şi anume apropierea de casa de Bourbon, Napoleon a întîlnit o rezistenţă de neînfrînt Piesa Damaged goods a putut să-i facă pe americani să accepte cuvîntul „sifilis“ deoarece consilierul în relaţii publice le-a proiectat ideea igienei sexuale acelor grupuri şi sectoare ale publicului care erau gata să o accepte Opinia publică este rezultatul interacţiunii a două forţe Acest lucru ne-ar putea ajuta să vedem mai clar poziţia pe care consilierul în relaţii publice o deţine în raport cu lumea în general şi care sînt factorii care intră în domeniul său şi cu ajutorul cărora îşi îndeplineşte munca Ne-am ocupat mai îndeaproape de mecanismul fundamental al gîndirii individului şi de relaţiile sale cu gîndirea grupului deoarece consilierul în relaţii publice, în munca sa în aceste domenii, trebuie să facă permanent apel la cunoştinţele sale despre psihologia individuală şi de grup Consilierul în relaţii publice poate apărea, mai întîi, ca reprezentant al unor lucruri încetăţenite atunci cînd siguranţa lor se clatină sau cînd este nevoie ca acestea să fie consolidate, şi apoi ca reprezentant al grupului care urmăreşte să se impună Walter Lippmann afirmă că propaganda depinde de cenzură Din punctul meu de vedere, cei doi termeni se află mai degrabă într-o relaţie inversă Propaganda este un efort direcţionat şi cu un scop precis, acela de a înfrînge cenzura – cenzura gîndirii de grup şi reacţia turmei Cetăţeanul obişnuit este cel mai eficient cenzor din lume Propria sa gîndire este cea mai puternică barieră dintre el însuşi şi fapte Propriile sale „compartimente de rezistenţă la logică“, absolutismul său sînt obstacolele care îl împiedică să vadă în termenii experienţei şi gîndirii, şi nu în termenii reacţiei de grup Pregătirea consilierului în relaţii publice îi permite acestuia să iasă din propriul său grup pentru a putea avea o privire imparţială asupra unei anumite probleme şi să-şi folosească cunoştinţele despre gîndirea individului şi a grupului pentru a proiecta punctul de vedere al clientului său PARTEA A III-A Tehnică şi metodă Capitolul I Publicul poate fi atins doar prin medii de comunicare încetăţenite Cînd Statele Unite au fost create din mici grupuri sociale cu tradiţii comune şi o arie geografică şi socială restrînsă, a fost relativ simplu pentru cel care propunea un anumit punct de vedere să i se adreseze publicului său în mod direct Dacă reprezenta o idee socială sau politică, el putea, în secolul al XVIII-lea, să-şi difuzeze broşurile fără prea mari dificultăţi în întreaga Nouă Anglie Putea convinge cu ziarele şi broşurile sale toate cele treisprezece colonii Aceasta deoarece moştenirea acestor grupuri le făceau sensibile la aceiaşi stimuli Un om, remarcă Walter Lippmann, putea să cristalizeze de unul singur voinţa comună a ţării sale în vremea lui Astăzi, nici cel mai puternic supraom creat pînă acum de omenire nu poate avea aceleaşi rezultate în Statele Unite Populaţia a crescut Ariile geografice s-au extins Lumea a devenit tot mai eterogenă E foarte probabil ca un grup dintr-o zonă dată să nu aibă un trecut comun, tradiţii comune şi nici o coeziune în gîndire Din cauza acestor elemente, cel care propune un punct de vedere în zilele noastre trebuie să angajeze un expert care să îl reprezinte în faţa societăţii, un expert care să ştie cum să ajungă la grupuri cu totul diferite din punctul de vedere al idealurilor, obiceiurilor şi chiar al limbii Această necesitate e cea care a dus la dezvoltarea profesiei de consilier în relaţii publice Trebuie înţeles faptul că acela care propune un anumit punct de vedere, fie că acţionează singur, fie că e sfătuit de un consilier în relaţii publice, trebuie să utilizeze căile de abordare existente Condiţiile moderne sînt de o asemenea natură încît nu este posibilă construirea unor organe independente Inovatorii şi inovaţiile nu îşi pot crea propriile canale de comunicare Ei trebuie să folosească în cea mai mare parte presa cotidiană, revistele, circuitul de conferinţe, mediile de reclamă, reţelele cinematografice şi alte căi de comunicare a ideilor deja existente Consilierul în relaţii publice, acţionînd în numele grupurilor pe care le reprezintă, trebuie să atingă diversele majorităţi şi minorităţi prin tipurile de abordări care le sînt specifice acestora Dacă acest consilier în relaţii publice reuşeşte să prezinte ideile şi faptele în faţa publicului în ciuda caracterului eterogen al societăţii, în ciuda multiplelor probleme psihologice şi geografice, a dificultăţii – financiare sau de altă natură – de a atinge şi de a influenţa populaţii de milioane de oameni, dacă poate trece peste aceste dificultăţi printr-o înţelegere abilă a situaţiei, profesia sa este valoroasă din punct de vedere social Omogenitatea absolută, avînd ca rezultat uniformitatea totală a reacţiei publice şi individuale, nu este de dorit Pe de altă parte, acordul asupra unor scopuri sociale largi este esenţial pentru progres Acordul asupra unor scopuri economice generale poate fi la fel de benefic Fără un asemenea acord, fără scopuri comune nu poate exista progres, iar unitatea se destramă Cei care au reuşit să menţină ridicat moralul naţional în timpul războiului nu au pierdut niciodată din vedere aceste nevoi fundamentale, fie că au îndemnat întreaga naţiune să accepte raţionalizarea şi să renunţe la zahăr, fie că au stimulat confecţionarea de haine pentru soldaţi sau activităţile Crucii Roşii şi donaţiile Walter Lippmann citează trei moduri de a obţine o coeziune a intereselor particulare şi locale care creează unitate naţională şi socială Consilierul în relaţii publice se foloseşte doar de a treia Prima metodă descrisă este cea a „finanţării şi subvenţiilor“ Este o metodă larg folosită, care se sprijină pe anumite organe legislative pentru a menţine coeziunea De exemplu, cercetarea metodelor folosite în paralel cu taxele menite să sprijine construirea unor oficii poştale locale sau amenajarea unor porturi fluviale pare a evidenţia faptul că reprezentantul unei comunităţi promite de obicei ajutorul reciproc membrului unei alte comunităţi dacă acesta, în schimb, va fi de acord cu el în altă problemă Această metodă întăreşte sentimentul că toţi cei implicaţi colaborează, deşi ei pot să nu acţioneze pentru interesele fundamentale ale ţării Tot astfel, primarul unui oraş poate lua anumite măsuri pentru a-i mulţumi pe profesori El se va aştepta ca profesorii să îl susţină cu altă ocazie, în alt proiect A doua metodă citată de Walter Lippmann este „guvernarea prin teroare şi supunere”49 A treia metodă este „guvernarea bazată un sistem de informare, analiză şi responsabilitate atît de dezvoltat încît «cunoaşterea circumstanţelor şi a raţiunilor de stat» este generală Sistemul autocrat se află în declin Sistemul bazat pe susţinerea voluntară este la începuturile dezvoltării sale şi, astfel, calculînd perspectivele asocierii în grupuri largi de oameni, într-o ligă a naţiunilor, în sisteme de cooperare economică sau în uniuni federale de state, gradul de coagulare a unei conştiinţe comune determină măsura în care cooperarea depinde de forţă sau de alternative mai blînde, cum ar fi sprijinul financiar şi diversele avantaje Secretul marilor oameni de stat, precum Alexander Hamilton50, este acela că ei ştiu cum să calculeze aceste principii “ Metoda educării prin informare, pe care Statele Unite, de exemplu, s-au bazat în mare măsură, s-a evidenţiat prin crearea, în timpul războiului, a unor instituţii precum Comitetul Informării Publice Consilierul în relaţii publice i-a prezentat publicului, în mediile alese de el, informaţia necesară pentru a înţelege scopurile şi idealurile naţionale legate de război George Creel şi organizaţia sa au atins grupuri mari, reprezentînd toate segmentele naţiunii, prin toate metodele moderne de comunicare Dar nici chiar în Statele Unite nu s-a renunţat la celelalte două metode de obţinere a coeziunii De fapt, metoda cel mai puţin folosită în oricare dintre ţările beligerante a fost aceea a „guvernarii bazate pe un sistem de informare, analiză şi responsabilitate atît de dezvoltat încît «cunoaşterea circumstanţelor şi a raţiunilor de stat» să fie generală“ Acest eşec nu s-a produs în grupurile mici, organizate ineficient, ci în rîndul reprezentanţilor structurilor sociale celor mai avansate Dacă aşa s-a întîmplat în cazul celor mai bine organizate grupuri sociale, să ne gîndim la problemele cu care se confruntă grupurile sociale, economice, educaţionale sau politice în timp de pace, atunci cînd încearcă să atragă atenţia publicului asupra unor idei noi Nenumărate exemple scot la iveală dificultăţile cu care se confruntă orice grup atunci cînd încearcă să obţină acceptarea ideilor sale Dezvoltarea Statelor Unite pînă la întinderea şi diversitatea din prezent a sporit dificultatea coagulării unei voinţe comune asupra oricărui subiect, deoarece a sporit tendinţa naturală a oamenilor de a se împărţi în mulţimi cu puncte de vedere opuse Această dificultate este sporită şi mai mult de faptul că, adesea, aceste mulţimi trăiesc în lumi cu tradiţii, morală şi 49 Public Opinion, p 292 50 Alexander Hamilton (1757?-1804), om de stat şi comandant militar american, care a elaborat politica fiscală a Statelor Unite în perioada de după Războiul de Independenţă (n tr ) credinţe diferite Dificultatea fizică a comunicării face ca distanţa dintre diferitele grupuri să fie şi mai mare Concluziile lui William Trotter din studiul său asupra instinctului gregar sînt revelatoare în această privinţă El afirmă că „puterea enormă pe care o are omul de a reacţiona într-un mod variat implică, pentru folosirea la maximum a tuturor avantajelor gregarităţii, o putere de intercomunicare de o precizie fără precedent Este clar că nu au apărut încă decît dovezi minime ale unei asemenea puteri şi că acestui defect i se datorează acele trăsături ale societăţii care atrag nemulţumirea omului de ştiinţă şi dezgustul filantropului ”51 Pe vremea cînd muncitorul avea aceeaşi origine ca şi patronul său, problemele legate de muncă, de exemplu, puteau fi discutate în termeni care erau înţeleşi de ambele părţi Astăzi, United States Steel Corporation trebuie să depună un efort imens pentru a-şi prezenta punctul de vedere în faţa miilor de angajaţi de origine sud-europeană, nord-europeană sau americană În timpul Conferinţei de Pace, Cehoslovacia dorea să facă apel la cehii şi slovacii din America, dar aceştia formau un grup vag şi risipit în multe oraşe din întreaga ţară Consilierul în relaţii publice care a fost angajat pentru a atinge această populaţie risipită a trebuit, de aceea, să-şi adapteze mesajele astfel încît să fie înţelese logic şi emoţional de către cei educaţi şi de către cei needucaţi, de către cei din oraşe şi de către cei de la ţară, de către muncitori şi profesionişti Cu aceeaşi problemă, sub un aspect diferit, s-a confruntat consilierul în relaţii publice care a trebuit să promoveze grupul rus de balet Diaghilev, care nu era cunoscut de către public A fost nevoit, prin urmare, să învingă dificultăţile generate de tradiţiile şi gusturile diferite din punct de vedere geografic şi artistic, de indiferenţa faţă de noutate şi de interesul pe care îl prezentau deja alte forme de distracţie Grupurile dominante din zilele noastre se află într-o poziţie mult mai sigură decît cel mai puternic autocrat de acum cîteva sute de ani, deoarece astăzi inerţia care trebuie înfrîntă pentru a disloca aceste grupuri este cu mult mai mare Pentru a se putea obţine un rezulştat, trebuie abordaţi şi aduşi la consens foarte mulţi oameni, cu tot atîtea puncte de vedere Consensul poate fi asigurat doar prin găsirea celui mai important numitor comun, iar acest lucru este dificil în cazul unui grup mare şi neomogen O campanie de atingere a publicului foarte simplă şi larg difuzată a fost angajată recent de către căile ferate Au fost folosite afişe foarte explicite care să trezească instinctul de precauţie la traversarea liniilor de cale ferată Atunci cînd guvernul a încercat să obţină locuri de muncă pentru foştii combatanţi, consilierul în relaţii publice a trebuit să li se adreseze eficient şi rapid atît angajatorilor, cît şi foştilor soldaţi, găsind punctele comune din cîmpul lor vast de interese A ales să facă apel la sentimentele fundamentale de loialitate, corectitudine şi patriotism pentru a fi înţeles şi a obţine rezulatate efective Dominarea nu mai este un produs al armatelor, al flotelor, al bogăţiei sau al unei anumite politici, ci se bazează pe obţinerea unităţii, pe de o parte, şi pe faptul că opoziţia este, adeseori, dezbinată, pe de altă parte Alegerea reprezentanţilor în Congres este o instituţie atît de puternic încetăţenită, încît nici o forţă din zilele noastre nu o poate înlătura Mai exact, de ce oare au rămas cele două partide, cel republican şi cel democrat, forţele dominante atît de mult timp? Doar administraţia preşedintelui Theodore Roosevelt a părut să le eclipseze pentru un timp, iar evenimentele petrecute de atunci încoace au arătat că Roosevelt a fost cel care a repurtat succesul, şi nu partidul său În ciuda unor campanii desfăşurate în ani de zile, Partidul Fermierilor şi Muncitorilor şi Partidul Socialist nu au reuşit să devină nici măcar opozanţi notabili ai 51 Instincts of the Herd in Peace and War, p 62 grupurilor instituţionalizate Dezbinarea forţelor care încearcă să înlăture grupurile dominante poate fi observată zilnic în orice domeniu al vieţii noastre – politic, moral şi economic Un punct de vedere nou, deşi se confruntă cu dificultatea de a unifica un grup pentru o voinţă sau acţiune concertată, rareori poate institui medii noi prin care să ajungă la acei oameni care trebuie să primească mesajele E posibil ca reclamele şi broşurile să acopere întreaga ţară, cu anumite costuri Instituirea unui nou serviciu de conferinţe pentru a atinge publicul ar fi scumpă şi ar avea un succes limitat Înfiinţarea unui post de radio independent pentru a transmite o idee ar fi dicifilă şi probabil mult prea scumpă Producerea unui film şi înfiinţarea unei firme de distribuţie ar dura prea mult şi ar fi foarte dificilă şi scumpă, admiţînd că ar fi posibilă Dificultatea instituirii şi creării unor canale noi de abordare a publicului poate fi înţeleasă cel mai bine prin examinarea principalelor medii accesibile consilierului în relaţii publice care doreşte să direcţioneze gîndirea publică spre problemele grupului pe care îl reprezintă Pentru a ne da seama de dificultatea instituirii unui nou mediu pentru reprezentarea unui punct de vedere, va trebui să schiţăm o imagine a situaţiei ziarelor şi revistelor din Statele Unite în zilele noastre Americanii s-au obişnuit cu servicii foarte bune din partea presei Ei cer standarde ridicate nu numai în privinţa aspectului ziarelor, ci şi în privinţa informaţiilor Cotidianul trebuie să le furnizeze subiecte locale, naţionale şi internaţionale interesante şi importante În activităţile complexe ale vieţii moderne, ziarul trebuie să găsească şi să selecteze subiectele care îi interesează pe cititorii săi Trebuie, de asemenea, să le ofere ştiri proaspete Oricît de vagă poate fi definiţia ştirilor în sine, o trăsătură general admisă este aceea că ele trebuie să fie proaspete Costurile înfiinţării unui ziar de mare circulaţie, care va avea puterea de a obţine ştiri, de a le tipări şi de a le difuza, sînt atît de mari încît diversele grupuri nu mai pot avea propriile lor instituţii de exprimare Biserica Ştiinţei Creştine nu se bazează pe publicaţia ei, admirabilă, de altfel, Christian Science Monitor, pentru a-şi aborda propriul public şi pentru a cuceri publicuri noi Chiar şi atunci cînd subiectul tratat ar avea nevoie de un ziar partizan, precum în cazul unui partid politic, rezultatele obţinute printr-un demers atît de costisitor şi de laborios justifică rareori acest efort În cartea sa Making a Newspaper (Alcătuirea unui ziar), John L Given evidenţiază costurile mari pe care le implică publicarea unui cotidian central În raport cu aria lor de acoperire şi venitul potenţial, cotidianele mici se confruntă, fără îndoială, cu aceleaşi probleme economice Given afirmă că „puţine persoane care nu au avut de-a face cu elaborarea unui ziar ştiu cît de mari sînt costurile necesare pentru a crea o publicaţie sau pentru a continua tipărirea unei publicaţii deja existente Numai utilajele şi serviciul de distribuţie ar putea necesita o investiţie de mai multe sute de mii de dolari – un ziar din New York a avut nevoie de un milion de dolari pentru utilaje –, materia primă necesită bani permanent iar salariile implică mulţi bani pentru mult timp Pentru un ziar nou, bugetul de salarii al redacţiei este extraordinar de mare, deoarece redactorii şi reporterii care sînt angajaţi la publicaţii solide îşi schimbă greu locul de muncă şi pot fi atraşi doar de un salariu substanţial O mare parte dintre ziarele nou înfiinţate dispar destul de repede, şi acelea care se autofinanţează sînt mai puţine decît se crede în general Trei milioane de dolari este o sumă care cu greu poate acoperi astăzi cheltuielile înfiinţării unui ziar de primă mărime în New York, cu două ediţii pe zi, într-un tiraj de 75 000 de exemplare fiecare, şi care să fie şi profitabil Apărînd pe o piaţă în care există deja ziare puternice şi neavînd trăsături care să le recomande publicului în mod special, cele două ediţii ar putea să continue să piardă bani timp de douăzeci de ani Dacă ţinem seama de faptul că în New York există manageri care sînt obligaţi să estimeze cheltuieli săptămînale de aproape 50 000 de dolari, putem înţelege posibilitatea unor pierderi mari Ar mai fi de adăugat şi faptul că în New York există ziare al căror preţ poate ajunge la 10 milioane de dolari ”52 Tratînd acelaşi subiect, Oswald Garison Villard observă scăderea numărului de ziare în marile oraşe şi evidenţiază pericolul iminent al apariţiei unui monopol al ştirilor în Statele Unite El afirmă: „Mulţi analişti sînt îngrijoraţi de faptul că situaţia presei, caracterizată de costurile ridicate şi de această tendinţă de monopol, îi va împiedica pe oamenii mînaţi de pasiune şi sentiment să înfiinţeze ziare noi Ce pot spera susţinătorii unor reforme radicale şi nepopulare dacă nu-şi pot permite să-şi înfiinţeze propriile publicaţii, aşa cum au procedat aboliţioniştii sau fondatorii Partidului Republican, într-un răstimp foarte scurt şi cu bani puţini?”53 Consilierul în relaţii publice trebuie să-şi segmenteze în permanenţă mesajul către public şi să-l prezinte prin intermediul unor canale cît mai diverse Faptul că aceste canale trebuie să fie cele existente deja reprezintă atît o limitare, cît şi un avantaj Oamenii acceptă faptele care le parvin prin canalele existente Doresc să audă lucruri noi pe căile cu care sînt obişnuiţi Nu au nici timpul, nici dispoziţia de a căuta fapte care nu le sînt imediat accesibile Prin urmare, expertul trebuie să-şi ofere sfaturile în primul rînd în legătură cu tipul de acţiune care îl poate ajuta pe clientul său şi, în al doilea rînd, trebuie să folosească mediile de comunicare încetăţenite pentru a-i prezenta publicului un anumit punct de vedere Acest lucru se aplică fie că este vorba de o majoritate sau de o minoritate, de o personalitate veche sau nouă, de instituţii sau grupuri care doresc să schimbe, prin modificare sau sporire, bagajul de cunoştinţe sau opinia publicului Capitolul II Grupurile sociale care se întrepătrund, deplasarea continuă a grupurilor, schimbarea condiţiilor şi flexibilitatea naturii umane vin cu toate în ajutorul consilierului în relaţii publice Consilierul în relaţii publice lucrează cu opinia publică Opinia publică este produsul minţilor individuale Gîndirea individuală formează gîndirea de grup Iar ordinea încetăţenită a lucrurilor este menţinută de inerţia grupului Trei factori îi permit consilierului în relaţii publice să înfrîngă această inerţie Aceştia sînt: faptul că societatea este alcătuită din grupuri care se întrepătrund, deplasarea continuă a grupurilor şi schimbarea condiţiilor fizice la care reacţionează grupurile Toate acestea sînt rezultatul unei flexibilităţi inerente a naturii umane individuale Societatea nu este împărţită în două, aşa cum consideră mulţi Unii văd societatea modernă împărţită în capital şi muncă Feministele văd lumea împărţită în bărbaţi şi femei Cei flămînzi văd bogaţi şi săraci Misionarul vede păgîni şi credincioşi Dacă societatea ar fi împărţită în două grupuri, şi nu mai multe, atunci schimbările nu s-ar putea petrece decît prin acţiuni violente Să presupunem, de exemplu, că avem de-a face cu o societate împărţită în capital şi muncă La o minimă analiză, se poate vedea că acesta dintîi nu este un grup omogen Există o diferenţă între punctele de vedere şi interesele lui Elbert H Gary 54 şi ale lui John D Rockefeller Jr , pe de o parte, şi cele ale proprietarilor de mici magazine, pe de altă parte De asemenea, apar împrejurări în care chiar şi în interiorul unui grup există divergenţe mari şi o situaţie de concurenţă 52 John L Given, Making a Newspaper, pp 306-307 53 Press Tendencies and Dangers“, Atlantic Monthly, ianuarie 1918 54 Elbert Henry Gary (1846-1927), om de afaceri american, preşedinte şi fondator al Federal Steel Company (n tr ) În grupul capitalului, în problema taxelor vamale, de exemplu, comerciantul cu un venit net de zece mii de dolari pe an poate avea o poziţie radical diferită faţă de producătorul cu un venit comparabil În anumite privinţe, capitalistul este un consumator În alte privinţe, el este un muncitor Multe persoane sînt muncitori şi capitalişti în acelaşi timp Un exemplu este muncitorul foarte bine plătit care mai are venituri şi din obligaţiuni sau din diverse acţiuni la corporaţii industriale Pe de altă parte, aşa-numiţii muncitori nu formează un grup omogen, cu absolut aceleaşi interese Situaţia economică pe care o oferă munca fizică poate să nu difere de cea pe care o oferă munca intelectuală Totuşi, există o diferenţă tradiţională de puncte de vedere, care desparte aceste două grupuri Din nou, cîmpul mai îngust al muncii fizice, grupul reprezentat de Federaţia Americană a Muncii (American Federation of Labor), este deseori opus în afinităţi şi interese grupului reprezentat de Muncitorii Industriali din Întreaga Lume (Industrial Workers of the World) Chiar şi în cadrul Federaţiei Americane a Muncii există mai multe grupuri Mecanicul de locomotivă, care face parte din unul dintre cele mai mari sindicate, are interese diferite de cele ale minerului care aparţine Sindicatului Minerilor din America Fermierul face parte dintr-o clasă în sine Totuşi, el poate fi, pe rînd, arendaş, proprietarul unui teren întins sau a unei parcele mici Acel grup numit atît de vag „publicul“ este format din oameni de toate felurile şi situaţiile, în funcţie de punctul de vedere al individului care priveşte sau clasifică Acest lucru se aplică şi subdiviziunilor mai mari sau mai mici ale publicului Consilierul în relaţii publice trebuie să ţină cont de faptul că există multe grupuri şi că există o întrepătrundere foarte clară a grupurilor De aceea, el poate folosi multe tipuri de mesaje pentru a atinge unul sau altul dintre grupuri, pe care le subdivide pentru a-şi îndeplini cît mai bine scopurile Federaţia pentru Susţinerea Ajutorării Evreieşti a organizat recent o campanie care urmărea să strîngă milioane de dolari pentru un fond numit United Building Directorii campaniei ar fi putut subdivide societatea în două grupuri, grupul evreilor şi cel al neevreilor, sau ar fi putut considera că există oameni bogaţi care pot dona şi oameni săraci care nu pot dona Dar ei au observat că grupurile pe care vor să le abordeze se întrepătrund Au analizat atent aceste grupuri şi le-au împărţit în grupuri care au interese de afaceri comune De exemplu, au format un grup de medici stomatologi, un grup de bancheri, un grup de agenţi imobiliari, un grup de croitori, un grup de proprietari de case de film şi de teatre şi aşa mai departe Abordînd fiecare grup în parte cu cel mai puternic mesaj la care membrii săi ar fi putut răspunde, organizaţia a primit susţinerea indivizilor care formau grupurile Au fost valorizate aspiraţiile sociale ale grupului, ambiţiile de a conduce grupul, dorinţa de competiţie şi tendinţele filantropice ale indivizilor care făceau parte din aceste grupuri Faptul că aceste grupuri se întrepătrund i-a oferit, de asemenea, consilierului în relaţii publice posibilitatea de a-i aborda pe toţi indivizii prin apeluri care erau orientate nu numai către calitatea lor de membri ai grupului profesional în care fuseseră încadraţi, ci şi către calitatea lor de membri ai altor grupuri De exemplu către calitatea de filantrop, de cetăţean interesat de problemele publice sau de evreu practicant Datorită acestei întrepătrunderi a grupurilor, organizaţia şi-a putut atinge scopul cu mai mult succes Societatea este formată dintr-un număr aproape infinit de grupuri, ale căror diverse interese şi dorinţe se suprapun şi se influenţează reciproc în mod inevitabil Acelaşi om poate fi în acelaşi timp membru al unei secte religioase minoritare, susţinător al partidului politic dominant, muncitor – în sensul că îşi cîştigă existenţa prin munca sa – şi capitalist – în sensul că are venituri din investiţii imobiliare sau financiare Într-o problemă care implică secta religioasă din care face parte, se va solidariza cu un anumit grup Într-o situaţie care implică alegerea preşedintelui Statelor Unite, el se va solidariza cu un alt grup Într-o problemă economică ce opune capitalul şi munca ar fi aproape imposibil să anticipăm care-i va fi poziţia Progresul rezultă din interacţiunea continuă a acestor grupuri şi a intereselor lor conflictuale, iar consilierul în relaţii publice ţine seama tocmai de acest lucru atunci cînd susţine o cauză O mişcare numită „The Go-Getters“ („Descurcăreţii“), fondată de o revistă, atît pentru a se menţine în atenţia publicului, cît şi pentru a stimula activitatea comercială, a obţinut o acceptare rapidă în întreaga ţară datorită faptului că a abordat comercianţi de toate felurile, pentru că fiecare grup avea membri care aparţineau, de asemenea, unui grup mai mare, cel al comercianţilor Să analizăm grupul celor care închiriază loje la Opera Metropolitană El este format din oameni bogaţi, dar această clasificare economică nu este singura posibilă, doarece se presupune că bărbaţii şi femeile care merg acolo sînt melomani Dar putem, din nou, să adîncim această clasificare şi să descoperim că grupul cuprinde şi iubitori de artă Cuprinde sportivi Cuprinde comercianţi şi bancheri Sînt şi filozofi Sînt şi automobilişti şi fermieri de plăcere Cînd Baletul Rus a venit în America, cea mai mare parte a acestui grup a asistat la spectacole, dar, urmărindu- şi publicul, consilierul în relaţii publice s-a bazat pe întrepătrunderea grupurilor şi a abordat întreaga audienţă posibilă prin interacţiunea diferitelor interese de grup Iubitorul de artă a fost stimulat prin faptul că a auzit despre balet prin intermediul grupului său de iubitori de artă sau prin publicaţiile de artă şi prin faptul că i-au fost prezentate imagini ale costumelor şi decorurilor Iubitorul de muzică, al cărui interes putea fi stimulat prin prezentarea unor fotografii, a mai fost influenţat şi citind despre muzică Fiecare a auzit despre Baletul Rus în termenii unuia sau mai multor mesaje şi a avut o reacţie faţă de balet datorită acestor mesaje Este greu de spus care dintre ele a avut un efect mai mare asupra gîndirii individuale Fără îndoială că, datorită faptului că societatea este alcătuită din grupuri întrepătrunse, au fost abordaţi şi influenţaţi mai mulţi indivizi decît dacă baletul ar fi fost prezentat doar ca un act artistic bine executat Folosirea acestei caracteristici a societăţii a fost ilustrată recent de reprezentanţii unei fabrici de textile care dorea să sporească interesul publicului faţă de mătase Ei au înţeles, desigur, că femeile reprezintă potenţialul public cumpărător, dar au înţeles şi că femeile care formau publicul erau şi membre ale altor grupuri Prin urmare, mătasea le-a fost prezentată membrelor cluburilor de femei ca un simbol al modei Femeilor care vizitau muzee mătasea le-a fost prezentată ca artă În şcoli, aceasta a devenit subiectul unei lecţii despre viermii de mătase Pentru cluburile de artă, mătasea a devenit culoare şi design Pentru ziare, evenimentele care aveau loc în filaturi au devenit subiecte importante de ştiri Fiecare grup de femei a fost abordat din perspectiva interesului său principal Profesoara a fost abordată în clasă ca educator, iar în afara şcolii ca membru al unui club de femei A citit reclamele la mătase în calitatea ei de cititor de ziare şi a admirat mătasea ca membru al grupului de femei care viziteată muzee Femeia care stătea acasă a intrat în contact cu mătasea prin intermediul copilului ei Toate aceste grupuri alcătuiau piaţa potenţială pentru mătase, abordată astfel în termenii mai multor mesaje individuale Acestea sînt implicaţiile de care trebuie să ţină seama consilierul în relaţii publice, care, în demersul său, nu trebuie piardă din vedere întrepătrunderea şi interacţiunea dintre diversele grupuri Din punctul de vedere al societăţii, această situaţie implică faptul că progresul se produce rareori prin aceea că un grup renunţă la vechile idei de către în favoarea unora noi; progresul are loc mai degrabă prin reorientarea gîndirii indivizilor din aceste grupuri în raport cu ceilalţi membri şi în raport cu toţi membrii societăţii Tocmai această întrepătrundere a grupurilor – varietatea, inconsecvenţa angajamentelor mentale, sociale şi psihologice ale omului obişnuit – face ca trecerea de la o stare de lucruri la alta sau de la un mod de a vedea lucrurile la altul să se petreacă treptat Puţini oameni fac parte dintr-un singur grup pe durata întregii lor vieţi Omul obişnuit este membru temporar al unui număr mare de grupuri Aceasta este una dintre cele mai puternice forţe care contribuie la progresul societăţii, deoarece are ca efect receptivitatea şi spiritul deschis Modificarea rezultată din inconsecvenţa angajamentelor indivizilor poate fi accelerată şi direcţionată printr-un efort intenţionat Aceste schimbări, atît de subtile încît sînt observate abia după mult timp la nivelul societăţii, pot fi folosite pentru obţinerea unor rezultate în direcţia dorită Consilierul în relaţii publice trebuie să ţină neapărat seama de condiţiile externe, care se schimbă permanent Asemenea schimbări implică modificarea intereselor şi punctelor de vedere ale celor pe care îi afectează Poate fi astfel modificată reacţia grupului şi a individului Consilierul în relaţii publice poate, de asemenea, să modifice rezultatele condiţiilor externe care s-au schimbat, atrăgînd atenţia asupra lor şi interpretîndu-le în funcţie de interesele celor afectaţi Radioul poate fi luat ca exemplu Din punctul de vedere al muncii consilierului în relaţii publice, radioul este un mediu nou de abordare a unui segment enorm al publicului Consilierul în relaţii publice trebuie să poată estima, de asemenea, ce diferenţă de viziune va induce sau a indus radioul în fiecare secţiune a publicului la care ajunge Va trebuie să ţină cont, de exemplu, de faptul că, datorită radioului, fermierul obişnuit se află într-un contact mult mai strîns decît înainte cu ceea ce se întîmplă în lume De asemenea, în cazul în care clientul său ar fi, de exemplu, un mare producător de aparate de radio care doreşte să accelereze modificarea condiţiei externe pentru a-şi extinde afacerea, consilierul în relaţii publice ar putea lărgi cîmpul, sfera de activitate şi eficienţa radioului Sau ar putea să sublinieze importanţa acestui nou instrument şi să-i sporească prestigiul, îndeplinindu- şi astfel mult mai bine misiunea prin modificarea condiţiilor Condiţiile care au suferit schimbări pot induce modificări ale punctului de vedere al publicului, lucru ce poate fi ilustrat de o campanie a băncilor de economii pentru încurajarea depozitelor bancare Această campanie a avut succes la acea vreme tocmai datorită faptului că inflaţia a obligat publicul să înţeleagă înţelepciunea mesajului difuzat şi să acţioneze în consecinţă Un alt exemplu de modificare a punctului de vedere al publicului datorită unei condiţii care a suferit schimbări este solicitarea adresată guvernului de către Comitetul Executiv al Camerei de Muncă şi Comerţ din New York de a prelua căile ferate Proprietatea publică a fost un subiect preferat al discuţiilor de catedră pentru mai mult de două decenii, dar rareori a atras atenţia marelui public Totuşi, greutăţile create de ultima grevă a feroviarilor u dus la o receptivitate mai mare a spiritului public faţă de această idee Avionul devine, treptat, un factor important în viaţa de zi cu zi a oamenilor Nu putem decît să bănuim ce va însemna pentru psihologia populaţiei faptul că navetiştii se vor putea stabili pe arii aflate la distanţe de sute de kilometri de oraşe Oraşele ar putea înceta să existe, rămînînd simple centre industriale Vor exista grupuri mai mari şi interese mai largi Vor fi mai puţine bariere geografice Cînd a fost folosit pentru prima dată automobilul, conducerea acestuia era un sport periculos şi palpitant Astăzi constatăm că automobilul a modificat concepţia fundamentală asupra vieţii de zi cu zi a mii de oameni, atît din mediul urban, cît şi din cel rural Datorită lui, multe dintre zonele de la ţară nu mai sînt izolate A sporit posibilitatea de şcolarizare în aceste zone A determinat construirea a milioane de kilometri de şosele foarte bune Ca importanţă şi semnificaţie, condiţiile modificate pot fi naţionale, precum introducerea peste noapte a legii prohibiţiei, sau locale, precum decretul unui căpitan de poliţie din Coney Island care le interzice femeilor să se scalde fără ciorapi Însă consilierul în relaţii publice trebuie să ţină seama de toate aceste condiţii modificate, dacă ele privesc fie şi în cea mai mică măsură publicul său specific Elementele fundamentale ale naturii umane – dorinţele, instinctele şi tendinţele înnăscute – sînt predeterminate Dar direcţiile în care acestea pot fi orientate printr-o influenţare abilă sînt infinite Natura umană se supune uşor modificărilor Mulţi psihologi au încercat să delimiteze părţile componente ale naturii umane şi, deşi terminologia lor nu este aceeaşi, ei se încadrează, mai mult sau mai puţin, între aceleaşi coordonate Printre instinctele universale întîlnim instinctul de conservare, care include nevoia unui adăpost, nevoile sexuale şi de hrană E de ajuns să răsfoim paginile oricărei reviste pentru a vedea modul în care afacerile moderne se folosesc de aceste trei nevoi fundamentale pentru a constrînge publicul pe care îl abordează Reclama companiei American Radiator, cu acel cămin cconfortabil, cu familia strînsă în jurul radiatorului, în timp ce afară furtuna se dezlănţuie, apelează în mod clar la nevoia universală de adăpost Reclamele Gulden Mustard, înfăţişînd nişte gustări reci şi un pahar îmbietor care conţine ceva ce se presupune a fi bere, fac apel, fără îndoială, la simţul nostru gustativ În ceea ce priveşte apelul la sex, reclamele pentru săpunuri se întrec acest sens Sloganul Woodbury – „pielea pe care îţi place să o atingi“ – este un exemplu clar Instinctul de conservare, unul dintre cele mai importante, este cel mai influenţabil Distribuitorii de stafide, urmînd sfatul unui expert în opinia publică, au adoptat următorul slogan pentru a face apel al acest instinct: „Ţi-ai luat porţia de fier pe ziua de azi?“, presupunîndu-se că fierul îl întăreşte pe om şi îi sporeşte rezistenţa Acest mesaj i se adresează aceleiaşi persoane care va fi influenţată de discursul care încearcă să o convingă că o poliţă de asigurare o poate ajuta în vremuri grele O importantă companie producătoare de plase pentru păr dorea să-şi mărească volumul vînzărilor Consilierul în relaţii publice a făcut apel la instinctul de conservare al unor mari segmente de public A pus problema conservării referindu-se la igiena celor care gătesc sau la siguranţa femeilor care lucrează în preajma unor utilaje periculoase Acelaşi instinct de conservare care l-ar putea face pe un muncitor să renunţe la hrana necesară pentru a economisi ceva bani îl va îndemna să depună bani într-un fond mutual dacă i se explică faptul că şi aceasta este o măsură de protecţie Consilierul în relaţii publice extrage din cauza clientului său ideile care vor exploata anumite instincte fundamentale ale celor pe care încearcă să îi atingă şi apoi va începe să-i proiecteze publicului aceste idei Psihologul William MacDougall delimitează şapte instincte primare, cu emoţiile care le corespund Acestea sînt fuga–frica, repulsia–dezgustul, curiozitatea–uimirea, combativitatea– mînia, stima de sine–euforia, autoînjosirea–supunerea, dragostea părintească– tandreţea Consilierul în relaţii publice se foloseşte de aceste instincte pentru a dezvolta idei şi a induce emoţii care vor modifica opiniile şi comportamentul publicului Încercarea oficialilor din domeniul sănătăţii publice de a atrage atenţia asupra posibilităţii apariţiei unei epidemii este eficientă deoarece face apel la frică şi prezintă posibilitatea de a preveni răspîndirea epidemiei Desigur, în această situaţie elementul fugă nu este implică mişcarea, ci dorinţa de a scăpa de pericol Consilierul în relaţii publice face apel arareori la instinctul de repulsie, cu emoţia de dezgust, care îi corespunde Pe de altă parte, curiozitatea şi uimirea sînt folosite permanent În munca guvernamentală, în special, demnitarul care trebuie să facă un anunţ depune permanent eforturi pentru a spori interesul public înaintea anunţului propriu-zis Publicului îi sînt transmise adesea aluzii pentru pentru a-i stîrni curiozitatea Este interesant de notat, de asemenea, faptul că pînă şi editorii se bazează pe elementul uimire, numit „suspans“ în literatură, pentru a spori numărul cititorilor şi pentru a creşte vînzările Reclamele deja faimoase de genul „Ce anume nu se potriveşte în această imagine?“ şi al celor folosite pentru cărţile lui O Henry55 sînt ilustrative din acest punct de vedere Combativitatea, cu emoţia de mînie care îi corespunde, este o trăsătură umană constantă Consilierul în relaţii publice organizează tot felul de manifestări care fac apel la acest instinct Şi, de aceea, este nevoit să creeze dispute şi controverse Pune în scenă lupte împotriva răului în care adversarul este personificat Pentru a reduce rata deceselor provocate de tubeculoză, municipalitatea New York-ului îşi angajează anual cetăţenii într-o luptă împotriva acestei boli anunţînd numărul victimelor În aceste rapoarte este folosit un limbaj beligerant Acest lucru poate fi probat prin exprimări precum „ucideţi microbii“, „striviţi musca“ Publicul reacţionează în faţa unei lupte altfel decît faţă de sfatul de a se îngriji sau de a-şi face datoria cetăţenească Bazîndu-se pe combativitate, consilierul în relaţii publice folose şte tehnica testelor şi concursurilor Everett Dean Martin a observat, în experienţa sa de coodonator al Cooper Union Forum, că, de obicei, unitatea este cel mai uşor creată prin dispută, indiferent de ce fel Pe de o parte, afirmă Martin, „am văzut cum în New York s-au făcut eforturi de a se organiza adunări pentru a lua în discuţie probleme de cea mai mare importanţă şi am observat că, dacă subiectul luat în discuţie nu poate naşte o controversă, asemenea eforturi nu trezesc decît interesul cîtorva persoane direct implicate, indiferent de calitatea promovării de care a beneficiat întîlnirea Pe de altă parte, dacă subiectul luat în discuţie suscită o atitudine partizană şi o indignare populară – dacă se leagă de realizarea personală deosebită a unei persoane cunoscute, mai ales dacă e înfăptuită în pofida greutăţilor – sau dacă situaţia permite acţiuni de protest, discutarea unor greşeli, denunţarea unui anumit tip de afacere sau formularea de reproşuri la adresa «duşmanilor umanităţii», atunci putem fi siguri de o participare numeroasă Conflictul joacă, direct sau indirect, un rol copleşitor în psihologia oricărei mulţimi Ideea de competiţie asigură popularitatea baseballului O dezbatere va atrage mai mult public decît o prelegere Unul dintre secretele publicului numeros prezent la forum este faptul că se poate discuta (publicul se poate adresa interlocutorului) acest lucru fiind chiar încurajat Cu siguranţă, predicatorul Sunday56 atrage un public numeros deoarece lumea se aşteaptă ca el să insulte pe cineva Nimic nu atrage atenţia generală sau duce la formarea unei mulţimi atît de uşor precum un concurs Membrii mulţimii se identifică inconştient cu un concurent sau altul Succesul îi oferă mulţimii 55 O Henry, pseudonim al lui William Sydney Porter (1862-1910), scriitor american, celebru pentru povestirile sale cu intrigă complicată şi final neaşteptat (n tr ) 56 William Ashley Sunday (1863-1935), jucător de baseball care, după retragerea din sport, a deveni predicator, dobîndind notorietate pentru stilul său spectaculos (n tr ) cîştigătoare ocazia de a jubila în faţa învinşilor O asemenea situaţie capătă valoare simbolică şi eul se simte astfel mai important ”57 Pentru consilierul în relaţii publice, instinctul combativ este o armă puternică în încercarea de a obţine susţinerea sau opoziţia publică faţă de un anumit punct de vedere În această sens, el îşi va formula cauza, dacă va putea, ca o dispută şi va atrage de partea sa forţele disponibile Această metodă prezintă şi pericole, iar ele trebuie recunoscute şi avute în vedere Combativitatea poate fi folosită în scopuri decente şi pentru progres Cel care adoptă acest punct de vedere va fi de acord cu Joseph Pulitzer, marele jurnalist, care spunea: „faptul că oamenii şi presa ar trebui să fie mai interesaţi de polemică decît de banalităţi, de acuze, decît de vîndutul de castraveţi la grădinari, de atacuri, decît de laude inutile, nu este nici extraordinar, nici reprobabil “ Pe de altă parte, instinctul combativ poate fi folosit pentru a reprima şi a oprima Din punctul de vedere al consilierului în relaţii publice, care este interesat zilnic de obţinerea unor rezultate clar stabilite în anumite probleme, pericolele pe care le implică această metodă nu se deosebesc de pericolele pe care le implică orice armă, fizică sau psihologică, cunoscută În acest punct, trebuie menţionat că un ziar foloseşte aceleaşi metode de atragere a interesului ca şi alte instanţe New York Times promova interesul public faţă de aparatele de zbor mai grele decît aerul organizînd concursuri sportive între aviatori, în care contau înălţimea atinsă, autonomia de zbor, distanţa zborului şi aşa mai departe Iată cum analizează Walter Lippmann această trăsătură: „Însă, atunci cînd nu se face apel la combativitate, aceia dintre noi care nu sînt direct implicaţi îşi păstrează cu greu interesul Cei care sînt implicaţi pot fi destul de absorbiţi de subiect, chiar dacă nu este vorba despre o dispută Pot fi mînaţi de simpla plăcere faţă de acea activitate sau de o rivalitate ori o născocire subtilă Însă în cazul acelora pentru care subiectul nu are nici o însemnătate, aceste instincte sînt foarte greu activate Pentru ca aceştia să fie cît de cît interesaţi, trebuie să le fie cultivată plăcerea pe care o dau conflictul, suspansul şi victoria ”58 Trebuie să fim partizani Trebuie să fim în stare să fim partizani În adîncul fiinţei noastre, ne dorim să ieşim din mulţime şi să urcăm pe scenă pentru a lupta eroic ajutînd binele să învingă răul Trebuie să ne proiectăm alegoric propria existenţă Un grup filantropic a fost sfătuit recent să organizeze o gală de lupte în scopuri caritabile Acest lucru a însemnat o recunoaştere a importanţei principiului combativităţii Rămîne de discutat dacă sfatul a fost greşit sau de prost gust The Consumer Committee of Women s-a angajat deschis în lupta împotriva unor taxe prezentate de preşedintele American Valuation, Fordney Liga Lucy Stone, un grup care militează pentru ca femeile căsătorite să îşi poată păstra mai uşor numele de fată, a accentuat importanţa luptei sale organizînd o dezbatere în cadrul banchetului său anual Consilierul în relaţii publice foloseşte foarte des motivul stimă de sine–euforie şi atrage atenţia publicului asupra anumitor membri ai grupului, pentru a le spori interesul faţă de activitatea pe care o întreprind Adesea, atunci cînd un om manifestă un ataşament moderat faţă de o mişcare iar ataşamentul său este recunoscut şi preţuit public, persoana respectivă devine un factor important al mişcării De aceea consiliile spitalelor numesc saloane sau paturi după numele donatorilor lor Este şi unul dintre motivele pentru care multe dintre organizaţiile filantropice au antete at]t de expresive Rareori se face apel la autoînjosire şi la supunere – emoţia care îi corespunde Pe de altă parte, dragostea părintească şi tandreţea sînt exploatate neîncetat: de exemplu, imaginea unui candidat politic care sărută un copil sau încercarea de a promova o marcă de mătase cerîndu-i 57 The Behavior of Crowds, pp 23-24 58 Walter Lippmann, Public Opinion unui copil să-i înmîneze unui veteran de război un steag de mătase la o ceremonie publică Toate mişcările caritabile de după război s-au folosit de această coardă sensibilă Înfăţişînd un orfan belgian, armean, austriac sau german înfometat, toate campaniile pe această temă au avut succes Chiar şi problemele a căror temă principală nu era copilul au făcut apel la acest instinct Alte patru instincte sînt enumerate în această clasificare – cel gregar, individualismul, instinctul de proprietate şi cel creator, de construire Am vorbit deja pe larg despre primul dintre ele Instinctul gregar al omului îl ajută cel mai mult pe consilierul în relaţii publice în munca sa Fiecare grup sau turmă are un lider, care, datorită anumitor calităţi şi trăsături pe care turma le consideră importante, se evidenţiază şi este ascultat mai mult sau mai puţin implicit de către ceilalţi membri Un lider are o asemenea putere încît i se dă ascultare chiar şi în probleme care nu au nimic de-a face cu grupul sau turma pe care le conduce Această trăsătură a oamenilor îi dă consilierului în relaţii publice o libertate extremă Un lider al unei anumite cauze îi va face pe cei care îl ascultă să îşi însuşească o nouă cauză Dacă, de exemplu, un republican cunoscut este un adept al Ligii Naţiunilor, el îi va face pe mulţi alţi membri marcanţi ai partidului republican să adere la această cauză Tipul de conducere cu care are de-a face consilierul în relaţii publice este restricţionat doar de tipul de grup pe care doreşte să-l abordeze consilierul După o analiză a problemei, acesta trebuie să facă nişte subdivizări Acţiunea sa depinde de capacitatea sa de selecţie şi de posibilităţile de abordare a liderilor Aceştia pot reprezenta o mare varietate de interese – pot fi lideri sociali, lideri politici, lideri ai femeilor sau lideri ai sportivilor, lideri locali, lideri ai unor categorii de vîrstă, ai vorbitorilor unei limbi sau ai unor oameni cu o anumită educaţie Aceste subdiviziuni sînt atît de numeroase, încît în Statele Unite există companii mari care se ocupă cu furnizarea de liste ale grupurilor şi ale liderilor de grup din diferite domenii Acelaşi mecanism funcţionează în multe alte cazuri În căutarea liderilor de grup, consilierul în relaţii publice trebuie să ţină cont de faptul că unii lideri deţin o autoritate variată şi mai puternică decît alţii Un lider poate reprezenta idealuri şi idei ale mai multor grupuri Cooperarea sa într-o anumită problemă ar putea însemna şi implicarea altor grupuri, pe care le reprezintă din raţiuni diferite Consilierul în relaţii publice obţine, să presupunem, susţinerea unei persoane, preşedinte a două asociaţii: una economică şi una filantropică Problema este una pur economică Însă, datorită faptului că le este preşedinte, membrii asociaţiei de binefa cere i se alătură cu acelaşi interes ca şi cei ai asociaţiei economice, care sînt mult mai motivaţi în demersurile lor Am dat un exemplu ipotetic, nu unul concret Principiul care guvernează întrepătrunderea şi schimbarea continuă a grupurilor guvernează şi instinctul gregar Individualismul, un alt instinct, îl însoţeşte pe cel gregar Dorinţa de exprimare personală este întotdeauna o trăsătură a indivizilor care formează grupul Apelul la individualism merge mînă în mînă cu alte instincte, cum ar fi stima de sine Instinctele de proprietate şi cel de a crea, de a construi, nu prezintă o importanţă prea mare pentru munca obişnuită a consilierului în relaţii publice Exemple de acest tip de apel ne vin uşor în minte: campaniile „Fii proprietarul casei tale“ şi „Construie şte-ţi o casă“ Tendinţele înnăscute sînt receptivitatea la sugestie, imitaţia, obişnuinţa şi jocul Receptivitatea la sugestie şi imitaţia pot fi subsumate instinctului gregar, despre care am vorbit deja Obişnuinţa include o trăsătură foarte importantă a omului de care consilierul în relaţii publice se foloseşte continuu Mecanismul produs de obişnuinţă şi care îi permite consilierului în relaţii publice să folosească obişnuinţa este stereotipul, asupra căruia ne-am oprit deja Obişnuinţele mentale creează stereotipuri, aşa cum obişnuinţele fizice creează anumite reflexe Aceste stereotipuri sau imagini reflexe îi sînt extrem de utile consilierului în relaţii publice Aceste „scurtături“ spre reacţie fac ca o minte obişnuită să deţină un număr mult mai mare de impresii decît ar fi avut în absenţa lor În acelaşi timp, stereotipurile sau clişeele nu sînt neapărat imagini fidele ale lucrurilor pe care le reprezintă Ele sînt determinate atît de stimulii externi la care a fost expus individul, cît şi de conţinutul gîndirii sale De exemplu, pentru cei mai mulţi dintre noi, stereotipul generalului este un gentleman ţanţoş, în uniformă, cu trese aurii, cel mai adesea călare Sterotipul fermierului este un bărbat şleampăt, în salopetă, cu un pai în gură şi o pălărie de paie Ne aşteptăm să fie foarte priceput în legătură cu tot ceea ce priveşte ferma sa şi ignorant în probleme de cultură Îi dispreţuieşte pe „orăşeni“ Toate acestea sînt conotaţiile cuvîntului „fermier“ Consilierul în relaţii publice foloseşte uneori stereotipurile comune, alteori le combate sau creează altele noi Pentru a le folosi, îşi abordează publicul prin stereotipuri deja cunoscute, la care adaugă ideile sale noi Astfel, le consolidează pe cele din urmă şi le dă o putere mai mare de semnificare De exemplu, consilierul în relaţii publice ar putea sfătui Austria, care în gîndirea publică reprezintă încă un stat agresor, să aducă în centrul atenţiei alte stereotipuri legate de această ţară, şi anume stereotipul valsului şi stereotipul „Dunărea albastră“ În acest caz, apelul pentru ajutor ar veni dinspre ţara îndrăgitului vals al Dunării, ţara Dunării albastre – o ţară veselă şi fermecătoare Noua idee le va fi oferită celor care au acceptat stereotipurile ce le erau familiare Combaterea stereotipurilor este ilustrată de lupta consilierului în relaţii publice împotriva Planului american de evaluare Cei care au formulat acest plan l-au numit „Evaluarea americană“, pentru a valorifica stereotipul „american“ Luptînd contra planului, oponenţii săi au pus cuvîntul „american“ între ghilimele atunci cînd se refereau la acest subiect, tocmai pentru a pune sub semnul întrebării folosirea adecvată a acestui stereotip Astfel a fost înlăturat patriotismul dintr-o problemă care era evident economică şi politică Consilierul în relaţii publice creează stereotipuri noi Roosevelt, fiind propriul său consilier, a fost un bun creator de asemenea stereotipuri, impunînd noi concepte general acceptate Stereotipurile devin uneori vetuste şi îşi pierd puterea pe care o aveau „Sută la sută american“ a dispărut pentru că a fost folosit prea mult Consilierul în relaţii publice foloseşte adesea cu mare succes obiectele concrete cu valoare de stereotip pentru a produce o anumită impresie Astfel se întîmplă atunci cînd pe podiumul pe care se află un orator este arborat un steag naţional Imaginea unui om de ştiinţă trebuie neapărat să fie suprapusă cu cea a instrumentelor sale Un chimist nu este perceput ca atare de către public dacă nu are lîngă el eprubete Un doctor trebuie să aibă o trusă medicală sau, mai mult, să poarte barbişon În imaginile cu fabrici de alimente, albul este un stereotip pentru curăţenie şi puritate De fapt, toate emblemele şi mărcile sînt stereotipuri Există un pericol legat de folosirea stereotipurilor de către consilierul în relaţii publice Acesta constă, datorită substituirii faptelor prin vorbe, în apariţia demagogiei în orice domeniu al relaţiilor sociale Jocul, ca o tendinţă nativă, este folosit de către consilierul în relaţii publice ori de cîte ori este posibil Cînd un comitet de caritate este sfătuit să organizeze un tîrg de vechituri pentru a strînge bani, comitetul este de acord cu ideea Cînd un consiliu local organizează focuri de artificii, cînd un ziar metropolitan organizează concursuri sau jocuri, tendiţa ludică a societăţii umane găseşte un mod de exprimare, iar iniţiatorii evenimentului găsesc simpatizanţi Capitolul III Scurtă prezentare a metodelor care pot fi folosite pentru a modifica punctul de vedere al unui grup În ceea ce priveşte instrumentele pe care se bazează consilierul în relaţii publice pentru a- şi atinge scopul, se pot scrie volume întregi fără a epuiza subiectul Prezentarea detaliată este practic infinită Pot fi umplute pagini întregi cu exemple de stimuli la care răspund bărbaţii şi femeile, cu circumstanţele în care vor răspunde favorabil sau nefavorabil şi cu aplicarea în particular a fiecărui stimul în condiţii concrete O asemenea evidenţiere ar avea o mai mică importanţă decît o subliniere a fundamentelor, din moment ce circumstanţele se modifică permanent Aceste principii constau, în mare, în fundamente deja definite, la care a recurs consilierul în relaţii publice, la fel ca politicianul, jurnalistul, predicatorul, oratorul şi toţi cei implicaţi în încercarea de a modifica opinia sau comportamentul public Cum abordează consilierul în relaţii publice o problemă? În primul rînd, el trebuie să analizeze problema clientului său şi obiectivul acestuia Apoi trebuie să analizeze publicul la care încearcă să ajungă Trebuie să elaboreze un plan de acţiune pe care clientul îl va urma şi să stabilească metodele şi căile de comunicare necesare abordării publicului În sfîrşit, consilierul trebuie să facă o estimare a interacţiunii dintre publicul vizat şi clientul său Ce impact va avea cauza clientului asupra gîndirii publicului? Prin gîndirea publicului înţelegem aici acele segmente ale publicului care trebuie convinse Să luăm ca exemplu un consilier în relaţii publice care se confruntă cu problema modificării sau influenţării atitudinii publicului faţă de o lege a taxelor O lege a taxelor reprezintă, desigur, în primul rînd aplicarea teoriei economice la o situaţie economică concretă Consilierul în relaţii publice trebuie, în analiza sa, să se considere simultan membru al unor publicuri diferite Trebuie să se vadă în rolul producătorului, al comerciantului, al importatorului, al angajatului, al muncitorului, al finaţistului şi al politicianului În interiorul acestor grupuri, consilierul trebuie să se pună în situaţia unui membru al diferitelor subdiviziuni ale acestora De exemplu, ca membru al unui grup de producători care contractează materia primă din interiorul Statelor Unite şi, în acelaşi timp, ca membru al unui grup de producători care importă mare parte din materia primă necesară şi ale căror importuri ar putea fi afectate negativ de taxe fluctuante Trebuie să se pună atît în situaţia unui fermier, cît şi în aceea a unui mecanic dintr-un mare centru industrial Trebuie să se pună în situaţia proprietarului unui magazin şi a unui cumpărător Trebuie să aibă abilitatea de a generaliza, pe cît de mult posibil, plecînd de la aceste puncte de vedere, pentru a pune accentul pe un mesaj sau un grup de mesaje care va influenţa cît mai multe secţiuni ale societăţii 59 59 Descrierea făcută de John L Given competenţelor unui reporter bun se aplică în mare măsură şi competenţelor unui bun consilier în relaţii publice „Există, cu siguranţă, o mare doză de adevăr în afirmaţia potrivit căreia te naşti, şi nu devii reporter bun Cineva poate învăţa cum să obţină un anumit gen de ştiri şi cum să le redacteze corect, dar, dacă nu sesizează esenţialul într-un incident şi nu poate exprima ceea ce vede astfel încît şi ceilalţi să vadă ce a văzut el, producţiile sale, chiar şi fără greşeli vizibile, nu vor purta marca adevăratei excelenţe; şi, dacă ne gîndim bine, Să presupunem că problema noastră este creşterea prestigiului unui hotel Problema pe care o are consilierul în relaţii publice este de a crea în gîndirea publică o relaţie strînsă între hotel şi un număr de idei care reprezintă lucrurile cu care hotelul doreşte să fie asociat în gîndirea publică Prin urmare, consilierul sfătuieşte hotelul să organizeze o celebrare a celei de-a treizecea aniversări, a cărei dată se apropie, şi îi sugerează directorului alcătuirea unui comitet aniversar format din oameni de afaceri care reprezintă crema oraşului Acest comitet va include persoane întruchipînd un anumit număr de stereotipuri care vor facilita obţinerea unui impact inevitabil asupra gîndirii publicului Din comitet vor mai face parte, de asemenea, un bancher important, şefa unui comitet de femei, un avocat cunoscut, un preot influent şi aşa mai departe, astfel încît să fie reprezentate cele mai importante activităţi ale oraşului Stereotipul îşi are efectele sale, şi eventuala impresie neclară iniţială a fost astfel consolidată şi concretizată Hotelul păstrează un loc important în gîndirea publică Stereotipurile au contribuit la obţinerea acestui loc important Cauza a fost prezentată publicului prin identificarea cu diferite stereotipuri de grup Iată un alt exemplu O firmă producătoare de mezeluri doreşte să impună în gîndirea publică o sinonimie între numele produsului său şi şuncă Consilierul în relaţii publice recomandă organizarea unui concurs pentru comercianţi cu tema „Duceţi acasă şunca Beech-Nut“; comercianţii din toată ţara au ca obiectiv cea mai mare vînzare pe luna august Dar şi aici este nevoie de un stereotip pentru a-i face pe posibilii concurenţi să identifice cauza producătorului Juriul concursului trebuie să fie de fapt un comitet format din comercianţi cunoscuţi pe plan naţional, iar succesul imediat este asigurat Mii de comercianţi vor concura pentru premiu Stereotipul a garantat valoarea concursului Consilierul în relaţii publice poate încerca să conducă la această identificare apelînd la dorinţele şi instinctele analizate în capitolul precedent şi folosind caracteristicile divizării în grupuri a societăţii Utilizarea acestor principii de bază va fi un avantaj continuu şi eficient pentru el Consilierul trebuie să-i faciliteze publicului alegerea subiectului său din marea masă de subiecte Totodată, el are misiunea de a contracara ceea ce este descris ca „tendinţa publicului spre inconstanţă şi «relaxare»“ Trebuie să îndeplinească pentru gîndirea publică rolul pe care îl are ziarul, prin titlurile sale, pentru cititori Discuţiile abstracte şi faptele concrete stau la baza teoriei sau analizei sale complexe, dar acestea trebuie oferite publicului doar într-o formă simplificată şi dramatizată Subtilitatea explicaţiei şi nuanţele emoţionale nu pot avea efect asupra unui public numeros Cînd se poate face un apel atît de puternic la instincte încît să garanteze acceptarea într-un mediu de transmitere a informaţiei, în ciuda intereselor aflate în competiţie, avem de-a face cu ceea ce se numeşte o ştire Prin urmare, consilierul în relaţii publice este un creator de ştiri pentru mediul pe care îl alege pentru a-şi transmite ideile Datoria sa este de a crea ştiri indiferent de mediul prin care transmite această ştire Interesul pentru ştiri face ca ideile sale să circule şi să obţină reacţia favorabilă a instinctelor la care face apel Vom defini ştirea în sine ulterior, cînd vom analiza „relaţiile cu presa“ Dar cuvîntul „ştire“ este destul de cunoscut ca să pot vorbi aici despre el Pentru a face apel la instinctele şi emoţiile fundamentale ale publicului, analizate în capitolele anterioare, consilierul în relaţii publice trebuie să creeze ştiri în jurul ideilor sale este o mare diferenţă între un lucru care nu conţine greşeli şi un lucru care are multe aspecte bune Calităţile necesare unui ziarist trebuie, în opinia multor jurnalişti, să existe de la bun început Dar atunci cînd acestea există, ele pot fi dezvoltate, indiferent de cîte obstacole trebuie depăşite Ştirile, datorită interesului pe care îl prezintă, vor atrage atenţia pe piaţa ştirilor, care la rîndul ei urmăreşte permanent să capteze atenţia publicului Consilierul în relaţii publice trebuie să selecteze din ansamblul subiectului său aspecte deosebite şi să le prezinte ca ştiri Trebuie să delimiteze ideile şi să le dezvolte în evenimente, astfel încît acestea să fie mai uşor înţelese şi să atragă atenţia ca ştiri Titlurile şi desenele sînt la fel de importante pentru ziar precum este analiza consilierului în relaţii publice pentru o problemă Titlul este o simplificare concisă şi clară a unor subiecte complicate Desenul asigură o imagine vizuală care se substituie gîndirii abstracte În acelaşi mod, analiza pe care o face consilierul în relaţii publice scoate în evidenţă punctele importante, interesante şi uşor de înţeles pentru a atrage interesul „Calităţile umane sînt, la rîndul lor – afirmă Walter Lippmann –, vagi şi inconstante Cel mai bine sînt reţinute printr-un semn concret Prin urmare, calităţile umane pe care avem tendinţa să le atribuim numelor impresiilor noastre au la rîndul lor tendinţa să fie vizualizate în metafore concrete Englezii şi istoria Angliei devin Anglia, iar Anglia devine John Bull, care este jovial şi gras, nu prea inteligent, dar care poate să-şi poarte de grijă Migrarea unui popor poate fi văzută de unii ca şerpuirea unui rîu, iar de alţii ca o inundaţie devastatoare Curajul oamenilor poate fi reprezentat ca o stîncă, scopul lor ca un drum, îndoielile lor pot fi vizualizate ca răscrucile unui drum, dificultăţile ca gropi şi pietre, progresul ca o vale fertilă Dacă îşi mobilizează armata, dezgroapă securea războiului Dacă armata capitulează, înseamnă că sînt la pămînt Dacă sînt oprimaţi, se află sub jug sau în lanţuri ”60 Probabil că cea mai mare contribuţie pe care consilierul în relaţii publice o aduce publicului şi clientului său aste abilitatea sa de a înţelege şi analiza tendinţele ascunse ale gîndirii publice E adevărat că mai întîi analizează problema clientului său, dar apoi analizează gîndirea publică; el foloseşte mediile de comunicare dintre cei doi, dar mai întîi el trebuie să-şi folosească propria experienţă şi cunoaştere pentru a aduce coi doi factori la un numitor comun Capacitatea sa de a cristaliza tendinţele nedefinite ale gîndirii publice înainte de a ajunge la o expresie definită îl face atît de valoros Contribuţiile sale sînt capacitatea de a crea simbolurile la care gîndirea publică poate să răspundă, capacitatea de a cunoaşte şi analiza reacţiile pe care le poate induce publicul, capacitatea de a găsi stereotipurile individuale şi comunitare care duc la un răspuns favorabil, capacitatea de a vorbi pe înţelesul audienţei şi de a avea o receptare favorabilă Metoda de bază prin care el obţine rezultate este apelul la instincte şi la dorinţele universale PARTEA A IV-A Relaţii etice Capitolul I O analiză a presei şi a altor medii de comunicare cu care lucrează consilierul în relaţii publice Cînd s-a pus pentru prima dată problema scrierii şi publicării acestui volum, editorii le-au scris cîtorva sute de oameni importanţi întrebîndu-i ce cred despre interesul probabil al publicului faţă de o lucrare ce tratează subiectul relaţiilor publice Din grupul interogat făceau parte editori şi redactori de ziar, directori ai unor mari întreprinderi şi ai unor corporaţii de servicii publice, 60 Public Opinion, p 160 filantropi, rectori de universităţi şi decani de şcoli de jurnalism, asemenea altor oameni importanţi Răspunsurile lor sînt foarte interesante, atrăgînd atenţia asupra accentului din ce în ce mai mare pe care liderii din toate domeniile vieţii americane îl pun pe relaţiile publice Aceste răspunsuri arată de asemenea o înţelegere tot mai mare a nevoii de servicii specializate în acest domeniu al problemelorspecializate Deosebit de interesante sînt comentariile pe care le-au trimis editorii şi redactorii de ziar ca răspuns la ancheta domnului Liveright Acestea surprind cel mai bine modul în care sînt percepute relaţiile publice de către cei care, în general, sînt suspectaţi că nu-i acordă prea multă valoare în plan social şi economic Care e raportul consilierului cu diferitele medii pe care le poate folosi pentru a-şi promova mesajul? Cel mai important mediu este, desigur, presa Urmează filmele, conferinţele, reclama, adresarea prin poştă, scena – teatrul şi muzica –, zvonurile, amvonul, sala de clasă, parlamentul Consilierul în relaţii publice are relaţii diferite cu fiecare dintre aceste medii În timp ce priveşte amuzat maşinaţiile aşa-numitului „agent de presă“, jurnalistul din zilele noastre apreciază valoarea serviciului pe care i-l poate oferi consilierul în relaţii publice Pentru ziare, consilierul în relaţii publice este un furnizor Deoarece face o selecţie a ştirilor publicate, ziarul joacă un rol important în viaţa americană Situaţia nu a fost aceeaşi dintotdeauna, deoarece accentuarea importanţei ştirilor este un fapt recent Iniţial, numele de ziar li se potrivea cu greu instituţiilor presei americane Aşa- numitele ziare erau, de fapt, căi de exprimare a opiniilor propriilor editori Conţineau puţine ştiri sau chiar nici una, aşa cum este înţeles cuvîntul astăzi, în principal deoarece, din cauza dificultăţilor de comunicare, era imposibilă obţinerea unor subiecte de interes în afara celor locale Publicul era obişnuit să caute în presă mai degrabă opiniile redactorului preferat în legătură cu subiecte de interes curent decît simpla prezentare a faptelor Astăzi, pe de altă parte, exprimarea opiniei editoriale este o funcţie secundară a unui ziar, iar mii de oameni citesc ziare cu a căror politică editorială nu sînt cîtuşi de puţin de acord Această situaţie ar fi fost aproape imposibilă pe vremea lui Horace Greeley61 Nevoia pe care trebuie să o satisfacă presa americană de astăzi este nevoia de ştiri „Un ziar – afirmă John L Given62 – poate avea succes fără să publice editoriale care merită citite şi fără a avea un alt scop decît profitul, dar nu se poate dezvolta fără ştiri publicate într-o formă mulţumitoare şi atractivă “ Avînd o îndelungă experienţă de jurnalist, Will Irvin ajunge la concluzia că „ştirea este cel mai important lucru pentru ziarele americane; pentru lumea modernă, este atît o nevoie intelectuală, cît şi o nevoie comercială În psihologia populară, a devenit o nevoie primară a minţii, aşa cum este foamea pentru corp Cînd se urcă la bord pilotul, după o cursă lungă, marinarii cer ziarele înainte de a cere, aşa cum făceau înainte, fructe proaspete şi legume În timpul etapelor mai recente ale cuceririi Vestului, de fiecare dată cînd noi, americanii, stabileam o tabără minieră, un ziarist, cu maşina de scris atîrnînd în spatele unui măgăruş, sosea o dată cu misionarii, ca un propovăduitor al civilizaţiei Cea mai elocventă ilustrare a acestui lucru este cutremurul din aprilie 1906 din San Francisco În dimineaţa zilei de 20 aprilie 1906, populaţia oraşului s-a adunat în parcuri şi pieţe – oameni care îşi perduseră casele, terorizaţi de perspectiva lipsei hranei şi a apei Editorii celor trei ziare matinale, animaţi de un spiritul ostăşesc care îi caracterizează pe cei mai devotaţi membri ai acestei profesii, şi-au mutat redacţiile în suburbia oraşului Oakland şi acolo, la tipografia ziarului Tribune, au publicat un număr combinat Call-Chronicle-Examiner La final, 61 Horace Greeley (1811-1872), ziarist american, întemeietor al New York Tribune (n tr ) 62 John L Given, Making a Newspaper cînd ziarul a fost tipărit, un redactor şi un reporter au luat tirajul într-o maşină şi l-au distribuit oamenilor cuprinşi de panică din parcuri Au fost pur şi simplu asaltaţi, fiind nevoiţi să conducă cu viteză maximă, împrăş- tiind exemplarele la întîmplare Întîrzierea pîinii şi a păturilor nu a produs nici pe jumătate o agitaţie atît de mare precum sosirea ştirilor Avem nevoie de ele, le cerşim; acest nerv al lumii moderne se transmite prin şi emană din creierul umanităţii către muşchii săi; organismul complex al societăţii moderne nu poate funcţiona fără ele, aşa cum omul nu se poate mişca fără ţesuturi Din punct de vedere comercial şi practic, chiar şi omul cu o afacere mică trebuie să citească zilnic ştirile din ziare pentru a fi informat în legătură cu miile de activităţi din structura socială care îi influenţează afacerea Din punct de vedere intelectual şi spiritual, ele reprezintă – dacă nu ţinem cont de biserică – principalul nostru contact cu o inteligenţă superioară Rezultatele legislativului, ale universitatăţii, ale studiului şi amvonului ajung, în primă şi în ultimă instaţă, la omul de rînd sub formă de ştire Activitatea obositoare de alfabetizare din şcoală a devenit în primul rînd o pregătire pentru meseria de consumator de ziare Mai avem mult de urcat pe scara culturală ca să obţinem intelecturi care datorează mai mult educaţiei riguroase din şcoală şi din facultate decît educaţiei haotice a ştirilor ”63 Cît de mult teren a cedat componenta de comentariu editorial în faţa importanţei ştirilor se poate vedea şi din anecdota relatată de Will Irvin: „Ziarul Philadelphia North American s-a declarat în favoarea comercializării băuturilor distilate Un comitet al berarilor, reprezentanţi ai celor mai importanţi producători, s-a întîlnit cu redactorul-şef «Îţi dăm un ultimatum – au spus ei Trebuie să îţi modifici politica editorială dacă vrei să nu ne retragem reclama Nu îţi cerem prea mult Nu vrem să schimbi politica editorială, dar trebuie să opreşti publicarea ştirilor legate de permiterea comercializării băuturilor spirtoase în alte zone » [s m ] Astfel, cei mai înverşunaţi inamici ai politicii oferă un exemplu concret al «puterii presei» în forma sa modernă “ Cred că, dacă producătorii de bere din Philadelphia ar fi fost bine consiliaţi, în loc să încerce influenţarea politicii ziarului North American, ar fi trebuit să aducă la cunoştinţa ziarului North American cazurile în care încercarea de a lua decizii locale de comercializare a băuturilor distilate nu a avut succes Ziarul ar fi publicat, fără îndoială, ambele aspecte ale subiectului, în măsura în care ambele aspecte constituiau ştiri Deoarece consilierul în relaţii publice acţionează în relaţia cu presa ca un furnizor de ştiri adevărate, corecte, care pot fi probate, jurnalistul are o atitudine favorabilă faţă de el Rolul său este menţionat şi în Codul etic (Code of Ethics) adoptat recent la Washington de către o conferinţă naţională a editorilor Ca şi alte medii de difuzare a informaţiei – mergînd de la conferinţă pînă la radio –, presa aşteaptă de la consilierul în relaţii publice informaţii despre cauzele pe care acesta le reprezintă Din moment ce ştirile reprezintă coloana vertebrală a unui ziar, este evident că un consilier în relaţii publice trebuie să aibă o definiţie foarte clară a termenului de ştire Şi aceasta deoarece munca sa nu presupune doar furnizarea ştirilor, ci şi crearea acestora Funcţia de creator de ştiri este chiar mult mai importantă decît celelalte funcţii ale sale Am fost intrigat mereu de faptul că ştirea nu are o definiţie concisă şi care să integreze toate aspectele sale Orice om de presă ştie instinctiv ce este o ştire, în special în ceea ce priveşte nevoile propriului său ziar Dar o definiţie a ştirii este aproape la fel de dificilă ca descrierea unei scări în spirală fără a face cu mîna un gest care să o imite sau ca definirea unui concept metafizic abstract cum ar fi spaţiul, timpul, realitatea 63 What is News“, in Collier’s, 18 martie 1911, p 16 Ceea ce pentru un ziar reprezintă o ştire poate să nu aibă nici o importanţă sau să fie de foarte mică importanţă pentru alt ziar Există tot atîtea definiţii ale ştirii cîţi jurnalişti care îşi pun problema definirii acesteia Anumite caracteristici ale ştirii pot fi, cu siguranţă, uşor sesizate, iar definiţiile ştirii în general constau în accentuarea în mod deosebit a uneia sau alteia dintre aceste caracteristici John L Given remarcă faptul că „ştirea era odată definită ca «informaţie proaspătă despre un eveniment petrecut de curînd»…”64 Autorul acestei definiţii pune accentul pe elementul temporal Fără îndoială că acest element trebuie să caracterizeze majoritatea ştirilor Totuşi, ar fi greşit să afirmăm că orice ştire trebuie să conţină acest element, aşa cum nu orice lucru care este caracterizat de elementul temporal este ştire Evident că aproape toate evenimentele ce au loc în viaţa de zi cu zi în întreaga lume sînt caracterizate de elementul temporal, în măsura în care au importanţă pentru mediul în care se petrec, dar puţine dintre ele devin vreodată ştiri Will Irwin defineşte ştirea ca „o deviere de la ordinea existentă“ Astfel, confrom lui Irwin, orice delict este ştire, deoarece este o deviere de la ordinea existentă şi, în acelaşi timp, o manifestare deosebită a fidelităţii, curajului şi onestităţii reprezintă şi ea o ştire, din acelaşi motiv „Prin educaţia pe care o primim în legătură cu ordinea existentă – afirmă Will Irwin – sîntem învăţaţi că marea masă a oamenilor nu se poate conforma pe deplin idealurilor ordinii respective Un eveniment care ne atrage atenţia asupra unei deosebite adeziuni faţă de religie, virtute şi adevăr este în sine o deviere de la regulă şi, prin urmare, o ştire Faptul că angajaţii sînt conştiincioşi şi că majoritatea rămîn mult timp în slujba aceluiaşi angajator nu este o ştire Dar acordarea unei medalii de către un comitet de femei casnice unei menajere care a lucrat într-un singur loc timp de cincizeci de ani este o ştire, deoarece ne aduce la cunoştinţă un caz de ataşament deosebit faţă de idealurile ordinii existente Faptul că omenirea va fi atrasă de o cantitate foarte mare de ştiri despre delicte şi devieri de la ordine este o dovadă că omul obişnuit este optimist, că el crede că lumea este sinceră, solidă şi că progresează Delictele şi scandalurile îl interesează cel mai mult deoarece alterează în cea mai mare măsură imaginea sa asupra ordinii existente Acest lucru stă, prin urmare, la baza unei ştiri Puterea de a sesiza ştirea, pe care trebuie să o aibă orice reporter bun, se bazează doar pe sensibilitatea dobîndită sau instinctivă faţă de acest principiu, la care se adaugă capacitatea de a observa ceea ce majoritatea oamenilor ar considera drept o deviere de la ordinea existentă În piesa The Stolen Story (Subiectul furat) de Jesse Lynch William, a cărei acţiune se petrece în lumea jurnalistică, putem citi următorul fragment: «(Intră Tînărul reporter; se îndreaptă entuziasmat către redacţia de ştiri ) TÎNĂRUL REPORTER (profund marcat): Ştire mare Trei italieni morţi în explozia unui cazan! REDACTORUL DE ŞTIRI (citind materiale Nu îşi ridică privirea ): Zece rînduri (Continuă să citească materiale ) TÎNĂRUL REPORTER (surprins şi dezamăgit Se îndreaptă spre birou Apoi se întoarce către redacţia de ştiri Pe un ton obişnuit): Apropo! Ciudat Un bebeluş se afla într-un cărucior la cincisprezece metri de explozie, însă nu a păţit nimic REDACTORUL DE ŞTIRI (ridică privirea cu un interes profesional): Asta face cît o duzină de macaronari morţi Scrie jumătate de coloană 64 Making a Newspaper, p 168 (Tînărul reporter arată şi mai surprins Brusc, îi vine ideea Se îndreaptă spre birou, se aşază, începe să scrie )» Amîndoi au văzut o ştire, dar redactorul a văzut mai mult decît reporterul Deoarece cazurile de italieni ucişi de explozia unui cazan sînt un lucru obişnuit, dar o explozie monstruoasă care ucide un om în toată firea, însă nu afectează un copil este un lucru cu totul neobişnuit “ Este clar că Will Irwin a scos în evidenţă una dintre trăsăturile generale ale ştirii, fără să ne ofere o definiţie cuprinzătoare sau restrictivă Pornind de la regula sa generală conform căreia ştirea este o deviere de la ordinea existentă, Will Irwin enumeră anumiţi factori comprehensivi care sporesc sau conferă valoare unei ştiri Îi citez aici deoarece mi se par indiscutabili Pe de altă parte, analiza arată că unele trăsături intră în contradicţie directă cu principiul de bază, şi anume acela potrivit căruia doar devierea de la ordinea existentă este o ştire În opinia lui Irwin, cei patru factori comprehensivi care dau sau sporesc valoarea unei ştiri sînt următorii: 1 „Preferăm să citim despre lucruri care ne plac “ De aici rezultă – afirmă el – regula „Putere pentru bărbat, sentimente pentru femei “ 2 „Interesul nostru faţă de ştire creşte proporţional cu gradul în care subiectul, cadrul şi personajele sale ne sînt familiare “ 3 „Interesul nostru faţă de ştire este direct proporţional cu efectul acesteia asupra preocupărilor noastre “ 4 „Interesul nostru faţă de ştiri creşte direct proporţional cu importanţa generală a persoanelor sau activităţilor pe care le afectează “ Un lucru atît de evident, încît nu mai are nevoie de comentarii Ne putem face o idee despre diversitatea ştirilor dintr-un oraş pornind de la punctele pe care ziarele metropolitane le consideră surse permanente sau ocazionale de ştiri John L Given enumeră locurile din New York care sînt tot timpul în atenţia ziarelor: „– Sediul poliţiei; – judecătoria civilă; – judecătoria de instrucţie; – Curtea Supremă de justiţie, Tribunalul din New York; – Bursa din New York; – Primăria, incluzînd biroul primarului, consiliul local, biroul administrativ şi biroul administraţiei Manhattan-ului; – administraţia financiară “ Locurile care, în opinia lui John L Given, sînt monitorizate ocazional de către ziare sînt: „– tribunalele (cazurile simple, minore); – curţile cu juri (delictele grave); – biroul procurorului districtual; – uşile camerelor în care se ţin şedinţele Marelui Juriu (pentru rechizitorii şi audieri); – Curtea Federală de Justiţie; – Poşta; – birourile preşedinţilor de comisii ale Congresului Statelor Unite şi birourile Serviciului Secret al Statelor Unite; – biroul procurorului general al Statelor Unite; – căpităniile, unde sînt anunţate sosirile şi plecările vaselor; – birourile, unde sosesc imigranţii; – birourile notariale, unde sînt încheiate testamentele şi sînt audiate declaraţiile legate de testamente; – sediile politice în timpul campaniilor electorale “ În sfîrşit, „următoarele sînt vizitate de către reporteri doar o dată sau de cîteva ori pe zi: – secţiile de poliţie; – judecătoriile municipale; – Comitetul de sănătate; – sediul Departamentului Pompierilor; – sediul administraţiei parcurilor; – sediul Departamentului de Urbanism; – închisorile – închisorile statale; – Monetăria Statelor Unite; – Biroul vamal portuar; – Biroul de Statistică al Statelor Unite; – spitalele; – hotelurile importante; – morga; – biroul şerifului; – biroul guvernatorului oraşului; – biroul Trezoreriei Municipale; – birourile fiscului “ Exemplul broker-ului John Smith, oferit de John L Given, ilustrează în totalitate ceea ce vreau să demonstrez „Timp de zece ani – spune Given – şi-a urmat calea liniştit şi, cu excepţia clienţilor şi a prietenilor săi, nimeni nu ştia cine este Nici nu există pentru ziare Dar în al unsprezecelea an are piederi mari şi, rămas fără resurse, îi cere avocatului său să demareze procedura de lichidare Avocatul se prezintă la administraţia financiară şi un funcţionar înregistrează dosarul Aici intră în scenă ziarele În timp ce funcţionarul consemnează falimentul afacerii lui Smith, un reporter trage cu ochiul şi, cîteva minute mai tîrziu, ziarele află despre problemele sale şi cunosc detaliile afacerii sale ca şi cum un reporter ar fi fost la uşa lui zilnic în ultimii zece ani Dacă Smith ar fi tăcut mîlc şi nu ar fi înregistrat falimentul, ziarele tot ar fi aflat despre el la judecătoria de instrucţie în loc de administraţia financiară; de fapt, deşi Smith nu ştie, ziarele sînt pregătite să se ocupe de el indiferent ce face Pînă şi la morgă veghează oameni care ar putea da de el Smith este la adăpost doar atîta timp cît nu se abate de la calea sa şi nu iese în evidenţă ”65 Adesea este nevoie de un act vizibil pentru ca un eveniment să devină ştire Comentînd acest aspect al situaţiei, Walter Lippmann analizează exemplul de mai sus al broker-ului John Smith şi al falimentului său ipotetic „Acel act vizibil – afirmă Walter Lippmann – «dezvăluie» ştirea despre Smith Dacă ştirea va fi valorificată sau nu e altă discuţie Important este că, înainte ca o serie de evenimente să devină ştire, acestea trebuie să iasă în evidenţă printr- un act vizibil În general, un act vizibil brut Poate că prietenii lui Smith cunoşteau de mai mulţi ani faptul că risca, poate că redactorul financiar auzise cîteva zvonuri dacă prietenii lui Smith erau guralivi Dar, pe lîngă faptul că nimic nu putea fi publicat pentru că putea fi considerat calomnie, aceste zvonuri nu conţineau nimic clar care să stea la baza unui articol Trebuia să se petreacă ceva ce nu putea fi negat sau interpretat: falimentul, un incendiu, un accident, o agresiune fizică, o revoltă publică, o arestare, un denunţ, intrarea în vigoare a unei legi, un discurs, un vot, o adunare, exprimarea opiniei unui cetăţean foarte cunoscut, un editorial într-un 65 Making a Newspaper, p 57 ziar, o tranzacţie, un stat de plată, o schimbare de tarif, propunerea de a construi un pod […] Trebuia să se întîmple ceva Evenimentele trebuie să aibă un anumit curs şi, atîta timp cît un aspect al problemei nu este un fapt împlinit, ştirea nu este altceva decît un adevăr posibil ”66 Privind lucrurile din punctul de vedere practic al unui jurnalist, Will Irwin a aplicat această observaţie la modul în care este creată ştirea zilei: „Afirm o platitudine atunci cînd spun că guvernarea de către popor este esenţa democraţiei În teorie, oamenii privesc şi cunosc; atunci cînd, în procesul evoluţiei sociale şi industriale, văd un rău nou care iese la suprafaţă, au instituţii pentru a regla situaţia sau pentru a opri fenomenul Nu pot vedea fără lumină, nu pot cunoaşte fără profesori Ziarele, sau o forţă de acest fel, trebuie să le aducă zilnic la cunoştinţă lucrurile şocante sau neplăcute pentru ca democraţia, în evoluţia sa lentă şi împleticită, să perceapă şi să corecteze Este bine să ştim că John Smith, sub influenţa alcoolului, a venit acasă şi şi-a ucis soţia Surprinşi şi şocaţi, dar interesaţi de subiect, putem să urmărim cazul lui John Smith, să vedem că decizia în cazul său nu este influenţată de relaţiile politice ale acuzatului Poate că, după destule cazuri de genul celui al lui John Smith, vom analiza principalele cauze şi vom lupta împotriva băuturii care îi ia minţile pe moment sau a opresiunii industriale care l-a transformat într-un înapoiat subnutrit şi irascibil E bine să ştim că John Jones, un funcţionar, a falsificat un cec şi a ajuns la puşcărie Pentru că vom veghea nu doar să se facă dreptate în acest caz, ci vom ajunge să ne interesăm şi de reţeaua de pariuri ilegale care l-a adus pe acesta în situaţia de a fura Dacă citim zilnic despre delictele din cartierul East Side al New York-ului şi din portul Chicago, la un moment dat democraţia va ajunge la cauzele ultime ale exploatării, subnutriţiei şi suprapopulării Nici o altă metodă nu are un efect atît de mare asupra publicului precum exemplul care ilustrează o morală Descrierea generală a condiţiilor grele nu reuşeşte, din diferite motive, să impresioneze gîndirea obişnuită Chiar dacă s-ar striga zi de zi în Shreveport67 că speluncile îi fac pe negri periculo şi, nimeni nu ar lua atitudine împotriva acestor cîrciumi Dar după ce un negru, beat din cauza ginului ieftin consumat într-un asemenea local, a atacat-o şi a ucis-o pe Margaret Lear, o elevă, locuitorii din Shreveport au votat pentru interzicerea acestor localuri ”68 Pentru majoritatea activităţilor nu există nici o modalitate de ierarhizare Adevărata problemă a presei este aceea de a stabili o ierarhie a acestor activităţi atunci cînd acestea se dovedesc importante Consilierul în relaţii publice joacă un rol foarte important în acest domeniu Treaba lui este să aducă în atenţia publică, prin intermediul presei şi al oricăror altor canale de care dispune, punctul de vedere, mişcarea sau problema pe care le reprezintă Walter Lippmann a observat că tocmai din acest motiv ceea ce numim „agentul de presă“ a devenit un factor important în viaţa modernă Observaţiile lui Walter Lippmann în legătură cu acest subiect merită comentate El afirmă: „Acesta este motivul care a dus la apariţia agentului de presă Grupurile organizate de oameni şi- au dat seama că, dacă vor să se bucure de publicitate sau să se ferească de ea, nu trebuie să lase la îndemîna reporterului imensa putere de a decide care fapte şi care impresii vor fi făcute publice E mai sigur să angajeze un agent de presă care să intermedieze relaţia dintre grup şi ziare ”69 Funcţia cu adevărat importantă pe care o deţine conslierul în relaţii publice, atît în raport cu presa, cît şi în raport cu clientul său, depăşeşte însă aceste considerente El nu este doar un furnizor de ştiri, ci mai mai mult decît atît: creatorul de ştiri 66 Public Opinion, pp 339-340 67 Oraş din statul Louisiana (n tr ) 68 „All the News That’s Fit to Print“, Collier’s, 6 mai 1911, p 18 69 Public Opinion, p 344 Un amator poate să furnizeze un subiect bun unui ziar obişnuit şi să fie apreciat, deşi sînt şanse mari să nu observe chiar acele trăsături ale subiectului care îi dau statutul de ştire şi să teacă cu vederea chiar acele elemente ale subiectului care l-ar face interesant pentru ziarele pe care le abordează Proprietarii de hotel din New York respectau legea prohibiţiei, dar observau că anumite restaurante încălcau legea fără să suporte nici o consecinţă Simţindu-se nedreptăţiţi, au creat un eveniment cu valoare de ştire, trecînd peste autorităţile locale şi telegrafiindu-i preşedintelui Harding pentru a-i cere respectarea legii Aceast eveniment a devenit o ştire de prim rang Inaugurarea unui magazin de către o femeie bine cunoscută, ocazie cu care au fost făcute demonstraţii practice care să arate efectul taxelor asupra preţului îmbrăcăminţii pentru femei, a fost un eveniment creat pentru a spori interesul în legătură cu acest subiect Ceremonia lansării unei nave de război, punerea unei pietre de temelie, prezentarea unei petiţii către guvern, demonstraţiile, petrecerile şi banchetele sînt evenimente create datorită capacităţii lor de a atinge publicul prin diferite medii Departamentele unui ziar modern ilustrează marea varietate de abordări posibile pe care presa le adoptă faţă de orice subiect Corelînd această situaţie cu posibilele abordări ale oricărui subiect din perspectiva psihologiei umane, observăm diversitatea metodelor de care se poate folosi consilierul în relaţii publice pentru a crea evenimente De exemplu, în presa centrală există departamentul de ştiri, departamentul editorial, departamentul pentru corespondenţă, departamentul pentru femei, departamentul social, departamentul evenimentelor curente, departamentul de sport, departamentul imobiliar, departamentul pentru afaceri, departamentul financiar, departamentul naval, departamentul pentru capital, departamentul educaţional, departamentul fotografic, precum şi secţiuni şi jurnalişti cu atribuţii speciale, care diferă de la ziar la ziar Într-un studiu valoros asupra „Obiceiurilor legate de lectura ziarelor ale directorilor şi profesioniştilor din New York“, realizat de profesorul George Burton Hotchkiss, şeful catedrei de publicitate şi marketing de la New York University, şi de Richard B Franken, conferenţiar în publicitate, pot fi găsite mai multe tabele care descriu trăsăturile ziarelor de dimineaţă şi de seară preferate de către grupul căruia i-au fost trimise chestionarele şi de către diferite grupuri mai mici din interiorul acestui grup Consilierul în relaţii publice nu numai că ştie care este valoarea de ştire, dar, cunoscînd acest lucru, se află în situaţia de a face ca ştirile să aibă loc în realitate El este un creator de evenimente O organizaţie care a dat un banchet cu scopul de a strînge bani pentru o construcţie a trimis invitaţiile la banchetul respectiv lipite pe nişte cărămizi Elementul de ştire în acest eveniment era expedierea cărămizilor În această calitate, de furnizor şi creator de ştiri pentru presă, dar şi pentru alte medii de răspîndire a ideilor, consilierul în relaţii publice nu poate reuşi decît dacă acţionează conform celei mai înalte morale şi conform cu cerinţele tehnice ale celor cu care lucrează Scriind despre profesia de consilier în relaţii publice, autorul unui articol din New York Times afirmă că „redactorii ziarelor sînt cei mai suspicioşi şi mai cinici dintre muritori, dar pot face foarte uşor deosebirea dintre adevăr şi fals”70 El descrie, în continuare, un consilier în relaţii publice aşa cum îl vede el, dîndu-i numele fictiv Swift, şi remarcă faptul că „indiferent de convingerile etice pe care le au, Swift şi compania nu se vor angaja în afaceri dubioase 70 Charles J Rosebault, „Men Who Wield the Spotlight“, Times Book Review and Magazine, 1 ianuarie 1922 Ei ştiu că o astfel de eroare ar fi fatală Publicul poate uita, dar redactorul nu o va face niciodată În plus, nimeni nu-i obligă “ Materialul pe care consilierul în relaţii publice îl furnizează presei şi altor medii trebuie să conţină informaţii adevărate şi corecte În plus, trebuie să îndeplinească criteriile oricărei ştiri – să fie de actualitate şi să prezinte interes –, şi nu trebuie să îndeplinească aceste criterii în general, ci să satisfacă nevoile pe care le are fiecare ziar în parte şi, mai mult decît atît, nevoile redactorului care răspunde de departamentul la care este trimis materialul spre publicare În sfîrşit, calitatea literară a materialului trebuie să îndeplinească cele mai înalte standarde jurnalistice Textul trebuie să fie bine scris, respectînd regulile care caracterizează un subiect bine scris în viziunea fiecărui ziar în parte Pe scurt, materialul care ajunge pe biroul editorului trebuie să fie la fel de bine realizat şi de atent verificat ca şi cum editorul însuşi ar fi desemnat un reporter special să adune informaţiile şi să redacteze subiectul Doar prezentîndu-şi ştirea într-o asemenea formă şi într-un asemenea mod consilierul în relaţii publice poate spera să obţină, în cazul unui ziar, cel mai important lucru – încrederea redactorului Dar trebuie să fie clar că numai în anumite cazuri consilierul în relaţii publice este un intermediar între ştire şi presă Evenimentul realizat de el, acţiunea pe care a creat-o trebuie să-şi găsească singure exprimarea în mediile care ating publicul Posturile de radio constituie o modalitate foarte bună de abordare a publicului Acestea sînt controlate de către organizaţii private, mari companii frunizoare de electricitate, magazine, ziare, companii de telegrafie şi, în unele cazuri, de către guvern Programele lor le transmit celor care le recepţionează informaţii şi divertisment Aceste programe diferă de la o localitate la alta Consilierul în relaţii publice are la dispoziţie, prin intermediul programelor de radio, o mare varietate de modalităţi de abordare a publicului În disputele în care pot fi bănuiţi de partizanat, cei care controlează postul de radio doresc să fie prezentate toate punctele de vedere pentru a îndepărta această bănuială Prin urmare, consilierul în relaţii publice le poate sugera managerilor postului de radio ca un subiect care se întîmplă să îl intereseze să fie supus unei discuţii într-o emisiune Sau, în cazul informaţiei, care nu prezintă pericolul bănuielii de partizanat, el poate să-şi expună teza sub forma unui discurs ţinut de o persoană respectată şi cunoscută În cazul evenimentelor la crearea cărora participă şi consilierul în relaţii publice, precum mitingurile, radioul devine o modalitate firească de adresare, aşa cum este o ştire într-un ziar, şi difuzarea discursurilor către mii şi mii de oameni devine o consecinţă a evenimentului în sine Un exemplu este difuzarea discursului ţinut de lordul Robert Cecil la un banchet pe tema Ligii Naţiunilor De exemplu, multe reviste se folosesc de staţiile de radio pentru a furniza discursuri pe anumite teme Astfel, revistele cu profil casnic le furnizează posturilor de radio informaţii despre aspectele activităţilor femeilor Revistele de modă fac acelaşi lucru în domeniul lor Şi îşi sporesc astfel prestigiul şi autoritatea în rîndul ascultătorilor Folosirea telegrafului pe timpul războiului a fost un factor important de transmitere către ţările inamice a informaţiilor legate de scopurile războiului şi de realizările de pe front A fost folosit cu succes atît de către Aliaţi, cît şi de către Puterile Centrale A fost folosit chiar şi de către guvernul sovietic pentru a-şi difuza comunicatele Această modalitate de difuzare este foarte diferită de radio, la care ne-am referit mai sus, deoarece eficacitatea sa nu depinde de numărul celor care recepţionează, ci de ziarele şi celelalte medii care difuzează mai departe materialul transmis Desigur, telegraful a fost şi este un mediu important pentru consilierul în relaţii publice Conferinţa constituie un alt mijloc încetăţenit de comunicare a ideilor Cuvîntul rostit şi-a pierdut într-o anumită măsură eficacitatea dacă ne referim doar la conferinţe Folosirea conferinţelor este limitată de numărul celor care ascultă mesajul Folosind cuvîntul tipărit, filmul sau radioul, poate fi atins un număr mult mai mare de oameni Această limitare este rezultatul atît al puterii scăzute a vocii umane, cît şi al numărului mic al locurilor dintr-o sală Totuşi, conferinţa îşi are importanţa sa pentru consilierul în relaţii publice, deoarece îi oferă posibiliatatea de a vorbi în faţa unei audienţe, care dă mai departe valoare de ştire mesajului, sau pentru că îi permite să pună în scenă evenimente în aşa fel încît să trezească interesul unei audienţe mai largi decît cea căreia i se adresează propriu-zis Consilierul în relaţii publice poate folosi conferinţele în mai multe moduri pentru a transmite informaţii sau idei Mai întîi există managerii şi agenţiile de conferinţe, care acţionează ca agenţi organizatori de conferinţe pentru diferite tipuri de public în întreaga ţară Consilierul în relaţii publice îi poate sugera, de exemplu, clientului său să contacteze o personalitate cunoscută care, datorită interesului pe care îl are faţă de o anumită cauză, va fi bucuroasă să susţină un turneu de conferinţe Apoi o agenţie se poate ocupa de organizarea turneului În aceast tip de turnee se încadrează cele care au organizatori importanţi, precum Liga Naţiunilor sau editorii unor scriitori cunoscuţi Domeniul conferinţelor oferă un alt mijloc de comunicare şi prin faptul că îi permite consilierului în relaţii publice să se adreseze direct unei serii de lideri de grup, cărora să le prezinte faptele şi ideile pe care vrea să le susţină Conferenţiarii din Consiliile Educaţiei de pe întreg cuprinsul ţării, cei care susţin conferinţe în şcoli şi în alte instituţii de învăţămînt şi toţi cei care se adresează unor diverse audienţe pot fi abordaţi direct pentru a deveni purtătorii informaţiei pe care consilierul vrea să o promoveze Mitingurile sau demonstraţiile publice, la care oratori bine cunoscuţi îşi exprimă opiniile asupra anumitor probleme, presupun acelaşi tip de abordare Desigur, scopul lor principal nu este atît acela de a atinge publicul care este de faţă, cît acela de a trezi interesul miilor şi milioanelor de oameni care nu sînt prezenţi, dar la care ecourile vocii oratorului ajung prin intermediul altor canale Reclama este, şi ea, un mediu deschis pentru consilierul în relaţii publice: termenul este folosit aici pentru a desemna orice formă de spaţiu plătit disponibil pentru prezentarea unui mesaj De la reclama de ziar pînă la panoul de afişaj, formele sale sînt atît de diverse încît şi-a dezvoltat propria literatură de specialitate, propriile principii şi propria practică Prin obiectivele sale şi prin mediile prin care poate fi atins publicul, consilierul în relaţii publice consideră întotdeauna reclama printre cele mai importante mijloace de care dispune Consilierul înţelept îi va cere sfatul asupra tipului anume de reclamă care trebuie utilizat într-o problemă dată unui agent de publicitate, care îşi cîştigă existenţa din această competenţă Consilierul în relaţii publice şi agentul de publicitate rezolvă apoi problema fiecare în parte în domeniul său specific Pînă acum, reclama a pus accentul pe crearea cererii şi a pieţei pentru anumite bunuri Ea este folosită la fel de eficient şi pentru răspîndirea ideilor Este cu atît mai eficientă atunci cînd este însoţită de alte metode de promovare Reclama controlează exact cantitatea de spaţiu fizic pe care îl ocupă în ochii publicului Această caracteristică îi conferă o mare flexibilitate Ea poate fi extinsă sau limitată după voie Într-un anumit sens, această calitate oferă posibilitatea selectării precise a publicului şi a transmiterii directe a mesajului Domeniul reclamei colective, plătite de mai mulţi clienţi din acelaşi domeniu de afaceri sau din cadrul aceleiaşi profesii, de către guverne sau instituţii de stat, pentru un scop sau altul, are un potenţial deosebit Scena îi oferă consilierului în relaţii publice o cale de abordare care trebuie privită atît din punctul de vedere al numărului de indivizi la care ajunge, cît şi din cel al cercurilor de influenţă pe care le creează, prin difuzarea din gură-n gură, de exemplu De aceea, acest mijloc trebuie privit cu mare atenţie Prin colaborarea cu dramaturgii sau managerii, se poate ajunge ca o idee să fie reprezentată pe scenă, căpătînd astfel o formă, vizuală şi sonoră Din punctul de vedere al consilierului în relaţii publice, filmul se împarte în două specii Este vorba, în primul rînd, de filmul artistic Aici, orice utilizare directă a ideilor consilierului trebuie obţinută pe cale indirectă; producătorul filmului trebuie să fi preluat ideea dintr-un alt organ de comunicare El poate adopta, într-adevăr, ca subiect al unui film una dintre ideile pe care le-a promovat consilierul în relaţii publice De exemplu, acel film recent care în care era vorba despre traficul de droguri este, în mod limpede, un rezultat al acţiunilor desfăşurate pentru combaterea acestui flagel Cea de-a doua specie poate fi folosită într-un mod mai direct Filmele educative sînt turnate la comandă pentru a ilustra aspecte specifice care ţin de consumul public, de la prezentarea modului de fabricare a unui produs pînă la expunerea avantajelor metroului într-o metropolă Aceste filme sînt proiectate, de obicei, în faţa unui grup selectat de consilierul în relaţii publice sau în faţa oricărui alt grup interesat Astfel, o cameră de comerţ poate prezenta un film despre nevoia construirii unor facilităţi portuare mai bune Unul dintre momentele acestor proiecţii este calupul de ştiri, care este controlată de o organizaţie privată şi prezintă evenimente ce pot fi organizate de consilierul în relaţii publice; acesta este un canal valoros de difuzare a ştirilor Transmiterea din gură-n gură este, de asemenea, un canal important Ideile şi faptele pot fi transmise foarte bine astfel În acest caz, un rol foarte important îl joacă liderii grupurilor Adesea, consilierul în relaţii publice le comunică liderilor de grup ideile pe care vrea să le răspîndească Campania prin corespondenţă directă şi tipăriturile reprezintă, pentru consilier, canale prin care poate ţinti foarte exact publicul Există mari companii care au la dispoziţie, în acest scop, liste de persoane ordonate în funcţie de nenumărate criterii Există împărţiri geografice, profesionale, pe domenii de afaceri sau după religie, poziţia economică şi aşa mai departe Această clasificare a publicului în grupuri care corespund unui anumit mesaj este una dintre cele mai importante funcţii ale consilierului în relaţii publice, după cum am mai spus Metoda corespondenţei directe îi oferă excelente posibilităţi de a-şi valorifica pregătirea şi experienţa Comunicarea telegrafică sau radio ţine şi ea, desigur, de acelaşi tip de abordare Capitolul II Obligaţiile faţă de public în calitate de pledant Face parte din istoria profesiilor noi – şi fiecare profesie a fost la un moment dat nouă – să fie acceptate de către public şi să devină pe deplin instituţionalizate doar după ce au fost înfrînte două neajunsuri majore Primul, destul de ciudat, rezidă chiar în opinia publică şi constă în rezistenţa publicului faţă de conştientizarea unei dependenţe, oricît de mici, de actele de conducere exercitate de un grup sau de o persoană Medicina, chiar şi astăzi, se luptă cu această îndărătnicie Legea se luptă cu ea Şi totuşi, acestea sînt profesii instituţionalizate Al doilea neajuns este acela că fiecare profesie nouă trebuie să devină instituţionalizată nu prin efortul şi acţiunile altora, care pot fi consideraţi imparţiali, ci prin propriile sala forţe Aceste neajunsuri sînt cu atît mai mari într-o profesie de consiliere (advocacy), deoarece este implicată în reprezentarea partizană a unui punct de vedere Avocatura este poate exemplul cel mai cunoscut, şi astfel se poate face o comparaţie tranşantă între sala de judecată şi noua profesie a consilierului în relaţii publice Ambele profesii îi oferă publicului aproape aceleaşi servicii – pregătire profesionistă, o înţelegere foarte bună a mediului din care trebuie obţinute rezultatele, o capacitate extrem de dezvoltată de a analiza problemele în elementele lor constitutive Ambele profesii pot oricînd să creeze disensiuni în interiorul mulţimii, deoarece adesea afişează o opoziţie deschisă şi sinceră faţă de punctele de vedere înguste, fixe, ale unuia sau altuia dintre numeroasele grupuri care compun societatea Într-adevăr, acest aspect al muncii de consilier în relaţii publice constituie, neîndoielnic, fundamentul dezaprobării acestei profesii de către o mare parte a populaţiei Chiar Everett Dean Martin, care în cartea sa condamnă dur ceea ce el numeşte propaganda, observă şi admite factorii psihologici fundamentali care îi fac pe susţinătorii unui punct de vedere să-i acuze pe susţinătorii unui alt punct de vedere că urmăresc scopuri greşite şi imorale El afirmă: „Atunci cînd este pus la îndoială lucrul în care crede, omul din mulţime se salvează de la falimentul spiritual, se apără, împiedică dezagregarea mulţimii doar prin opoziţie Oricine înfruntă lucrurile în care crede mulţimea trebuie expulzat Nu trebuie să i se permită să vorbească Fiind un susţinător al altor valori, declaraţia sa trebuie ignorată Semnificaţia dovezii pe care el o aduce trebuie discreditată prin minimalizarea martorului incomod «Este un om rău, mulţimea nu trebuie să îl asculte » Raţiunile sale sînt demonice, el este «vîndut», este un personaj imoral, spune minciuni, nu este sincer, sau «nu are curajul să ia aitudine», sau «nu spune nimic nou» Piesa lui Henrik Ibsen Un duşman al poporului ilustrează foarte bine această idee Mulţimea votează ca doctorului Stockman să nu i se dea voie să vorbească despre băi, adevăratul subiect în discuţie Într-adevăr, primarul anunţă oficial faptul că declaraţia doctorului că apa este nocivă este «nefondată şi exagerată» Apoi Asociaţia Proprietarilor trimite o adresă prin care îl acuză pe doctor că, în secret, «doreşte revoluţia» Cînd, în final, doctorul Stockman vorbeşte şi le spune cetăţenilor care este adevărata motivaţie a comportamentului lor şi emite cîteva adevăruri simple despre «majoritatea compactă», mulţimea se salvează nu dovedind falsitatea afirmaţiilor doctorului, ci huiduindu-l, numindu-l «duşman al poporului» şi aruncîndu-i cu pietre în fereastră ”71 Dacă analizăm exemplul particular al muncii consilierului în relaţii publice, observăm mecanismul gîndirii mulţimii, care a făcut foarte dificilă obţinerea aprobării publice Să luăm din nou ca exemplu situaţia taxelor vamale Este imposibil pentru fiecare tabără implicată să obţină un punct de vedere imparţial faţă de cealaltă tabără Importatorul spune că producătorul exagerează, îl acuză de egoism El invocă în favoarea lucruri precum bunăstarea socială, siguranţa naţională, americanismul, preţuri mai mici pentru consumator şi orice alte argumente de care se poate folosi Fiecare ziar care pare a susţine sugestiile părţii adverse, fie prin faptele sale, fie prin modul de a scrie, este catalogat imediat ca mincinos, nenorocit, prost sfătuit Importatorul ajunge la concluzia că publicaţia a fost inspirată de maşinaţiuni perfide din partea producătorilor 71 The Behavior of Crowds, pp 128-129 Dar are producătorul mai multă dreptate? Dacă ziarele publică ştiri nefavorabile intereselor sale, atunci acestea au fost „cumpărate“, „influenţate“, sînt „partizane“ şi multe alte exagerări Producătorul, asemenea importatorului, identifică lupta sa cu lupta pentru standarde fundamentale pe care le are la îndemînă: un salariu decent, preţuri mai mici pentru consumator, standardul american de angajare, corectitudine, dreptate Pentru fiecare, argumentele celuilalt nu pot fi luate în considerare Să ducem această situaţie cu un pas mai departe, spre un punct în care este angajat consilierul în relaţii publice, de o parte sau de alta Observăm cît de uşor fiecare parte şi susţinătorii săi numesc „propagandă“ chiar şi faptele şi statisticile celorlaţi care pot fi probate Dacă importatorii ar prezinta statistici care arată că salariile pot fi mărite şi preţul către consumator micşorat, susţinătorii lor ar fi satisfăcuţi dacă publicul ar fi informat şi educat într-o problemă atît de importantă şi dacă ziarele ar fi atît de deschise încît să publice aceste informaţii Producătorii, pe de altă parte, ar numi astfel de materiale „propagandă“ şi ar învinui orice ziar care ar publica asemenea statistici sau l-ar învinui pe economistul care le-a realizat sau pe consilierul în relaţii publice care a recomandat alcătuirea materialului Singura diferenţă dintre „propagandă“ şi „educaţie“ constă în punctul de vedere Recomandarea unui lucru în care credem este educaţie Recomandarea unui lucru în care nu credem este propagandă Fiecare dintre aceste substantive are implicaţii sociale şi morale Educaţia este valoroasă, demnă de promovat, instructivă Propaganda este vicleană, necinstită, ascunsă, înşelătoare Abia în zilele noastre observăm o uşoară schimbare a punctului de vedere asupra acestei probleme, aşa cum arată articolul următor: „Relativitatea adevărului – afirmă Elmer Davis – este un lucru bine ştiut de către orice jurnalist, chiar şi de către cei care nu au studiat niciodată epistemologia şi, dacă fraza o permite, adevărul este mai relativ la Washington decît oriunde altundeva Din cînd în cînd pot fi făcute declaraţii directe; cutare şi cutare lege a trecut sau a fost oprită de una din camerele Congresului; administraţia a declarat cutare sau cutare lucru; preşedintele a aprobat cutare lege sau i s-a opus Dar cele mai multe ştiri care au ca sursă Washington-ul sînt mai degrabă vagi, deoarece depind de declaraţiile politicienilor care nu doresc să fie citaţi după nume, şi nici chiar după descriere Acest lucru, mai mult decît orice altceva, este de vină pentru un fel de ceaţă, un nor de emanaţie rău mirositoare care însoţeşte ştirile care vin de la Washington Ştirile care au ca sursă Washington-ul pot reprezenta nu ceea ce este, ci ceea ce se poate afla sub o anumită incertitudine, ceea ce s-ar putea dovedi a fi, ceea ce un anumit personaj spune că este sau chiar ceea ce el doreşte ca publicul să creadă că este atunci cînd nu este ”72 Cele mai multe subiecte în legătură cu care există o aşa-numită opinie publică limpede sînt mult mai vagi şi tulburi, mult mai complexe în fapte şi ramificaţii decît ştirile de la Washington pe care le descrie istoricul ziarului New York Times Gîndiţi-vă, de exemplu, ce probleme complicate sînt expuse întîmplător de către cetăţeanul obişnuit Un public neuniform poate respinge o teorie medicală nouă pe baza unor considerente superficiale Judecata sa este viciată sau de-a dreptul eronată, după cum o dovede şte istoria medicală Judecăţile politice, economice şi morale sînt cel mai adesea, aşa cum am văzut, expresii ale psihologiei de grup şi ale reacţiei de turmă, iar nu rezultatul judecăţii calme E greu de crezut că acest lucru nu este inevitabil Opinia publică într-o societate ce cuprinde milioane de oameni, care cu toţii trebuie într-un fel sau altul să ajungă la colaborare cu ceilalţi, trebuie să găsească un 72 History of the New York Times, pp 379-380 nivel de uniformitate bazată pe inteligenţa membrului mediu al societăţii ca întreg sau al unui anumit grup Pentru fiecare om în parte există o serie diferită de fapte în legătură cu un anumit subiect Societatea nu poate aştepta să găsească adevărul absolut Nu poate să analizeze în amănunţime fiecare problemă înainte de a formula o judecată Înseamnă că aşa-numitele adevăruri pe care se întemeiază societatea sînt născute din compromisul dintre dorinţele conflictuale şi din nenumărate interpretări diferite Ele sînt acceptate şi menţinute necondiţionat o dată ce au fost stabilite În lupta dintre idei, singurul test este cel pe care l-a evidenţiat judecătorul Holmes de la Curtea Supremă – puterea ideii de a se face acceptată într-o competiţie deschisă Noile idei se pot întruchipa doar prin acceptarea lor de către grupuri Simpla pledoarie individuală va plasa adevărul în afara fondului general de cunoaştere şi credinţe Impulsul de a suprima minoritatea sau punctele de vedere majoritare sînt contracarate parţial de activitatea consilierului în relaţii publice Standardele consilierului în relaţii publice sînt propriile sale standarde, şi el nu va accepta un client ale cărui standarde nu se vor apropia de ale sale Chiar dacă nu i se cere să judece meritele cazului său, aşa cum nici un avocat nu e nevoit să judece cazul clientului său, el trebuie să judece eventualele rezultate ale muncii sale din punct de vedere moral În justiţie, judecătorul şi juraţii deţin puterea de a decide În opinia publică, consilierul în relaţii publice este judecător şi juriu, deoarece prin pledoaria sa într-un caz e probabil ca publicul să adere la opinia şi judecata sa Prin urmare, consilierul în relaţii publice trebuie să îşi analizeze atent acţiunile, evitînd propagarea unor idei sau mişcări antisociale sau dăunătoare în alt fel Fiecare consilier în relaţii publice s-a confruntat cu necesitatea de a refuza clienţi ale căror cazuri ar fi valide într-o sală de judecată, dar care pot fi puse la îndoială la curtea supremă a opiniei publice Valoarea socială a consilierului în relaţii publice constă în aceea că aduce în faţa publicului fapte şi idei de utilitate socială care nu ar fi acceptate atît de uşor în ale condiţii Deşi poate reprezenta oameni şi indivizi care au fost deja acceptaţi de gîndirea publică, el poate apăra, la fel de bine, idei valoroase şi noi care nu au ajuns încă la deplina acceptare sau la saturaţie Acest lucru în sine îi demonstrează importanţa În ceea ce priveşte relaţia dintre consilierul în relaţii publice şi clientul său, nu se poate spune mai mult decît o implică acel cod al decenţei prin care oamenii fac judecăţi morale şi duc o viaţă respectabilă Consilierul în relaţii publice trebuie să dovedească faţă de clientul său, desigur, conştiinciozitate şi servicii eficiente Trebuie să respecte în relaţia cu acesta toate îndatoririle pe care le presupune o profesie în relaţia cu cei pe care îi serveşte Mai importantă decît orice îndatorire pozitivă este, în cazul consilierului în relaţii publice, îndatorirea negativă faţă de societatea în care trăieşte şi munceşte – faptul că nu trebuie să accepte un angajator sau să îşi asume o poziţie care presupun o îndatorire ce-i încalcă standardele de integritate Europa ne-a oferit cel mai important studiu recent asupra opiniei publice şi a efectelor sale sociale şi istorice Este un studiu interesant pentru că indică un traseu al dezvoltării unei conştientizări internaţionale a factorului esenţial din viaţa lumii care a devenit opinia publică Cred că paragraful următor dintr-o lucrare recentă a profesorului Von Ferdinand Tonnies are o semnificaţie deosebită pentru toţi cei care consideră că modelarea conştientă a opiniei publice este o sarcină ce întruchipează idealuri înalte: „Viitorul opiniei publice este viitorul civilizaţiei Puterea opiniei publice este, cu siguranţă, într-o continuă creştere şi va continua să crească La fel de sigur este faptul că opinia publică este influenţată, modificată, agitată din ce în ce mai mult de impulsuri de jos Pericolul acestei dezvoltări pentru înnobilarea continuă a societăţii umane şi pentru înălţarea progresivă a culturii umane este evident Este, prin urmare, limpede datoria pe care o are elita societăţii – cei cultivaţi, educaţi, experţii, intelectualii Ei trebuie să insufle motivaţiile morale şi spirituale în opinia publică Opinia publică trebuie să devină conştiinţa publică “ Consider că misiunea cea mai înaltă a consilierului în relaţii publice în societatea în care trăieşte este crearea unei conştiinţe 